**รายงานฉบับสมบูรณ์**

**โครงการ “จัดทำข้อเสนอแนะมาตรการควบคุมและกำกับดูแลการให้บริการ SMS การพนันและการเสี่ยงโชค”**

**สัญญา/ข้อตกลงฯ เลขที่ สัญญาเลขที่ GAM2 55001**

**กิตติกรรมประกาศ**

โครงการ “จัดทำข้อเสนอแนะมาตรการควบคุมและกำกับดูแลการให้บริการ SMS การพนันและการเสี่ยงโชค” สัญญา/ข้อตกลงฯ เลขที่ สัญญาเลขที่ GAM2 55001 นี้เป็นเอกสารวิชาการในโครงการจัดการความรู้เพื่อขับเคลื่อนสังคมปลอดพนัน มูลนิธิสดศรี-สฤษดิ-วงศ์ (มสส.) สนับสนุนโดย สำนักงานกองทุนสนับสนุนการสร้างเสริมสุขภาพ (สสส.)

ในการศึกษาโครงการ “จัดทำข้อเสนอแนะมาตรการควบคุมและกำกับดูแลการให้บริการ SMS การพนันและการเสี่ยงโชค” ทางผู้ศึกษาขอขอบพระคุณ นายเเพทย์ประเสริฐ ผลิตผลการพิมพ์ ซึ่งได้มอบหมายและไว้ใจให้มหาวิทยาลัยเทคโนโลยีพระจอมเกล้าธนบุรี ได้มีส่วนร่วมในงานวิจัยเพื่อขับเคลื่อนสังคมชิ้นนี้และยังมอบความรู้และข้อถกเถียงที่เป็นประโยชน์เเละคำเเนะนำในการร่างเเละเเก้ไขงานวิจัยชิ้นนี้ ตลอดจนขอขอบคุณคุณพงศ์ธร จันทรัศมี ศูนย์ข้อมูลนโยบายสาธารณะเพื่อลดปัญหาการพนันมูลนิธิสดศรี-สฤษดิ์วงศ์ ที่ช่วยประสานงานเเละอำนวยความสะดวกจนสามารถทำให้งานวิจัยชิ้นนี้ราบรื่นไปได้ และขอขอบคุณสมาชิกคณะทำงานท่านอื่น ๆ อีกมากของ มูลนิธิสดศรี-สฤษดิ์วงศ์ (มสส.) อีกด้วย

ขอขอบคุณมหาวิทยาลัยเทคโนโลยีพระจอมเกล้าธนบุรี และ สำนักวิจัยและบริการวิทยาศาสตร์และเทคโนโลยี (สวท.) ที่เป็นต้นสังกัดและเป็นกำลังหลักในการขับเคลื่อนโครงการนี้

ข้อเสนอแนะเชิงนโยบายนี้ยังได้เอกสารต้นความคิดจาก

“รายงานสำรวจสถานการณ์การเสี่ยงโชคทางข้อความสั้น (SMS)” โดย คุณ จุฑิมาศ สุกใส ใน

“การศึกษามาตรการคุ้มครองสิทธิความเป็นส่วนตัวของผู้บริโภคในกิจการโทรคมนาคมในมิติของการส่งเสริมการตลาดผ่านเทคโนโลยีโทรคมนาคม (กรณีโทรศัพท์)” สถาบันคุ้มครองผู้บริโภคในกิจการโทรคมนาคม

“กรณีเครือข่ายรณรงค์หยุดพนันร้องเรียนปัญหา SMS เข้าข่ายพนัน” ข้อเสนอคณะอนุกรรมการคุ้มครองผู้บริโภคด้านกิจการโทรคมนาคม

“ข้อเสนอเชิงนโยบายเพื่อป้องกัน/ควบคุมการพนันด้วยการส่งข้อความสั้นเสี่ยงโชค SMS” โดย คุณ ธาม เชื้อสถาปนศิริ, นักวิชาการ วิจัย ด้านสื่อมวลชน

โดยเอกสารทั้ง 4 ชิ้น ถือเป็นต้นความคิดหลักที่สำคัญสำหรับข้อเสนอแนะเชิงนโยบายชิ้นนี้

ขอขอบพระคุณ สำหรับความร่วมมือสนับสนุนจากผู้ทรงคุณวุฒิทุกท่านในการให้ความร่วมมือและเสนอความคิดเห็น แนวคิดต่าง ๆ ที่เป็นประโยชน์มากมาย และยังให้ความกรุณาร่วมรับฟังเเละให้ข้อเสนอแนะอีกทั้งยังขอขอบคุณไปถึงผู้ห่วงใยต่อสวัสดิภาพเด็กเเละเยาวชนทุกท่านที่มีส่วนเกี่ยวข้องกับงานวิจัยชิ้นนี้

**บทนำ**

ปัจจุบันการสื่อสารผ่านบริการโทรศัพท์เคลื่อนที่เป็นช่องทางหลักช่องทางหนึ่งของคนไทย จากรายงานของสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) พบว่าในไตรมาสที่ 3 ปี พ.ศ. 2554 มีผู้ใช้บริการโทรศัพท์เคลื่อนที่ถึง 75,601,999 เลขหมาย มากกว่าจำนวนประชากรในปีเดียวกันซึ่งมีจำนวนประชากร 64,076,033 คน ด้วยฐานของผู้ใช้บริการจำนวนมาก ทำให้ผู้ให้บริการเครือข่ายโทรศัพท์เคลื่อนที่มีการเพิ่มบริการนอกเหนือจากบริการทางเสียง (Voice) เพื่อเพิ่มโอกาสทำรายได้ มีการให้บริการข้อมูลผ่านเครือข่าย (Non Voice) อันประกอบไปด้วย บริการส่งข้อความสั้น (Short Message Service :SMS) บริการข้อความสื่อประสม (Multimedia MessagIng Service : MMS) และบริการอินเทอร์เน็ตผ่านโทรศัพท์เคลื่อนที่ ซึ่งทั้งสามบริการมีอัตราการเจริญเติบโตที่สูงขึ้นเช่นเดียวกัน

เนื่องจากบริการ SMS เป็นบริการที่สะดวก ผู้ประกอบธุรกิจจำนวนไม่น้อยจึงใช้เป็นช่องทางในการหารายได้ เช่น ในช่วงฟุตบอลโลกปี พ.ศ. 2553 ศูนย์วิจัยกสิกรไทย ประมาณมูลค่าการชิงโชคทาง SMS ถึง 60 ล้านบาท หรือโดยเฉลี่ยผู้บริโภคใช้บริการ SMS เสี่ยงโชคถึง 20 ครั้งต่อคน ในขณะเดียวกันจากการสำรวจของเอแบคโพลล์ พบว่า มีผู้บริโภคที่ไม่ตั้งใจสมัครส่งข้อความเสี่ยงโชคแต่รู้ไม่เท่าทันผู้ให้บริการ มีมูลค่าความเสียหายถึง 83.50 บาทต่อคน

จากปัญหาข้างต้นทางมูลนิธิสดศรี-สฤษดิ์วงศ์ ได้ให้ความสำคัญเกี่ยวกับปัญหานี้ได้จัดทำโครงการขับเคลื่อนสังคม และ นโยบาย สาธารณะ เพื่อลดปัญหาการพนัน จึงได้มีแผนพัฒนาข้อเสนอนโยบายเพื่อลดปัญหาจากบริการส่งข้อความสั้น (SMS) เพื่อลดปัญหาในด้านการพนัน จากผู้ให้บริการเครือข่ายโทรคมนาคม ซึ่งได้รับความร่วมมือจากคณะกรรมกิจการกระจายเสียง โทรทัศน์ และกิจการโทรคมนาคมแห่งชาติ (กสทช.) และองค์กรวิชาการด้านโทรคมนาคม เพื่อพัฒนามาตรการควบคุมการให้บริการส่งข้อความสั้น (SMS) ที่เป็นการส่งเสริมการพนันที่ผิดกฎหมาย และการจัดให้ SMS เป็นช่องทางในการเล่นการพนัน และการเสี่ยงโชคที่ผิดกฎหมาย ซึ่งส่งผลกระทบโดยรวมต่อประชากรส่วนใหญ่ของประเทศที่ใช้บริการโทรศัพท์เคลื่อนที่

ในการดำเนินงานโครงการจัดการความรู้เพื่อขับเคลื่อนสังคมปลอดพนัน มีข้อเสนอเชิงนโยบายต่อการปรับปรุงแก้ไข พ.ร.บ. การพนัน พ.ศ. 2478 ว่าด้วยการโฆษณาและการกำหนดให้การส่งข้อความสั้นเพื่อการชิงโชคเป็นการพนัน การให้องค์กรที่เกี่ยวข้องมีมาตรการบังคับใช้ควบคุมการโฆษณา ประชาสัมพันธ์ และการใช้เป็นช่องทางการพนันให้มีความชัดเจน อนึ่ง เพื่อให้การจัดทำข้อเสนอมาตรการสำหรับการควบคุมบริการ SMS การพนัน และการเสี่ยงโชค มีความสมบูรณ์ทั้งในด้านของผู้กำกับดูแล (Regulator) แนวปฏิบัติและข้อจำกัดในด้านการปฏิบัติของผู้มีส่วนได้ส่วนเสีย จึงได้นำบทเรียนจากต่างประเทศ มาวิเคราะห์สังเคราะห์ ให้เหมาะสมกับบริบทแวดล้อมของสังคมไทย เพื่อให้มาตรการบังคับใช้มีความเป็นไปได้ในการปฏิบัติ และได้รับการยอมรับจากทุกภาคส่วน มูลนิธิสดศรี- สฤษดิ์วงศ์ จึงได้จัดให้มีการศึกษาการจัดทำข้อเสนอมาตรการควบคุมและกำกับดูแลการให้บริการ SMS การพนัน และการเสี่ยงโชคเพื่อดำเนินการปรับปรุงแผนการสนับสนุนให้เป็นไปในทางปฏิบัติให้สอดคล้องกับภาวะปัจจุบัน

**วัตถุประสงค์**

1. เพื่อศึกษามาตรการ และแนวทางการสนับสนุนการควบคุม SMS พนัน และการเสี่ยงโชค ในต่างประเทศ
2. เพื่อจัดทำข้อเสนอเชิงมาตรการ และแนวทางการสนับสนุน การควบคุม SMS พนัน และการเสี่ยงโชค ให้เหมาะสมกับบริบทของสังคมไทย
3. เพื่อสนับสนุนข้อมูลเชิงวิชาการในการประชุมวิชาการการกำหนดมาตรการ และแนวทางการสนับสนุน การควบคุม และกำกับดูแล บริการ SMS การพนัน และการเสี่ยงโชค

ข้อเสนอเชิงนโยบายนี้ได้สังเคราะห์มาจาก

1. คุณ จุฑิมาศ สุกใส ใน “รายงานสำรวจสถานการณ์การเสี่ยงโชคทางข้อความสั้น (SMS)”
2. สถาบันคุ้มครองผู้บริโภคในกิจการโทรคมนาคม ใน “การศึกษามาตรการคุ้มครองสิทธิความเป็นส่วนตัวของผู้บริโภคในกิจการโทรคมนาคมในมิติของการส่งเสริมการตลาดผ่านเทคโนโลยีโทรคมนาคม (กรณีโทรศัพท์)”
3. “ข้อเสนอคณะอนุกรรมการคุ้มครองผู้บริโภคด้านกิจการโทรคมนาคม กรณีเครือข่ายรณรงค์หยุดพนันร้องเรียนปัญหา SMS เข้าข่ายพนัน”
4. “ข้อเสนอเชิงนโยบายเพื่อป้องกัน/ควบคุมการพนันด้วยการส่งข้อความสั้นเสี่ยงโชค SMS” โดย คุณ ธาม เชื้อสถาปนศิริ, นักวิจัยชำนาญการ สถาบันวิชาการสื่อสาธารณะ (สวส.) องค์กรกระจายเสียงและแพร่ภาพสาธารณแห่งประเทศไทย (ไทยพีบีเอส)

**การประชุมระดมความคิดเห็นที่เกี่ยวข้อง**

1. จากการประชุมระดมความคิดเห็นระหว่างวันที่ 22 - 23 มกราคม พ.ศ. 2556 โดยมีผู้ทรงคุณวุฒิเข้าร่วมการประชุมประกอบไปด้วย ตัวแทนในภาคผู้ให้บริการเครือข่ายโทรศัพท์เคลื่อนที่ ตัวแทนในภาคของสื่อ เช่น บริษัท แอดวานซ์ อินโฟร์ เซอร์วิส จำกัด (มหาชน) (AIS) , บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) (DTAC) , บริษัท ทรูมูฟ จำกัด (TRUE) , บริษัท ทีโอที จำกัด (มหาชน) (TOT) , บริษัท ทีทีแอนด์ที จำกัด (มหาชน) (TT&T) , สถานีโทรทัศน์ช่อง 7 , นักกฎหมาย , นักเศรษฐศาสตร์ , องค์กรที่ทำงานโดยไม่แสวงหากำไร (NGO) เช่น ด้านคุ้มครองผู้บริโภค ด้านสิทธิมนุษยชน เป็นต้น , ผู้บังคับใช้กฎหมาย (ตำรวจ) และนักวิชาการต่าง ๆ
2. เวทีประชุมวิชาการเรื่อง “การพนันรอบบ้าน-ล้อมเมือง กับ การจัดระเบียบการพนัน” เมื่อวันที่ 28-29 มกราคม 2556
3. เวทีประชุมวิชาการเรื่อง “ร่าง พ.ร.บ. การให้รางวัลด้วยการเสี่ยงโชค ส่งเสริมหรือควบคุมการพนัน” เมื่อวันที่ 20 ธันวาคม พ.ศ. 2555

# 4. การประชุมระดมความคิดเห็นทางวิชาการหัวข้อ “โครงการจัดทำข้อเสนอมาตรการควบคุมและ กำกับดูแลการให้บริการ SMS การพนันและการเสี่ยงโชค” เมื่อวันที่ 4 เมษายน พ.ศ. 2556

# สภาพปัญหาในปัจจุบัน

เนื่องจากมูลนิธิสดศรี-สฤษดิ์วงศ์ ได้ให้ความสำคัญเกี่ยวกับปัญหาการพนันและการเสี่ยงโชค ซึ่งในปัจจุบันนี้การส่งข้อความสั้น เป็นบริการที่สะดวก ราคาถูก และรวดเร็ว สามารถเข้าถึงทุกคนได้ง่าย จึงเป็นช่องทางให้ผู้ประกอบธุรกิจจำนวนไม่น้อยใช้ SMS เป็นช่องทางในการหารายได้ SMS จึงเป็นช่องทางหลักในการเข้าถึงการพนันในรูปแบบต่าง ๆ ทางมูลนิธิสดศรี-สฤษดิ์วงศ์ จึงได้จัดทำโครงการขับเคลื่อนสังคมและนโยบายสาธารณะเพื่อลดปัญหาการพนัน และได้มีแผนพัฒนาข้อเสนอนโยบายเพื่อลดปัญหาจากบริการส่งข้อความสั้น เพื่อลดปัญหาในด้านการพนัน

**แนวคิดและนิยามเรื่อง SMS การพนันและการเสี่ยงโชค**

**การพนันและการเสี่ยงโชค**

พจนานุกรมฉบับราชบัณฑิตยสถานปี พ.ศ. 2542 ได้ให้คำนิยามของ "การพนัน" หมายถึง “การเล่นเอาเงินหรือสิ่งอื่น โดยอาศัยความฉลาด ความชำนาญ เล่ห์เหลี่ยม ไหวพริบและฝีมือรวมทั้งโชคด้วย”ในประเทศไทยนั้นการเล่นการพนันจัดว่าเป็นสิ่งผิดกฎหมายแต่มีการพนันบางประเภทได้รับการยกเว้น เช่น สลากกินแบ่งรัฐบาล และการเสี่ยงโชคบางประเภทสามารถกระทำได้โดยการขออนุญาตทางกฎหมาย และจะมีการกำกับดูแลให้เป็นไปตามข้อกำหนด พร้อมทั้งมีบทบัญญัติลงโทษต่าง ๆ หากมีการฝ่าฝืนโดยมิได้ขออนุญาตมิได้เป็นไปตามกฏเกณฑ์ที่กำหนดไว้ กฎหมายการพนันในประเทศไทยที่เกี่ยวข้องคือ พระราชบัญญัติการพนัน พ.ศ. 2478 ได้อธิบายลักษณะของการพนันไว้ดังนี้

**ลักษณะของการพนันและขันต่อ**

1. มีคู่สัญญาสองฝ่ายขึ้นไป ฝ่ายแพ้และฝ่ายชนะ
2. ไม่มีแบบในการทำสัญญา วาจาตกลงกันก็สมบูรณ์ได้
3. เป็นลักษณะของการเสี่ยงโชคหรือใช้ฝีมือ
4. ต้องอาศัยเหตุการณ์ในอนาคตที่ไม่แน่นอนเป็นข้อแพ้ชนะ
5. คู่สัญญาต้องมีโอกาสได้และเสียในการเสี่ยงโชคนั้น เพราะถ้า คู่สัญญาฝ่ายใดมีแต่ได้ไม่มีเสีย หรือมีแต่เสียไม่มีได้ ก็ไม่ใช่การพนันและขันต่อ
6. ฝ่ายแพ้ต้องจ่ายเงินหรือทรัพย์สินให้ฝ่ายที่ชนะตามข้อตกลง

ในการวิจัยนี้จะขอจำกัดขอบเขตการพนันที่มีการเกี่ยวข้องโดยการนำการให้บริการส่งข้อความสั้น (SMS: Short Message Service) มาใช้ในกระบวนการหรือกิจกรรมที่เกี่ยวข้องกับการพนัน เช่น เป็นช่องทางเพื่อใช้ในการเล่นการพนัน หรือเป็นช่องทางใช้สื่อเพื่อให้เข้าถึงการพนัน เป็นต้น

**นิยามและความหมายของบริการข้อความสั้น (SMS : Short Message Service)**

SMS หรือ บริการข้อความสั้น หรือ บริการสารสั้น (Short Message Service) เป็น[บริการการสื่อสาร](http://th.wikipedia.org/w/index.php?title=%E0%B8%9A%E0%B8%A3%E0%B8%B4%E0%B8%81%E0%B8%B2%E0%B8%A3%E0%B8%81%E0%B8%B2%E0%B8%A3%E0%B8%AA%E0%B8%B7%E0%B9%88%E0%B8%AD%E0%B8%AA%E0%B8%B2%E0%B8%A3&action=edit&redlink=1)อย่างหนึ่ง ที่ให้ผู้ใช้งานสามารถส่ง[ข้อความ](http://th.wikipedia.org/w/index.php?title=%E0%B8%82%E0%B9%89%E0%B8%AD%E0%B8%84%E0%B8%A7%E0%B8%B2%E0%B8%A1&action=edit&redlink=1)สั้น ๆ ไปยังอุปกรณ์สื่อสารอีกเครื่องหนึ่งได้ สามารถใช้ผ่าน[โทรศัพท์มือถือ](http://th.wikipedia.org/wiki/%E0%B9%82%E0%B8%97%E0%B8%A3%E0%B8%A8%E0%B8%B1%E0%B8%9E%E0%B8%97%E0%B9%8C%E0%B8%A1%E0%B8%B7%E0%B8%AD%E0%B8%96%E0%B8%B7%E0%B8%AD) [คอมพิวเตอร์มือถือ](http://th.wikipedia.org/w/index.php?title=%E0%B8%84%E0%B8%AD%E0%B8%A1%E0%B8%9E%E0%B8%B4%E0%B8%A7%E0%B9%80%E0%B8%95%E0%B8%AD%E0%B8%A3%E0%B9%8C%E0%B8%A1%E0%B8%B7%E0%B8%AD%E0%B8%96%E0%B8%B7%E0%B8%AD&action=edit&redlink=1) หรือ[โทรศัพท์พื้นฐาน](http://th.wikipedia.org/w/index.php?title=%E0%B9%82%E0%B8%97%E0%B8%A3%E0%B8%A8%E0%B8%B1%E0%B8%9E%E0%B8%97%E0%B9%8C%E0%B8%9E%E0%B8%B7%E0%B9%89%E0%B8%99%E0%B8%90%E0%B8%B2%E0%B8%99&action=edit&redlink=1)บางระบบ

ข้อความสั้น (Short Message) เป็นข้อความข่าวสารย่อที่สามารถส่งผ่านบริการ SMS ของผู้ให้บริการโทรคมนาคมโครงข่ายโทรศัพท์ไร้สาย มาตรฐาน Short Message ประกอบด้วยตัวอักษร Alphanumeric (ตัวเลข พยัญชนะภาษาอังกฤษ เครื่องหมาย) ได้ถึง 160 ตัวอักษร หากจำนวนตัวอักษรเกินกว่าข้อกำหนดแต่ไม่เกินกว่าครึ่งหนึ่ง สามารถใช้วิธีการบีบอัดข้อมูลในการจัดส่งได้ การพัฒนา SMS เป็นส่วนหนึ่งของมาตรฐาน Global System for Mobile communications (GSM) เฟสที่ 1 ซึ่งเป็นมาตรฐานของบริการโครงข่ายโทรศัพท์ไร้สายยุคที่สองและยังมีใช้เรื่อยมาจนถึงปัจจุบัน ถึงแม้ว่ายุคของการสื่อสารจะมีการพัฒนามาจนถึงปัจจุบันเป็นยุคที่สี่ แต่บริการข้อความสั้นก็ยังคงเป็นบริการที่ได้รับความนิยมจนถึงปัจจุบัน นอกจากข้อความ SMS สามารถรับและส่งระหว่างอุปกรณ์เคลื่อนที่ได้แล้วนั้น ยังสามารถนำระบบคอมพิวเตอร์มาใช้ในการจัดส่งไปยังอุปกรณ์โทรศัพท์มือถือได้ จึงเป็นช่องทางของผู้ประกอบการในการส่งข้อความที่ไม่พึงประสงค์หรือข้อความสื่อถึงการเสี่ยงโชคต่าง ๆ (Spam) ได้

**นิยาม SMS การพนันและการเสี่ยงโชค**

จากนิยามของการพนันและนิยามของ SMS SMS สามารถเป็นช่องทางที่ใช้สื่อหรือทำให้เข้าถึงการเล่นการพนันได้ 2 ส่วน คือ การเป็นสื่อล่อลวง เช่น การโฆษณา หรือ SPAM และการเข้าถึงกิจกรรมการพนัน เช่น การตอบคำถามชิงรางวัล เป็นต้น ซึ่งจากนิยามที่กล่าวมาข้างต้นในการวิจัยนี้ ทางคณะผู้วิจัยจึงกำหนดให้การบริการประเภทนี้อยู่ในรูปแบบ SMS การพนันและการเสี่ยงโชค

**สถานการณ์เรื่อง SMS การพนันและการเสี่ยงโชคของประเทศไทยในปัจจุบันและข้อเสนอแนะมาตรการความคิดเห็นเกี่ยวกับ SMS การพนันและการเสี่ยงโชค**


**ผลประโยชน์ทางธุรกิจจาก SMS เพื่อชิงรางวัลในปัจจุบัน**

กลุ่มผู้ประกอบการของบริษัทโทรศัพท์เคลื่อนที่ทุกบริษัท ล้วนแต่กำหนดอัตราค่าส่งข้อความ (SMS) เพื่อชิงรางวัลสูงกว่า (3 บาท หรือ 6 บาท) อัตราค่าส่งข้อความตามปกติ (1 บาท) โดยสัดส่วนรายได้ระหว่างบริษัทโทรศัพท์กับ Content Provider (CP) คือ 50:50 สถานการณ์ดังกล่าวชี้ให้เห็นว่า ไม่มีกิจกรรมการชิงโชคใดที่บริษัทโทรศัพท์เคลื่อนที่ จะไม่ได้รับผลประโยชน์ทางการเงิน ในอัตราค่าบริการตามปกติ แม้ว่าบริษัทโทรศัพท์เคลื่อนที่จะแจ้งต่อกระทรวงมหาดไทยว่าไม่ได้รับผลประโยชน์จากกิจกรรมที่จัดขึ้น แต่อย่างไรก็ตามบริษัทโทรศัพท์เคลื่อนที่ก็ได้ประโยชน์ในส่วนแบ่งรายได้กับ Content Provider ถึง 50% ซึ่งลักษณะดังกล่าวถือเป็นการพนัน (ธาม เชื้อสถาปนศิริ , โครงการจัดการความรู้เพื่อขับเคลื่อนสังคมปลอดพนัน)

ทั้งนี้การให้บริการรับส่ง SMS ของผู้ประกอบการโทรศัพท์เคลื่อนที่ย่อมต้องมีต้นทุนในการดำเนินการ อย่างไรก็ตามหากเปรียบเทียบราคาค่าบริการการใช้งาน SMS Premium จะพบว่ามีราคาสูงกว่าอัตราค่าบริการ SMS ปกติถึงกึ่งหนึ่ง นั่นย่อมแสดงให้เห็นถึงผลประโยชน์ที่ได้รับจากการให้บริการ


**ปัจจุบันช่องทาง SMS เพื่อการพนันและการเสี่ยงโชคมีหลากหลายรูปแบบ แต่สามารถจำแนกออกเป็นกลุ่มหลักได้ดังนี้**


1. SMS ที่มาจากโฆษณาโดยการสุ่มหรือเลือกส่งหาผู้รับจำนวนมาก (SMS SPAM) ที่มีข้อความสื่อถึงการเสี่ยงโชค เพื่อกระตุ้นให้สมัครบริการเสริม หรือซื้อสินค้าเเละบริการ หรือที่ส่งมาเพื่อดึงดูดให้เสี่ยงโชค

[](http://www.google.co.th/url?sa=i&source=images&cd=&cad=rja&docid=1J6dDv1fBvqzNM&tbnid=dyZNpMFCPAzGzM:&ved=0CAgQjRwwADhh&url=http://www.arunsawat.com/board/index.php?topic=12700.msg99355;topicseen&ei=W84lUefrF4XZrQf5v4CwDg&psig=AFQjCNG6f_ClpvEACFsut2aJM2BOzQITXQ&ust=1361518555474085)[](http://www.google.co.th/url?sa=i&source=images&cd=&cad=rja&docid=KxBvrlqHtReqLM&tbnid=1Unt41LJrZnG-M:&ved=0CAgQjRwwAA&url=http://www.thebuzzmedia.com/the-true-cost-of-sms-messaging/&ei=Bs8lUauWG4LSrQfF4oC4Ag&psig=AFQjCNFu24j1MXfZ7WOdsNd5FqYSdxkUIA&ust=1361518726526652)

ที่มา: (ภาพจากอินเทอร์เน็ต , Martin Belam’s blog)

1. SMS ที่มาจากการสมัครทางเว็บไซต์ ทั้งที่เต็มใจสมัคร เเละสมัครเพราะได้รับข้อมูลไม่ตรงกับความเป็นจริง หรือโฆษณาเกินจริง โดยเกิดจากความตั้งใจหรือไม่ตั้งใจก็ตาม







ที่มา: (ภาพจากอินเทอร์เน็ต , Blog คุณอัศนี เปลี่ยนพันธ์)

1. SMS ที่มาจากรายการโทรทัศน์ เช่น การตอบคำถามชิงรางวัล หรือรายการประมูลของทางเคเบิลทีวี

[](http://www.google.co.th/url?sa=i&source=images&cd=&cad=rja&docid=lya9P0ZlTxkiZM&tbnid=gUqKpIJgoI0oAM:&ved=0CAgQjRwwADgJ&url=http://hilight.kapook.com/view/63787&ei=PNAlUcj_DMHXrQe2pYCIBA&psig=AFQjCNG8YFosYnKgGzZnKZCAqHXE8BZs4w&ust=1361519036297667)

ที่มา: (รายการข่าว , [**สถานีโทรทัศน์**ไทยทีวีสี**ช่อง 3**](http://www.thaitv3.com/))

1. SMS ที่มาจากการโฆษณาทางอินเทอร์เน็ต เช่น เว็บไซต์เครือข่ายทางสังคม โฆษณาในเว็บต่าง ๆ

[](http://www.google.co.th/url?sa=i&source=images&cd=&cad=rja&docid=4iSGTNvLYZrfOM&tbnid=bebGmLjs6En62M:&ved=0CAgQjRwwADgU&url=http://designweb.bomload.com/&ei=gM4lUfy1N4jUrQeK4oDgBQ&psig=AFQjCNHf_3qCWEqErV8cUAOVgkx2E8NtLQ&ust=1361518592992051)

[](http://www.google.co.th/url?sa=i&source=images&cd=&cad=rja&docid=877Fz0Ggf80JHM&tbnid=D9foOVuazXVwAM:&ved=0CAgQjRwwADgI&url=http://www.playerwin88.com/stsbet.html&ei=ic4lUbb5E4PSrQe3zoBI&psig=AFQjCNGPn6FUEZ8j5ra8vhq9qrGiGEr_0g&ust=1361518601414652)

ที่มา: (ภาพจากอินเทอร์เน็ต , เว็บไซต์พนันออนไลน์ [www.stsbet.casino1988.com](http://www.stsbet.casino1988.com)*)*

1. SMS ที่มาจากกิจกรรมเฉพาะกลุ่มผ่านทางอินเทอร์เน็ต เช่น การทายผลกีฬาในเทศกาลการแข่งขันต่าง ๆ หรือการประมูลไม่ซ้ำต่ำสุด

[](http://www.google.co.th/url?sa=i&source=images&cd=&cad=rja&docid=h9JTmzuEZteIGM&tbnid=hW4qd3gd-EguTM:&ved=0CAgQjRwwAA&url=http://www.e-toyotaclub.in.th/toyotachareonkar/frontend_promotion_detail.aspx?promid=18&ei=htAlUdGREMXXrQeBvYDQAg&psig=AFQjCNHZ29nMkxwdfX9mRKN1fTrCz6oatg&ust=1361519110369251)[](http://www.google.co.th/url?sa=i&source=images&cd=&cad=rja&docid=VXu3Yzk5NHfuVM&tbnid=5wGVMcfrSyT__M:&ved=0CAgQjRwwAA&url=http://www.gangcartoon.net/content/301/%E0%B8%81%E0%B8%B4%E0%B8%88%E0%B8%81%E0%B8%A3%E0%B8%A3%E0%B8%A1+Rose+Bid+4742444+%E0%B8%9B%E0%B8%A3%E0%B8%B0%E0%B8%A1%E0%B8%B9%E0%B8%A5%E0%B8%AA%E0%B8%B4%E0%B8%99%E0%B8%84%E0%B9%89%E0%B8%B2%E0%B9%83%E0%B8%99%E0%B8%A3%E0%B8%B2%E0%B8%84%E0%B8%B2%E0%B9%84%E0%B8%A1%E0%B9%88%E0%B8%8B%E0%B9%89%E0%B8%B3%E0%B8%95%E0%B9%88%E0%B8%B3%E0%B8%AA%E0%B8%B8%E0%B8%94/&ei=eNElUeuoCIfSrQeU1IA4&psig=AFQjCNHUow153s3vEiMtm_dp4xA0ZS5mmg&ust=1361519352225133)

[](http://www.google.co.th/url?sa=i&source=images&cd=&cad=rja&docid=tmSamIFvE9q_SM&tbnid=tVh-pU9TUOzVQM:&ved=0CAgQjRwwADgu&url=http://www.siamsport.co.th/Sport_Football/130202_111.html&ei=j9IlUeT1J4XxrQeF3oGQCw&psig=AFQjCNFDKuvt55gFF0mOL5-4F-Ti2ggv8A&ust=1361519631741752)


ที่มา: ภาพจากอินเทอร์เน็ต , กิจกรรม “ไม่ซ้ำ ต่ำสุด” จาก บ.โตโยต้าเจริญค้า

www.e-toyotaclub.in.th/toyotachareonkar และ กิจกรรม Rose Bid

4742444 ประมูลสินค้าในราคาไม่ซ้ำต่ำสุด www.gangcartoon.net

ช่องทางเหล่านี้ เป็นทั้งการโฆษณากระตุ้นให้เสี่ยงโชค เเละเป็นช่องทางที่จะนำผู้ที่สนใจหรือบังเอิญต้องการเสี่ยงโชค เข้าสู่การเสี่ยงโชคด้วย SMS ไม่ว่าจะตั้งใจหรือไม่ก็ตาม

**ก่อนที่จะวิเคราะห์ถึงปัญหาและนำเสนอข้อเสนอแนะในมาตรการควบคุมเกี่ยวกับเรื่องนี้จำเป็นที่จะต้องทราบถึงผู้มีบทบาทและผู้มีส่วนได้ส่วนเสียในห่วงโซ่ของ SMS การพนันและการเสี่ยงโชค ตัวอย่างแสดงถึงความสัมพันธ์เชิงธุรกิจระหว่างผู้ประกอบการ SMS ที่เกี่ยวกับฟุตบอลยูโร 2012 ผู้ผลิตเนื้อหา ผู้ให้บริการโทรศัพท์มือถือ สื่อสารมวลชน และโต๊ะพนัน สามารถสรุปความสัมพันธ์ได้ ดังแผนภาพ**



ที่มา: ภัย SMS กับฟุตบอลยูโร 2012 , สำนักข่าวอิศรา

เมื่อการรับส่ง SMS เป็นที่นิยมมากขึ้น ผู้ประกอบการโทรศัพท์เคลื่อนที่ ได้เริ่มสร้างเครือข่ายพันธมิตรทางธุรกิจ (Business Partnership) อย่างหลากหลาย โดยเฉพาะอย่างยิ่งกับบริษัทให้บริการด้านเนื้อหาสาระ (Content Provider) เช่น บริษัท จีเอ็มเอ็ม แกรมมี่ จำกัด (มหาชน) เป็นต้น อาทิ เสียงเรียกเข้า (Ring Tone) ของศิลปินเพลงในค่าย เป็นต้น นอกจากนั้น ได้มีการร่วมมือพัฒนารูปแบบธุรกิจใหม่ ผ่านสื่อต่าง ๆ แต่ว่าช่องทางหลัก ๆ ที่เป็นสื่อที่ใช้ในการติดต่อถึงผู้บริโภคโดยตรงยังเป็นสื่อสิ่งพิมพ์ เช่น นิตยสาร วรสารและหนังสือพิมพ์ เป็นต้น โดยเฉพาะสิ่งพิมพ์ประเภทกีฬาที่ครองตลาดในปัจจุบันคือ หนังสือพิมพ์ในเครือบริษัท สยามสปอร์ต โดยกีฬาที่ได้รับความนิยมสูงสุดก็คือกีฬาฟุตบอลจะได้รับความสนใจมากที่สุด เว็บไซต์ต่าง ๆ จะมีกิจกรรมมากมาย เช่น การลงโฆษณาทางด้านการพนันและการเสี่ยงโชคเพื่อกระตุ้นให้มีการรับส่ง SMS มากขึ้น และนอกจากนั้นยังมีบริษัทรับพนันของต่างประเทศมาลงโฆษณาผ่านเว็บไซด์ต่าง ๆ ที่มีคุณลักษณะแสดงตัวอย่างของ SMS เป็นมัลติมีเดียได้ด้วย โดยให้บริการรับส่ง SMS ประเภทโลโก้ เสียงเรียกเข้า ภาพกราฟฟิก อย่างหลากหลาย แบ่งเป็นหมวดหมู่ต่าง ๆ แบ่งตามเทศกาลต่าง ๆ เป็นต้น การทำธุกิจนั้นมีขั้นตอนคือ พวกสื่อต่าง ๆ จะมีการส่งโฆษณาเชิญชวนให้ร่วมเล่นกิจกรรมหรืออาจมีเข้าข่ายการพนันหรือการเสี่ยงโชคต่าง ๆ โดยใช้ SMS ส่งผ่านผู้ให้บริการโทรศัพท์มือถือและไปยังผู้บริโภคหรืออาจถูกส่งผ่านทางอีเมลล์ต่าง ๆ ที่เรียกว่า Spam หรืออาจจะเป็นผู้บริโภคเองที่สมัคร SMS ที่โฆษณาในสื่อเอง เพราะฉะนั้น **ผู้บริโภคต้องตระหนักถึงสิทธิของตน** รู้จักติดตามข่าวสารด้านสิทธิผู้บริโภค และมีความรู้เท่าทันการโฆษณาจูงใจให้เล่นการพนันด้วย ซึ่งโดยส่วนมากแล้วผู้ประกอบการ SMS เกือบทั้งหมดจะเป็นเจ้าของสื่อหนังสือพิมพ์และเว็บไซต์ด้วย นอกจากนี้ ในทางการสื่อสารการตลาดยังได้มีการประยุกต์การส่งเสริมการขายการโฆษณาประชาสัมพันธ์ผ่าน SMS เป็นจำนวนมาก ทั้งทางตรงและทางอ้อม อาทิ การโหวตเพื่อการชิงรางวัล การเก็บข้อมูลลูกค้าเพื่อทำการตลาดต่อไป การดาวน์โหลดกราฟฟิกมาไว้ที่โทรศัพท์เพื่อใช้เป็นคูปองส่วนลด (SMS Coupon) จากร้านค้าโดยตรง หรือการทำตลาดธุรกิจทั่ว ๆ ไปตัวอย่างเช่น ร้าน Fast Food อย่าง McDonalds ร่วมกับ ผู้บริการ เอไอเอส ที่ขายบัตรเติมเงินลายแมคโดนัลด์ เป็นต้น (สมบุญ รุจขจร, บรรณาธิการ, 2545, น.60) นอกจากนั้น ยังมีการใช้ศูนย์บริการทางโทรศัพท์ที่ทันสมัย (Call Center) เช่น บริการของ BUG 1113 บริการ GO 1900 ร่วมเป็นศูนย์บริการในการรับส่ง SMS อีกด้วย ส่วนการเปิดให้รับส่ง SMS ข้ามระบบเครือข่ายกันได้ ของผู้ประกอบการโทรศัพท์เคลื่อนที่ ก็เป็นปัจจัยหนึ่งที่ทำให้มีการใช้งาน SMS เพิ่มขึ้นอีกระดับหนึ่งด้วย

จากการประชุมระดมความคิดเห็นวันที่ 22 - 23 มกราคม พ.ศ. 2556 โดยมีผู้ทรงคุณวุฒิเข้าร่วมการประชุมประกอบไปด้วย ตัวแทนในภาคผู้ประกอบการโทรศัพท์เคลื่อนที่ ตัวแทนในภาคของสื่อ เช่น ด้าน Operator ต่าง ๆ ได้แก่ ผู้ให้บริการเครือข่ายโทรศัพท์เคลื่อนที่ AIS, DTAC, TRUE, TOT, TT&T ตัวแทนผู้ให้บริการสื่อสถานีโทรทัศน์สีกองทัพบกช่อง 7 ผู้ทรงคุณวุฒิด้านกฎหมาย ผู้ทรงคุณวุฒิทางด้านเศรษฐศาสตร์ ผู้มีส่วนเกี่ยวข้องทางด้านภาคประชาชน NGO ตำรวจ และนักวิชาการต่างๆ ทุกท่านได้ให้ความร่วมมือเป็นอย่างดี และนำสนอแนวคิดที่ดี เป็นประโยชน์ต่องานวิจัยนี้อย่างมาก จึงทำให้ได้ข้อมูลและข้อเสนอต่างๆ รวมไปถึงมาตราการต่างๆ ที่ผู้ทรงคุณวุฒิได้เสนอมาดังนี้

เป็นที่ทราบและเห็นกันโดยทั่วไปว่าการพนันและการเสี่ยงโชคในปัจจุบันได้มีรูปแบบและช่องทางในการเข้าถึงที่หลากหลาย โดยเฉพาะเมื่อมีการนำเอาเทคโนโลยีด้านการสื่อสารสมัยใหม่เข้ามาใช้ทำให้เกิดความคลุมเครือในหลาย ๆ ด้านไม่ว่าจะเป็นด้านกฎหมาย ในเรื่องของการตีความ นิยามข้อกำหนดต่าง ๆ สิทธิ์ของผู้บริโภค การคุ้มครองสิทธิ์ และผู้มีส่วนเกี่ยวข้อง เป็นต้น ปัญหาสำคัญอย่างหนึ่งที่เกิดขึ้นเสมอเมื่อมีการนำเอาเทคโนโลยีเข้ามาใช้ไม่ว่าจะเป็นระบบงานอะไรก็คือ การมีเส้นแบ่งของนักเทคโนโลยีและกลุ่มคนที่ไม่คุ้นกับเทคโนโลยีมากนัก ทำให้การตีความในความหมายของเทคโนโลยีและเชิงสังคมอาจมีความคลาดเคลื่อนและไม่สอดคล้องกัน อย่างไรก็ตามเชื่อแน่ว่าไม่มีผู้ใดอยากกระทำผิดกฎหมาย เพียงแต่ความไม่ชัดเจนของข้อบังคับและกฎหมายทำให้เกิดความเข้าใจผิดและยิ่งผู้ใช้เทคโนโลยีส่วนมากเป็นกลุ่มผู้ประกอบการด้วยแล้ว ความไม่เข้าใจระหว่างผู้ที่มีความห่วงใยต่อผลกระทบทางสังคมกับผู้ประกอบการย่อมเพิ่มทวีมากขึ้น

ทางด้านผู้ประกอบการโทรศัพท์เคลื่อนที่ได้กล่าวว่า ปัจจุบันได้มีการขึ้นระบบเพื่อป้องกันและคัดกรอง SMS เมื่อ 2-3 ปีก่อน คือทางด้านผู้ประกอบการโทรศัพท์เคลื่อนที่ยอมรับว่าปัญหา SMS เป็นปัญหาที่ใหญ่และน่ากังวลอย่างมาก และมีคนที่เดือดร้อนและแจ้งเข้ามามากมาย ซึ่งในปัจจุบันผู้ประกอบการทั้ง 3 ราย ได้มีการกำหนดเบอร์และสามารถยกเลิก SMS ได้ทั้งสิ้น ถ้าผู้บริโภคไม่ต้องการ ไม่ว่าจะเป็น SMS ประชาสัมพันธ์ หรือ SMS บริการ ก็สามารถยกเลิกได้โดยการแจ้งเข้ามา เหตุที่ต้องมีการร่วมมือกันทั้ง 3 ผู้ประกอบการ ก็เพราะว่าทางผู้ประกอบการโทรศัพท์เคลื่อนที่ง่ายต่อการควบคุม โดยเฉพาะเป็น SMS ที่ส่งจากหน่วยงานของผู้ประกอบการนั้น ๆ แต่จะมีในอีกกรณีหนึ่งที่ผู้ประกอบการใช้ช่องทาง ในการส่ง SMS จากต่างประเทศหรือเรียกว่าการ Bounce โดยทางผู้ประกอบการโทรศัพท์เคลื่อนที่ยอมรับว่าเป็นการควบคุมที่ยากลำบากมาก เพราะว่าบางประเทศที่ติดต่อสื่อสารซึ่งกันและกัน เข้าใจว่ามีการส่ง SMS ถึงกันได้ระหว่างประเทศโดยไม่มีค่า ค่าธรรมเนียมระหว่างผู้บริโภคกับผู้ประกอบการในต่างประเทศ ซึ่งเป็นช่องว่างที่ทำให้ Content Provider บางรายไปซื้อ Bounce จากเมืองนอกแล้วส่งเข้ามา ซึ่งรูปแบบในการส่งเข้ามาเหมือนกับ SMS แบบ Peer-2-Peer (P2P) จึงเป็นการยากลำบากในการตรวจสอบมาก ในลักษณะนี้ ผู้ประกอบการโทรศัพท์เคลื่อนที่ไม่ สามารถคัดกรองเนื้อหาได้ และไม่สามารถทราบได้ว่าเป็น SMS ที่ถูกจัดส่งมาจากที่ใด จึงทำให้เกิดการร่วมมือกันระหว่าง 3 ผู้ประกอบการโทรศัพท์เคลื่อนที่ แต่ส่วน SMS ที่มาจากต่างประเทศแต่ละผู้ประกอบการโทรศัพท์เคลื่อนที่ก็จะแยกบริหารจัดการเอง โดยทั้ง 3 ราย ร่วมกันทำในการกำกับควบคุมคือ ระบบ Anti-Spam ยกตัวอย่างเช่น สมมุติว่ามีผู้ประกอบการไปซื้อ Bounce มาจาก DTAC แล้วส่งมาที่ลูกค้า AIS แต่ลูกค้า AIS แจ้งความจำนงไว้ว่าไม่รับ SMS ใด ๆ พอผู้ประกอบการส่ง SMS มาในระบบ จะสามารถทราบได้ทันทีว่าเป็น SMS มาจากไหนเพราะว่ามีระบบรักษาความปลอดภัยต่าง ๆ และมีการตรวจสอบ ได้ว่าข้อมูลนี้มาจากช่องทางไหน และสามารถตรวจสอบกับลูกค้าได้ ซึ่งระบบจะทำการตัดออกโดยไม่ทำการจัดส่ง SMS นั้น ๆ ซึ่งอนุญาตให้เฉพาะหมายเลขโทรศัพท์ที่กำหนดไว้เท่านั้น เช่นรหัส OTP หรือ Password ต่าง ๆ เป็นต้น จึงจำเป็นต้องอยู่ใน White List ซึ่งสามารถผ่านเครือข่ายไหนก็ได้ เพราะลูกค้าต้องการที่จะนำรหัสมาใช้งานต่อ เป็นต้น ในปัจจุบันฐานข้อมูลในการที่ไม่รับ SMS ของผู้บริโภคมีจำนวนมาก ประมาณ 10 ล้านคน ซึ่งทางผู้ประกอบการยอมรับว่ามันก็มีส่วนที่กรองไม่ได้เต็มที่ คือ SMS ที่มาจากต่างประเทศ และไม่ได้มาในลักษณะของ Sender แต่มาในลักษณะของเบอร์ ซึ่งไม่สามารถรู้ได้ว่าเบอร์นี้เป็นของใคร ทางผู้ประกอบการจะทำได้อย่างเดียวก็คือ ต้องละเมิดสิทธิของลูกค้าเข้าไปดู แต่จะทำให้ผู้ประกอบการมีความผิดตามกฎหมาย

การประชุมระดมความคิดเห็นของผู้ประกอบการในครั้งนี้มีประเด็นน่าสนใจจากกรณีศึกษาต่างประเทศและเป็นประเด็นที่หยิบยกขึ้นมาเพื่อประกอบการพิจารณาและหาแนวทางในการกำหนดมาตรการเกี่ยวกับเรื่องนี้โดยเป็นกรณีศึกษาจากงานวิจัยของประเทศออสเตรเลียซึ่งจะมีการใส่สัญลักษณ์บนส่วนหัวของ SMS เพื่อใช้กำหนดประเภทของข้อความใน SMS โดยจะเจาะจงลงในรายละเอียดว่าเป็น SMS เพื่อการโฆษณาหรือเป็นการบริการ ซึ่งถ้าประเทศไทยจะมีการกำหนดในลักษณะแบบนี้จะส่งผลกระทบหรือไม่และอย่างไรกับทางผู้ประกอบการ ในส่วนของ AIS ได้มีการทำสัญลักษณ์ต่าง ๆ ไว้บนหัว SMS แล้ว ในส่วนของ Content Provider นั้น จะมีการส่ง SMS มาตรวจสอบก่อนทุกครั้ง ซึ่งทางผู้ประกอบการเองต้องรับผิดชอบข้อความที่ส่งมาและมีกฎระเบียบในการดำเนินธุรกิจต่าง ๆ ที่ทางผู้ประกอบการโทรศัพท์เคลื่อนที่เป็นผู้กำหนดว่าจะให้ผู้ประกอบการทำอะไรได้อย่างไรบ้าง ซึ่งโทษของการไม่ปฎิบัติตามข้อตกลง เริ่มจากมีการเขียนหนังสือเตือน มีการเสียค่าปรับ มีการปิดให้ใช้บริการชั่วคราว หรืออาจจะถึงขั้นยกเลิกสัญญาเลย เป็นต้น ซึ่งเป็นการกระทบต่อผู้ประกอบการอย่างมาก และจากการร่วมมือของทางผู้ประกอบการโทรศัพท์เคลื่อนที่นั้น สามารถกรอง SMS ในส่วนของประเทศไทยได้ค่อนข้างมีประสิทธิภาพ แต่ถ้าเป็น SMS ของต่างประเทศนั้นจะเป็นไปได้ค่อนข้างยาก

ทางผู้ประกอบการโทรศัพท์เคลื่อนที่ DTAC นั้นในปัจจุบันยังไม่มีการทำสัญลักษณ์บน SMS ว่าเป็นโฆษณาหรือบริการอะไร ซึ่งทาง DTAC นั้นก็มีความยินดีที่จะร่วมมือในการทำ แต่ในเบื้องต้นแล้วทาง DTAC เองก็ได้มีการตรวจสอบ SMS ก่อนจะส่งอยู่แล้วว่าเป็น SMS ประเภทไหน เช่น SMS ที่เป็นโฆษณาหรือเป็นบริการหรือดาวน์โหลดก็ต้องมีความชัดเจนก่อนจะส่ง ซึ่งในตัว SMS นั้นก็จะมีรายละเอียดเช่น เบอร์ Call Center ที่สามารถติดต่อได้ ถ้าลูกค้าสมัครเสร็จแล้วก็ต้องมีเบอร์ยกเลิก หรือมีวิธีบอกว่าจะยกเลิกอย่างไร แต่ถ้าเป็น SMS เกี่ยวกับการเสี่ยงโชคก็จะเป็นอีกเรื่องหนึ่งเลย คือผู้ประกอบการต้องไปขออนุญาตต่อกรมการปกครอง หรือว่าเป็นกิจกรรมที่ทำกับ DTAC โดยตรงก็จะมีการตรวจสอบที่ชัดเจน

ผู้ประกอบการโทรศัพท์เคลื่อนที่ต่างมองว่าการบริการ SMS ลักษณะนี้ต้องมีการผ่านตัวกลางหรือผู้ให้บริการอื่น ๆ หลายขั้นตอน อาจมีการนำสัญญาณ SMS ที่ส่งมาปรับปรุงเปลี่ยนแปลงบางอย่างที่อยู่ระหว่างตัวกลางนั้นจึงทำให้ค่าบริการ SMS นั้นมีต้นทุนมากกว่าปกติ ซึ่งผู้ประกอบการโทรศัพท์เคลื่อนที่มองว่า กิจกรรม SMS ที่อยู่ในโทรทัศน์เป็นกิจกรรมเล็ก ๆ น้อย ๆ ของรางวัลที่ให้แก่ผู้บริโภคนั้นก็จะมีคุณค่าเล็ก ๆ น้อย ๆ จึงมองว่าเป็นการตอบแทนลูกค้าหรือเป็นการสร้างฐานลูกค้าของรายการนั้น และจะต้องมีการขออนุญาตต่อหน่วยงานภาครัฐที่เกี่ยวข้องอยู่แล้ว ผู้ประกอบการโทรศัพท์เคลื่อนที่มองว่า พ.ร.บ. การพนันในประเทศไทย มีช่องโหว่และไม่ทันต่อการเปลี่ยนแปลงตามยุคสมัย เพราะว่าผลิตภัณฑ์บางตัวก็อยากจะมีการประชาสัมพันธ์เพื่อติดต่อกับลูกค้า ในขณะที่ พ.ร.บ. การพนันบอกว่าต้องพิมพ์ฉลากทุกใบเพื่อเป็นหลักฐาน ทำให้เป็นภาระต่อผู้ประกอบการโทรศัพท์เคลื่อนที่ และไม่สอดคล้องกับสภาพการแข่งขันในตลาด ทั้งในเรื่องของต้นทุน ความยุ่งยากในการดำเนินการและไม่ส่งเสริมการประหยัดพลังงาน

ทางตัวแทนในภาคของสื่อ ซึ่งได้แก่ สถานีโทรทัศน์สีกองทัพบกช่อง 7 ก็มีกิจกรรมต่าง ๆ ในการบริการรับข่าวสารโดยทั่วไป และก็มีการแสดงความคิดเห็นบนหน้าจอ มีการแสดงความคิดเห็นเกี่ยวกับละคร เป็นต้น ในส่วนนี้สถานีได้ให้ความเห็นว่าไม่ต้องการจะให้มีรายได้อะไรมากมายในส่วนนี้ แต่แค่ต้องการให้ผู้ชมได้มีส่วนร่วมในกิจกรรมของทางสถานีเพียงแค่นั้น ส่วนเรื่องการสมัครข่าวสารสามารถทำการยกเลิกได้ง่าย และสามารถหาข้อมูลได้ทางเว็บไซต์ของสถานี หรือทางสื่อต่าง ๆ ของทางสถานีได้เลย ส่วนเรื่อง Spam หรือลักษณะที่มีการส่งข้อความโฆษณาทางสถานีไม่มีนโยบายในลักษณะนี้อยู่แล้ว

ประเด็นคำถามในเรื่องราคาและต้นทุนในการดำเนินการ ถ้ามองในแง่ของสังคมจะมองว่ามีการแบ่งผลประโยชน์กัน มีประเด็นที่น่าสนใจคือ

* ผู้ประกอบแจ้งว่าการส่ง SMS ในลักษณะนี้จะมีต้นทุนค่าใช้จ่ายที่สูงกว่าปกติ เนื่องจากในการส่งแต่ละครั้งจะมีผู้ร่วมดำเนินการหลายราย เช่น สถานีโทรทัศน์ บริษัทผู้ทำซอฟแวร์ ผู้ประกอบการโทรศัพท์เคลื่อนที่ ผู้ให้บริการ SMS เจ้าของผลิตภัณฑ์ ผู้ผลิต Content บริษัทโฆษณา เป็นต้น โดยที่แต่ละส่วนที่กล่าวมาข้างต้นล้วนมีต้นทุนในการดำเนินการทั้งสิ้น การบอกต้นทุนในแต่ละผู้ประกอบการอาจทำได้ยาก เนื่องจาก อาจมีการรวมค่าใช้จ่ายด้วยกันและอาจเป็นการคิดแบบเหมาจ่ายทำให้การกำหนดต้นทุนทำได้ยาก ดังนั้นการกำหนดต้นทุนเพื่อสะท้อนราคาจึงเป็นเรื่องยาก (Cost Based)
* ผู้ประกอบการเสนอว่าแทนที่จะดูที่ต้นทุนและค่าใช้จ่ายในการส่ง SMS การกำหนดราคาของรางวัลน่าจะมีนัยสำคัญต่อเรื่องนี้มากกว่า โดยการกำหนดเป็นมาตรฐานของราคาของรางวัลยกตัวอย่างเช่น การส่ง SMS ปกติส่งในราคา 3 บาท แต่การส่ง SMS ตามหน้าจอทีวีหรือตามรายการต่าง ๆ SMS จะมีค่าประมาณ 6-9 บาท ซึ่งตรงนี้จะสามารถทำให้ชัดเจนได้เลยหรือได้ว่าแบ่งให้กับใครบ้างในสัดส่วนเท่าไร ทางที่ประชุมได้ให้ข้อเสนอว่าควรมาพิจารณาในเรื่องราคามาตรฐานของรางวัลว่าควรเป็นเท่าไร ถึงจะเรียกว่าการพนัน ยกตัวอย่างเช่น รายการข่าวทีวีมีการส่ง SMS ครั้งละ 3 บาท แจกเสื้อ 1 ตัว ก็พอจะมองว่าไม่ค่อยมีผลกระทบต่อผู้บริโภคหรือสังคมเท่าไร แต่ถ้ามีการแจกบ้าน 1 หลัง หรือเงิน 100 ล้าน ก็อาจจะทำให้ผู้บริโภคส่ง SMS เข้ามามากมาย เพราะรางวัลที่ได้มีค่ามาก เป็นต้น
* ในส่วนของบริษัท TOT ได้เสนอว่าควรเอากฎหมายเป็นหลัก ให้ดูว่าผู้ประกอบการที่กำหนดกิจกรรมในเรื่อง SMS มานั้นเป็นเรื่องของอะไร ทำได้แล้วกำไรมากหรือไม่อย่างไร ปัญหาในปัจจุบันคือ กฎหมายไม่ครอบคลุมและเอาผิดได้ และที่สำคัญคือ ขึ้นอยู่กับผู้ให้บริการโทรศัพท์เคลื่อนที่ด้วยว่าต้องการทำธุรกิจแบบนี้ด้วยหรือไม่ ซึ่งทาง TOT นั้นเป็นหน่วยงานของทางราชการไม่มีการให้บริการทางด้านนี้อยู่แล้ว สำหรับบริษัทผู้ได้รับสัมปทานอย่างบริษัท TT&T ได้ให้บริการในลักษณะของ Bounce SMS แก่ Content Provider และก็เป็นผู้ควบคุมในเรื่องของการบริการให้ใช้งานได้ ประเด็นของการควบคุมก็คือ เวลาลูกค้ารับ SMS แล้วจะมีการดาวน์โหลดอัตโนมัติซึ่งตรงนี้จะมีค่าใช้จ่ายทางอินเทอร์เน็ตโมบายเกิดขึ้นทันที ทางบริษัทให้มาตรการในการกำกับดูแลว่าการทำในลักษณะแบบนี้ต้องให้มีคำเตือนหรือให้ทางผู้บริโภคยินยอมก่อนถึงจะส่งให้ได้ ถ้ามีกรณีที่ทาง TT&T จับได้ ก็จะมีมาตรการในการควบคุมก็คือ ถ้าทำ 5 ครั้ง จะมีการส่งเอกสารเตือน 1 ครั้ง และทำตามขั้นตอนต่อไป จนถึงการยกเลิกบริการ และทาง TT&T ได้ให้ความเห็นว่าไม่ควรที่จะไปริดรอนสิทธิของรายการส่งเสริมการขายต่าง ๆ แต่อยากจะให้ทำในลักษณะของการกำกับดูแลภายหลังมากกว่า เช่น มีการกำหนดกฎหมายออกมาเลยว่าอายุของเยาวชนที่มาเข้าร่วมควรมีอายุเท่าไร ทาง DTAC ได้ให้ข้อคิดเห็นว่าให้กำหนดมาเลยว่าลักษณะแบบไหน ราคาเท่าไร กฎเกณฑ์เป็นอย่างไร เช่น รายการทีวีห้ามเกิน 5 บาท ส่วนการชิงโชคห้ามเกิน 6 บาท ให้มีข้อกฎหมายออกมาชัดเจน จะได้นำไปชี้แจงต่อผู้ประกอบการ Content ได้ เพราะว่าทาง ผู้ประกอบการโทรศัพท์เคลื่อนที่ต่าง ๆ นั้น ต้องเป็นผู้ที่ออกใบอนุญาติอยู่แล้ว ซึ่งถ้ามีมาตรการออกมาเป็นลายลักษณ์อักษร หรือเรียกว่า Policy Guide Line จะทำให้ง่ายต่อการควบคุมและกำกับดูแล และเป็นตัวกำหนดได้ว่าใครเป็นผู้กระทำผิดอย่างไร

ในปัจจุบันนี้ทางผู้ประกอบการโทรศัพท์เคลื่อนที่ก็ได้ทำมาตรการต่าง ๆ ออกมาอย่างมากมาย โดยที่ไม่ได้นิ่งดูดายในปัญหาและยินดีจะช่วยเหลือทางสังคมอย่างเต็มที่ และสิ่งที่ทางผู้ประกอบการโทรศัพท์เคลื่อนที่ได้ทำอยู่ในตอนนี้ก็คือ การรวมบริการทำให้สามารถดูได้ว่าผู้บริโภคตอนนี้มีกี่บริการที่กำลังใช้อยู่ ตอนนี้อยู่ในกระบวนการขออนุญาตอยู่ โดยเป็นเรื่องที่ทำได้ยากมากเพราะมีบริการที่หลากหลายจำนวนมาก มีการให้ข้อเสนอว่าให้เอากรณีศึกษาจากต่างประเทศมาดูเป็นตัวอย่าง อาจจะดูในเรื่องของค่าบริการ หรือในแง่มุมต่าง ๆ แล้วนำมาประยุกต์ใช้ ทางผู้ประกอบการโทรศัพท์เคลื่อนที่ได้ให้ข้อมูลว่า SMS แบ่งเป็น 2 ประเภท คือ 1.การโหวต และดาวน์โหลด อันนี้ลูกค้าต้องมีความสนใจ และมีความต้องการในข้อมูลนั้น ๆ 2. **SMS Subscription** คือ บริการส่งข่าวสารรูปแบบหนึ่ง ซึ่งท่านสามารถเปิดใช้บริการต่าง ๆ โดยท่านเป็นเจ้าของข้อมูล และให้ลูกค้าท่านทำการสมัครสมาชิกเพื่อขอรับข้อมูลนั้น ๆ ได้ ซึ่งการบริการนี้เป็นบริการสำหรับผู้สนใจที่ต้องการให้บริการ ส่งข่าวสารให้ลูกค้าหรือสมาชิก โดยคิดค่าบริการเป็นรายเดือน มาตรการควบคุมในการสมัครสมาชิกนั้นลูกค้าสมัคร 1 ครั้ง ในระยะเวลา 1 เดือน ถ้า 1 เดือนผ่านไปแล้วบริการนี้จะถูกยกเลิกไปเอง ถ้าต้องการสมัครใหม่ก็สามารถทำได้ด้วยตัวเองเลย ลักษณะเช่นนี้เรียกว่า Opt-In ซึ่งทุกผู้ประกอบการจะมีแบบนี้อยู่แล้ว ส่วนแบบ Opt-Out คือการที่ลูกค้ากดสมัครเข้ามาเองจะมี SMS ส่งกลับมาเพื่ออธิบายขั้นตอนการยกเลิก มีเบอร์ Call Center สามารถติดต่อได้และมีรายละเอียดต่าง ๆ เช่น การเตือน การยกเลิก เป็นต้น

ในส่วนของที่ประชุมได้แลกเปลี่ยนความคิดเห็นในเรื่องการสมัคร SMS ว่าในปัจจุบันทางด้าน Call- Center ก็มีการบริการอยู่จริง แต่ว่ากระบวนการการยกเลิก SMS ใช้เวลานานมากในการยกเลิก Call- Center ที่มีตัวตนจริง ๆ ค่อนข้างที่จะลำบากในการติดต่อซึ่งทางผู้บริโภคและทางภาคสังคมได้ให้ความกังวลในเรื่องนี้มาก

ปัจจุบันสิ่งที่กำลังดำเนินการอยู่คือ การสร้างระบบเพื่อให้ง่ายต่อลูกค้าในการตรวจสอบบริการ ซึ่งตอนนี้ยังไม่สมบูรณ์ 100 เปอร์เซ็นต์ โดยเริ่มทำมาได้หนึ่งปี ปัจจุบันอยู่ในช่วงดำเนินการแล้วเสร็จไปมากกว่า 50 เปอร์เซ็นต์ ซึ่งปัญหาใหญ่ของทางผู้ประกอบการโทรศัพท์เคลื่อนที่ คือการย้ายฐานข้อมูลและการบริการต่าง ๆ และต้องมีการอัดเสียง หลายบริการทั้งของเดิมและของใหม่จึงจำเป็นต้องใช้เวลา โดยทาง AIS มีนโยบายทำให้การบริการ SMS เป็นระบบอัตโนมัติ โดยไม่ผ่าน Call Center ปัญหา SMS ต่าง ๆ ที่อยู่ในระบบนั้นเกิดขึ้นได้หลายสาเหตุ เช่น ความผิดพลาดของลูกค้าที่ไม่ได้เกิดจากความผิดพลาดของผู้ประกอบการ ความผิดพลาดของระบบ หรืออาจจะเป็นที่ผู้ประกอบการต้องการโกงผู้บริโภค ในกรณีหลังถ้าเกิดเรื่องแบบนี้จะมีการสอบสวน ถ้าผู้ประกอบการเป็นคนผิดทางผู้ประกอบการก็จะเป็นคนรับผิดชอบ เช่น คืนเงินให้กับผู้บริโภค เป็นต้น แต่ถ้าผู้ประกอบการมีการปฏิบัติโดยมิชอบตามสัญญาหรือทางกฎหมายจะมีโทษหนักกว่าคือ ทำตามขั้นตอนของผู้ประกอบการโทรศัพท์เคลื่อนที่นั้น ๆ เช่น อาจจะยกเลิกสัญญาการให้บริการ เป็นต้น

มีการเสนอมาตรการอีกอย่างหนึ่งคือ กำหนดให้มี Server Center ที่เชื่อถือได้ อาจจะกำหนดให้เป็นหน่วยงานของรัฐบาลไปเลย หรืออาจจะเป็นการร่วมมือกันของผู้ประกอบการโทรศัพท์เคลื่อนที่ทั้ง 3 ก็ได้ และให้ทุกอย่างมาผ่านตรงจุด Server Center เพียงจุดเดียว จะทำให้ง่ายต่อการตรวจสอบ มีการพูดถึงเรื่องความชัดเจนของนิยามว่า ควรจะกำหนดให้มีความชัดเจนมากกว่านี้ เรื่องการอนุญาต พ.ร.บ.การพนันอาจจะมีความล้าสมัย แต่เท่าที่ดูจากทฤษฎีการตีความออกมาก็มีส่วนสอดคล้องกับกิจกรรมใหม่ ๆ อยู่บ้าง มีการคำนึงถึงผู้บริโภคบ้างส่วนหนึ่ง แต่ในส่วนที่มีความไม่ชัดเจนก็คือ ผู้ประกอบการมองบริการ SMS ผ่านโครงข่ายที่เป็น Voice แต่ว่ากระทรวงมหาดไทยนั้นได้ให้คำนิยามในเรื่องนี้มาไม่ชัดเจน โดยทางกระทรวงมหาดไทยให้นิยามของเครือข่ายว่าเป็นอินเทอร์เน็ต ซึ่งทางผู้ประกอบการก็จะมองว่าสามารถทำบริการพนันผ่าน SMS ได้เพราะว่าผู้ประกอบการนั้นมองว่า SMS ไม่ได้ผ่านอินเทอร์เน็ต ซึ่งสามารถใช้โครงข่าย Voice ได้ ดังนั้นจะทำให้ พ.ร.บ. ฉบับนี้ไม่มีความหมายอะไรเลย ในการควบคุมเรื่อง SMS ส่วนในเรื่องของการควบคุมอายุของเด็กที่จะมาเข้าร่วมเป็นไปได้ยากมาก เพราะว่า ณ ปัจจุบันนี้ผู้ใช้บริการใช้ระบบ Prepaid ถึง 90 เปอร์เซ็นต์ (ระบบ Prepaid คือ การเปิดให้บริการแบบกำหนดเวลาการใช้งานตั้งแต่เริ่มแรก โดยเป็นไปตาม Promotion ที่กำหนด เช่น กำหนดให้ใช้งาน 1 ชั่วโมง ด้วยค่าบริการ 20 บาท เป็นต้น โดยระบบจะทำการปิดให้บริการโดยอัตโนมัติเมื่อครบกำหนดเวลาการใช้งาน สะดวกและง่ายต่อการจัดการ) ซึ่งถ้าจะมีการควบคุมก็คือต้องมีการแสดงตัวตน แต่ก็อาจจะพบกับปัญหาที่ผู้ปกครองเป็นคนลงทะเบียนแทน เป็นต้น

นักกฎหมายมองว่าใน พ.ร.บ.การพนัน เมื่อรูปแบบการเล่นเข้าข่ายการพนันนั้นก็จะมีความผิด และมองว่าไม่จำเป็นต้องแก้กฎหมายเพียงแต่ว่าจะมีปัญหาทางด้านการตีความว่าจะเห็นเหมือนกันหรือไม่เหมือนกัน ข้อเสนอแนะก็คือให้จับกรณีคนทำผิดมา 1 กรณีส่งขึ้นศาล ให้ศาลตัดสินจะทำให้เกิดบรรทัดฐานในการใช้กฎหมายง่ายขึ้น เพราะว่าถ้าแก้กฎหมายต้องใช้เวลานาน กว่าจะผ่านสภามาเป็นพระราชบัญญัติต้องใช้เวลาอย่างน้อย 800 วัน ซึ่งเป็นค่าเฉลี่ยของการออกพระราชบัญญัติหรือแก้ไขใด ๆ ในทางกฎหมาย ส่วนทางด้านการพนันในลักษณะที่เรียกว่าการเสี่ยงโชคหรือการแถมพกนั้นก็มีอยู่ใน พ.ร.บ.การพนันอยู่แล้ว ยกตัวอย่างเช่น การส่ง SMS ในราคาปกติก็คือไม่มีกรณีอะไรใด ๆ ที่ต้องตีความ เพราะเป็นการใช้สิทธิที่สามารถส่ง SMS ไปไหนก็ได้อยู่แล้ว แต่เมื่อมีการส่ง SMS ที่เกินราคาหรือเริ่มมีการใช้กลยุทธ์ทางด้านการตลาดเพื่อจูงใจมากเกินไป คำถามก็จะย้อนกลับไปที่ พ.ร.บ.การพนันว่า พ.ร.บ.การพนันนี้ครอบคลุมถึงจุดนี้หรือไม่ ซึ่ง พ.ร.บ.ตัวนี้เป็น พ.ร.บ.ที่มีมาตั้งแต่ พ.ศ. 2478 ซึ่งนักกฎหมายก็มีวิธีการที่จะตีความกฎหมายให้สอดคล้องกับเทคโนโลยีต่างๆ ในปัจจุบันอยู่แล้วโดยไม่จำเป็นต้องแก้กฎหมายใด ๆ แต่ทั้งนี้ทั้งนั้นก็ขึ้นอยู่ที่ดุลยพินิจของผู้พิพากษาที่จะตีความว่าจะตีความสอดคล้องกับบริบทที่เปลี่ยนแปลงไปหรือไม่ ถ้าไม่เช่นนั้นการแก้กฎหมายจะมีอยู่ตลอด นักกฎหมายมองว่า พ.ร.บ.การพนันเหมาะสมอยู่แล้ว แต่ปัญหาคือความเข้าใจของส่วนผู้บังคับใช้กฎหมาย การให้ศาลพิพากษาเพื่อเป็นบรรทัดฐาน ถ้าเป็นการตัดสินที่ดีถูกต้องก็ให้เผยแพร่ออกไปเพื่อเป็นกรณีศึกษาก็จะช่วยลดปัญหาด้านการพนัน SMS ลงได้ระดับหนึ่ง และได้ให้ข้อเสนอในเรื่องกฎหมาย (Spam Act) ของในต่างประเทศนั้นเมืองไทยก็น่าจะมี เพราะไม่ได้มีแค่เรื่องของ SMS เท่านั้น ยังมีหลายอย่างที่เข้ามาถึงผู้บริโภคโดยที่ผู้บริโภคไม่มีความประสงค์จะรับ ถ้าการตั้งต้นที่กฎหมายพนันโดยเห็นพ้องต้องกันว่าลักษณะการส่งแบบนี้ผิด ก็จะเป็นบรรทัดฐานต่อไปก็อยู่ที่ว่าจะจัดการได้อย่างไรซึ่งการจัดการนั้นเป็นสิ่งที่นักกฎหมายจัดการได้ยากลำบากเพราะเป็นการนำกฎหมายมาเชื่อมโยงกับเทคโนโลยี เช่น ถ้าปัญหาเกิดขึ้นในประเทศไทยมันก็สามารถทำได้โดยที่เราจะใช้กฎหมายภายในประเทศ แต่หากเกิดขึ้นจากภายนอกประเทศก็จะเกิดปัญหาการบังคับใช้กฎหมายอย่างไรอาจจะเกิดการริดรอนสิทธิเสรีภาพเพราะเมื่อนำขึ้นศาลรัฐธรรมนูญศาลอาจตีความและนำเรื่องสิทธิเสรีภาพมาเป็นอันดับ 1 ยกตัวอย่างเช่น ประเทศอินเดียมีการกำหนดส่ง SMS 100 ข้อความต่อวันถ้านำมาใช้ในประเทศไทย ศาลรัฐธรรมนูญอาจยกฟ้องถือว่าไม่มีความผิดเพราะการกำหนดแบบนี้เป็นการจำกัดสิทธิมากเกินไป ซึ่งตัวอย่างประเทศอินเดียไม่สามารถนำมาใช้กับประเทศไทยได้ และเราควรให้ความสำคัญเกี่ยวกับผู้ประกอบการที่ยัดเยียดข้อความต่าง ๆ มาให้แก่ผู้บริโภคมากกว่า ยิ่งถ้าบอกว่าจะไปตรวจสอบผู้ประกอบการที่ส่ง SMS จะเป็นเหมือนการใช้มาตรการขี่ช้างจับตั๊กแตน และจะกระทบต่อสิทธิเสรีภาพในการใช้เทคโนโลยีอย่างมากเนื่องจากเป้าหมายคือ การกันกลุ่มคนเฉพาะบางกลุ่ม โดยอาจต้องไปเขียนในกฎหมายโดยใช้คำว่า “มีเหตุอันควร” หรือเป็นการใช้งานผิดปกติเพื่อพุ่งเป้าไปที่สิ่งใดสิ่งหนึ่ง หรือใช้คำว่า “ใช้ในกรณีที่มีเหตุอันน่าสงสัย” นอกจากนี้ถ้าพุ่งประเด็นไปที่ผู้ประกอบการที่เป็นเจ้ามือที่ส่งข้อความไปชักจูงหรือชักชวน ซึ่งเชื่อได้ว่าปกติจะต้องมีการส่งไปหลาย ๆ ครั้งอยู่แล้ว ทำให้สามารถนำคำเหล่านี้ไปเขียนในกฎหมายได้เพื่อให้กฎหมายมีความชัดเจนขึ้น จะทำให้พนักงานตำรวจมีอำนาจในการเฝ้าติดตามหรือควบคุมได้ดีขึ้น และเป็นเหมือนการดักฟังทางโทรศัพท์อย่างหนึ่งแต่เป็นแบบมีเหตุผลทำให้มีน้ำหนักมากขึ้น

ทางผู้กำกับดูแลทางด้านโทรคมนาคม หรือ กสทช. นั้นได้ให้ข้อมูลและข้อเสนอแนะว่าในภาคการกำกับดูแลกิจการโทรคมนาคมที่ใกล้เคียงที่สุดก็จะเป็นเรื่องของกฎหมาย (Spam Act) ปัญหาที่เกิดขึ้นคือยังไม่มีนิยามที่แน่ชัดว่าอะไรคือ Spam และยังมีหน่วยงานที่เกี่ยวข้องอีกหน่วยงานหนึ่งคือ กระทรวงไอซีที ทำให้บทบาทอาจไม่ชัดเจน ยกตัวอย่างเรื่องการตรวจ Spam เป็นเหมือนการดักฟังโทรศัพท์ ดังนั้นต้องมีการขออนุญาตก่อนหรือไม่อย่างนั้นก็อาจเป็นการละเมิดสิทธิเสรีภาพของผู้อื่นได้ ผู้ประกอบการส่วนใหญ่ที่ทำผิดกฎหมายจะไม่ได้ขอใบอนุญาตซึ่งถ้าจะผลักดันเรื่องนี้ต้องมุ่งเน้นไปที่ผู้ประกอบการเป็นหลักภายใต้โครงข่ายโทรคมนาคมซึ่งรวมไปถึงพวกสื่อต่าง ๆ ทั้งทีวีและอินเทอร์เน็ตด้วย ซึ่งเสนอมาตรการได้หลายทาง เช่น 1.ตรวจสอบและป้องกัน หรือ 2.ปล่อยไปก่อนแล้วค่อยจับ จากนั้นเมื่อได้มาตรการหรือนโยบายที่แน่นอนชัดเจนแล้วก็ต้องหาผู้รับผิดชอบด้วยว่าหน่วยงานใดจะมาเป็นผู้รับผิดชอบในเรื่องนี้และใครคือผู้มีอำนาจในการตรวจสอบเรื่องนี้ ซึ่งทางบรอดแคสต์ ก็มีส่วนคาบเกี่ยวกับกระทรวงวัฒนธรรมและที่สำคัญคือโทรคมนาคมและบรอดแคสต์ในประเทศไทยได้แยกออกจากกัน ทำให้มีปัญหาในเรื่องผู้ที่จะดูแล ซึ่งในที่นี้ทาง กสทช.ไม่มีอำนาจในการจับกุมใด ๆ ผู้ที่มีสิทธิ์คือพนักงานตำรวจซึ่งเป็นองค์กรพื้นฐานในการบังคับใช้กฎหมายอยู่แล้ว ประเด็นที่กล่าวมาทั้งหมดนี้แทนที่จะไปห้ามทั้งหมดแต่หากเปลี่ยนแนวคิดว่าการพนันจะปิดแบบ 100 เปอร์เซ็นต์ไม่ได้จึงควรจะมีช่องว่างสักเล็กน้อยแต่ไม่ให้ถึงขั้นมอมเมา เพื่อให้ช่วงเวลาที่มีเทศกาลต่าง ๆ สามารถทำได้และจะทำให้สังคมมีความผ่อนคลาย ไม่ตึงจนเกินไป การบังคับใช้กฎหมายไม่ควรเข้มงวดเกินไปเพราะยิ่งถ้าการพนันพวกนี้มีการแอบทำหรือว่าจากบนดินกลายเป็นใต้ดิน จะยิ่งมีความอันตรายและน่ากลัวมากขึ้น การพนันนั้นเป็นบริบทและเป็นส่วนหนึ่งของสังคมไทยมาอย่างช้านานแล้ว การที่จะไปเปลี่ยนบริบทหรือเปลี่ยนใด ๆ ทางกฎหมายนั้นทำได้ยาก แต่ควรต้องมีกฎหมายที่บอกได้ว่าควรจะมีความรุนแรงมากน้อยแค่ไหน ส่วนพวกค่าปรับก็ต้องเป็นค่าปรับที่เหมาะสมและให้มีผลกระทบต่อผู้ประกอบการนั้น ๆ อย่างรุนแรงโดยให้มีผลกระทบต่อกิจการนั้น ๆ อย่างแท้จริง ในส่วนของการให้ข้อมูลแก่ภาคประชาชนต้องชัดเจน ยกตัวอย่างเช่น เรื่อง SMS ไม่มีการกำหนดว่าเสียกี่บาทในการส่ง 1 ครั้ง และแต่ละสถานีค่าส่ง SMS ก็มีราคาไม่เท่ากัน แต่ละรายการก็ไม่เท่ากันด้วย และปัญหาส่วนใหญ่คือ ไม่ได้บอกว่าค่า SMS ที่ได้มาแบ่งให้ใครบ้างเท่าไร ซึ่งในปัจจุบันก็ไม่ได้บอกว่ารายการทีวีได้มีการขออนุญาตในการทำส่วนนี้หรือไม่ และค่าธรรมเนียมในการขออนุญาตมีค่าเท่าไรที่ให้รัฐเหมาะสมหรือไม่ จะมีมาตรการกำหนดอย่างไร เพราะค่าตอบแทนจากการส่ง SMS ของประชาชนผู้บริโภคมีค่ามากกว่าค่าธรรมเนียมที่ผู้ประกอบการรายการจ่ายไป

นักวิชาการได้มองอีกมุมหนึ่งโดยคิดว่ากฎหมายทางโทรคมนาคมและบรอดแคสต์ได้แยกออกจากกัน กฎหมายโทรคมนาคมในเรื่องการคุม Content ต้องมีความเข้มงวดมากกว่านี้และนิยามเรื่องการพนัน SMS ต้องมีความชัดเจนเนื่องด้วยเทคโนโลยต่าง ๆ ที่ใช้ปัจจุบันนี้อาจทำให้การตีความนิยามกฎหมายทำได้ยากขึ้น ควรต้องมีหน่วยงานใดหน่วยงานหนึ่งเข้ามากำกับดูแลอย่างชัดเจน ซึ่งทาง กสทช. เห็นว่าการแบ่ง พ.ร.บ.โทรคมนาคมและบรอดแคสต์ออกจากกันเป็นเรื่องที่ไม่สมควรเพราะทำให้ยากต่อการควบคุมและกำกับดูแล

ด้านตัวแทนของผู้บังคับใช้กฎหมาย ได้ให้ข้อมูลและเสนอแนวคิดว่าทางพนักงานตำรวจได้เคยทำอะไรหลายอย่าง แต่ประชาชนไม่ปฏิบัติตามและพยายามหลีกเลี่ยงกฎหมายอยู่เสมอ ปัญหานี้เกิดจากกระแสสังคม เพราะว่ากระแสสังคมและระบบในประเทศไทยมองพนักงานตำรวจในภาพลักษณ์ไม่ดีนัก จึงกลายเป็นวัฒนธรรมของพนักงานตำรวจที่ว่าจะต้องเรียนรู้สังคมของไทยและบริบทของไทยเพื่อที่จะหลีกเลี่ยงผลกระทบต่อตนเอง โดยมองว่ากลไกที่จะขับเคลื่อนสังคมที่เป็นองค์กรยังขาดความเข้มแข็งในการที่จะมาตรวจสอบและมาคานอำนาจ เพราะฉะนั้นกฎหมายจะออกมาดีแค่ไหน ก็มีปัญหาในส่วนตรงนี้หมด ถ้าเจ้าหน้าที่ไม่ปฏิบัติก็ไม่มีประชาชนคนไหนมาดำเนินคดีกับพนักงานตำรวจที่ละเว้นในการปฏิบัติหน้าที่ ยกตัวอย่างเช่น มีแม่ค้าจอดรถเข็นในที่ห้ามจอด แล้วตำรวจไปจับ จะกลายเป็นว่าตำรวจผู้นั้นโดนต่อว่าและโดนประนามจากสังคมว่ากีดกันไม่ให้แม่ค้าทำมาหากิน กลายเป็นว่าแม่ค้าคนนั้นต่อว่าตำรวจผู้นั้นเสียด้วยซ้ำ เพราะฉะนั้นการจะแก้ให้ตรงจุดควรจะสร้างองค์กรที่เข้มแข็งขึ้นมาอาจจะเป็นองค์กรอิสระหรือเป็นองค์กรที่มีอำนาจเบ็ดเสร็จเด็ดขาดในการที่มาดำเนินการทันที เช่น การที่จะร้องเรียนใครจะต้องแจ้งที่อยู่เบอร์โทรศัพท์ที่สามารถติดต่อได้ซึ่งเป็นระเบียบของราชการ จึงทำให้ผู้ที่มาร้องเรียนนั้นอาจเกิดอันตรายได้เนื่องจากผู้ที่ถูกร้องเรียนอาจจะไปทำอันตรายต่อผู้ที่แจ้งความร้องเรียนได้ ทำให้ไม่มีใครที่คิดอยากร้องเรียนใด ๆ องค์กรที่มากำกับดูแลควรเป็นองค์กรที่จะต้องเข้ามาตรวจสอบข้อเท็จจริง จะต้องมีคณะกรรมการในองค์กรนั้น ๆ มาทำงานเป็นหมู่คณะคล้ายกับ กสทช. ประชุมชี้ประเด็นและดำเนินการตามกฎหมาย ในเรื่องการพนันนั้นกระแสสังคมไทยการพนันเสมือนเป็นส่วนหนึ่งในชีวิตประจำวันของสังคมไทยไปแล้วเหมือนกับเรื่องมอเตอร์ไซค์รับจ้างเมื่อก่อนเป็นเรื่องที่ผิดกฎหมายแต่มีคนทำกันมากมาย จนสมัยนี้ต้องทำเป็นเรื่องที่ถูกกฎหมายและในปัจจุบันนี้ในประเทศไทยเรื่องหวย การพนันบอล หรือการพนันออนไลน์นั้นทุกอย่างสามารถเข้าถึงได้ง่ายผ่านระบบอินเทอร์เน็ตมีการถ่ายภาพการเล่นหรือการถ่ายทอดสดจากต่างประเทศมามากมายหลายรูปแบบ ข้อเสนอแนะในเรื่องนี้คือ ควรกำหนดมาตรการเพื่อเป็นรูปธรรมว่าควรจะมีมาตรการ 3 มาตรการในการกำกับดูแลคือ มาตรการระยะสั้น ระยะกลาง และระยะยาว ซึ่งปัจจุบันนี้รอไม่ได้แล้วเพราะเป็นวิกฤติของประเทศไทย ถึงแม้ว่า พ.ร.บ.การพนันจะดูล้าสมัยแต่ว่าให้อำนาจไว้มาก โดยเฉพาะรัฐมนตรีว่าการกระทรวงมหาดไทยซึ่งสามารถออกกฎกระทรวงได้ อะไรที่เพิ่มเติมได้จะดำเนินการหรือไม่ดำเนินการต้องให้ชัดเจน อย่างเช่นเรื่องการเสี่ยงทายโชคควรปล่อยไป เพราะคิดว่าไม่สามารถควบคุมได้ ถ้าไปแทรกแซงจะเป็นเรื่องใหญ่เพราะแต่ละองค์กรเป็นองค์กรใหญ่ทั้งนั้น เช่น หนังสือพิมพ์หรือโทรทัศน์จะมีความยุ่งยากมาก แต่ถ้ากำหนดให้ทำตามโดยออกเป็นกฎกระทรวงว่าอะไรทำได้อะไรทำไม่ได้ให้ระบุไปในกฎกระทรวง เพราะในกฎกระทรวงสามารถกำหนดได้ไม่ว่าจะเป็นเรื่องภาษีหรือเรื่องอื่น ๆ ในส่วนนี้กระทรวงมหาดไทยสามารถออกกฎกระทรวงมาอีกฉบับหนึ่ง และระบุให้ชัดเจนในเรื่องนิยามต่าง ๆ ตามที่ได้ระบุไว้ในส่วนที่ไม่สามารถจะดำเนินการได้ เช่น การพนันออนไลน์ที่คิดว่าอย่างไรก็ไม่สามารถทำได้ แต่การพนันอันไหนที่ยอมก็ต้องกำหนดให้ชัดเจนในทุกเรื่องและทุกรายละเอียด เช่น จำนวนเงิน , วิธีการเล่น เป็นต้น ส่วนในเรื่องการพนันออนไลน์ผู้แทนได้เล่าถึงประสบการณ์ตรงเมื่อปี พ.ศ. 2548 คือ มีการพนันออนไลน์อยู่ในประเทศ โดยเป็นเว็บไซต์ของต่างประเทศ และในต่างประเทศนั้นเป็นการพนันที่ถูกกฎหมายด้วย อย่างไรก็ตามการที่คนเล่นการพนันอยู่ในประเทศไทยก็มีความผิดตาม พ.ร.บ.การพนัน ทางพนักงานตำรวจจับเจ้ามือไม่ได้แต่สามารถจับคนเล่นได้ แนวความคิดก็คือ ถ้ารู้ว่ามีการเล่นพนันออนไลน์ของต่างประเทศในประเทศไทย สามารถนำเว็บนี้ไปขอหมายศาลขอค้นที่บริษัทที่ให้บริการอินเทอร์เน็ตแล้วขอรายชื่อคนที่เข้าไปเล่นในเว็บนี้ทั้งหมดในช่วงที่มีการเล่นการพนัน ทำให้ทราบว่าคนเล่นพนันบอลในประเทศไทยมีจำนวนสูงมากเป็นหลักแสนราย ซึ่งการเช็คแต่ละคนนั้นต้องใช้ความสามารถและใช้เวลาในการเช็คแต่ละรายชื่อ และใช้วิธีดูว่ามีกี่คนที่เข้าเว็บนี้บ่อยที่สุดใน IP เดียวกันทำให้สรุปได้ประมาณ 1,000 ราย ซึ่งเชื่อว่าน่าจะเป็นเจ้ามือในการรับแทงพนันบอล และดำเนินคดีได้จริงประมาณ 10 ราย โดยมีวัตถุประสงค์เพื่อต้องการให้เกิดผลกระทบทางสังคมในประเทศและให้ประชาชนเห็นบทลงโทษในเรื่องนี้ แต่จุดอ่อนที่สำคัญในการทำเรื่องนี้ก็คือ ขาดเจ้าหน้าที่ที่มีความรู้และประสบการณ์ในเรื่องเทคโนโลยี แต่ถ้าสามารถดำเนินคดีได้ทั้งหมดจะทำให้เกิดผลกระทบในวงกว้างและจะทำให้การพนันออนไลน์ในประเทศไทยนั้นลดลงอย่างเห็นได้ชัด การแก้ปัญหาในประเทศไทยควรเริ่มต้นที่การระบุตัวตนของคนซึ่งไม่ใช่เป็นการละเมิดสิทธิแต่เพื่อเป็นการทำให้สามารถระบุตัวผู้กระทำความผิดได้ สามารถตามตัวมาดำเนินคดีได้ ซึ่งถ้าทำตรงนี้ได้ปัญหาส่วนนี้จะค่อย ๆ ดีขึ้นทั้งหมด ในขั้นแรกสามารถทำได้โดยการกำหนดการลงทะเบียน White List ซึ่งในประเทศไทย 60 ล้านคน อาจจะตามไม่ได้ 50 ล้านคนแต่อีก 10 ล้านคนสามารถตามได้และเป็นเบอร์ที่ลงทะเบียนสามารถทำธุรกรรมทางด้านอินเทอร์เน็ตต่าง ๆ ได้ถ้าอยู่ใน White List ถือว่าเป็นเบอร์ที่มีคุณภาพ เพราะฉะนั้นเบอร์พวกนี้ต้องมีการคุ้มครองที่เข้มแข็งในหลาย ๆ ด้าน เช่น ในเรื่องของการห้ามมี Spam ซึ่งถ้ามีต้องมีมาตรการที่เด็ดขาด เช่น ต้องมีการฟ้องร้องเพื่อให้สิ่งที่ดำเนินการเกิดความเข้มแข็ง แต่ถ้าเป็นพวกบัตรเติมเงินทั้งหมดที่ไม่สามารถระบุตัวบุคคลได้ก็สามารถระบุใน black List จะไม่สามารถทำอะไรเกี่ยวกับธุรกรรมทางอินเทอร์เน็ตได้เลยเด็ดขาด เพราะไม่สามารถระบุตัวตนได้ ไม่เช่นนั้นผู้ประกอบการจะต้องถูกลงโทษ และควรจะต้องมีเจ้าหน้าที่ในการทดลองสุ่มดู ถ้าผู้ประกอบการละเลยก็ต้องมีการจัดการที่เด็ดขาดคือ การเพิกถอนสัมปทานการให้บริการเครือข่ายโทรศัพท์มือถือ เป็นต้น อีกประเด็นหนึ่งที่น่าสนใจคือ แผนระยะกลางด้วยวิธีพยายามทำให้กลุ่มคนที่พยายามช่วยกันแก้ปัญหาเข้าไปอยู่ในสื่อให้ได้ อย่างเช่น การเชิญผู้ที่มีส่วนเกี่ยวข้อง ซึ่งมาจากหน่วยงานต่าง ๆ มาถกเถียงปัญหา ช่วยกันคิดช่วยกันแก้ไขปัญหาผ่านทางสื่อวิทยุ หรือโทรทัศน์ เป็นต้น เพราะการคุยกันในวงแคบ ๆ ไม่สามารถมีผลกระทบอะไรใด ๆ ต่อคนในสังคมมากในวงกว้าง และจะมีประโยชน์ต่อสังคมอย่างมาก

ด้านนักวิชาการมองว่าการพนันและการเสี่ยงโชคนั้นมีหลายอย่าง อาจจะมาจากผู้บริโภคที่ตั้งใจหรือไม่ตั้งใจ ผู้ประกอบการก็มีทั้งที่ถูกและไม่ถูกกฎหมาย บางผู้ประกอบการทำออกมาเพื่อส่งเสริมการขาย ตัวอย่างเช่น กรมไปรษณีย์มีการลดราคาไปรษณียบัตรในการทายผลฟุตบอลโลก ซึ่งทางไปรษณีย์มองว่าเป็นการส่งเสริมการขาย เป็นต้น ประเด็นนี้ควรต้องมีกฎหมายหรือข้อกำหนดและนิยามให้ชัดเจนเพื่อให้แบ่งแยกระหว่างการเสี่ยงโชค และการพนัน

ภาพรวมของการเสนอเนื้อหาเรื่องฟุตบอลต่างประเทศในหนังสือพิมพ์กีฬาปัจจุบันก็เป็นอีกหนึ่งประเด็นที่ยังคงมองได้ว่าเป็นการทำหน้าที่โดยปกติของหนังสือพิมพ์กีฬา ที่ต้องเสนอข่าวสาร ข้อมูลให้กับคนอ่าน อย่างไรก็ตามหนังสือพิมพ์กีฬามีการเสนอเนื้อหาส่วนที่หวังผลไปยังกลุ่มเป้าหมายคนเล่นพนันโดยเฉพาะอยู่ด้วย ได้แก่ บทวิเคราะห์วิจารณ์ การให้ราคาต่อรอง เป็นต้น ซึ่งถือว่ามีอิทธิพลต่อคนเล่นพนันอย่างมาก เนื่องจากถือเป็นข้อมูลในการตัดสินใจเล่นพนันที่ดีที่สุดการเสนอเนื้อหาเหล่านี้จึงมีความสัมพันธ์กับปัญหาการพนันฟุตบอลและกล่าวได้ว่ามีส่วนสนับสนุนการพนันฟุตบอลทางอ้อมซึ่งขัดกับหลักความรับผิดชอบของสื่อด้านวิจารณญาณในการเสนอเนื้อหาที่สร้างสรรค์ เนื่องจากการพนันฟุตบอลในประเทศไทยเป็นสิ่งที่ผิดกฎหมาย และการพนันฟุตบอลเป็นสิ่งที่ไม่เป็นประโยชน์ต่อคนในสังคม แต่เห็นได้ชัดว่าสามารถก่อให้เกิดโทษต่างๆ มากมาย ถ้าพิจารณาจากหลักความรับผิดชอบต่อสังคมแล้ว การเสนอเนื้อหาที่เป็นไปในทางการพนันฟุตบอลนี้ จึงเป็นเรื่องที่ไม่เหมาะสม อย่างไรก็ตามเหตุผลหลักเพียงอย่างเดียวที่ทำให้หนังสือพิมพ์กีฬาในปัจจุบัน มีการเสนอเนื้อหาที่เป็นข้อมูลในการเล่นพนันฟุตบอลอยู่เป็นจำนวนมากก็คือ ปัจจัยจากความเป็นธุรกิจกล่าวคือ ธุรกิจหนังสือพิมพ์นั้นมุ่งหวังเพื่อความอยู่รอดและกำไร ซึ่งจะได้มาจากยอดจำหน่ายและยอดโฆษณา ที่ต้องมีการแข่งขันกับหนังสือพิมพ์อื่น การสร้างจุดขาย (เนื้อหาที่เป็นข้อมูลในการเล่นพนันฟุตบอล) เพื่อจับกลุ่มเป้าหมายจำนวนมาก (คนเล่นพนันฟุตบอล) จึงเป็นกลยุทธ์ที่สำคัญของหลักทางธุรกิจ

**สรุปประเด็นหลักที่สำคัญ**  
1.เรื่องความชัดเจนและนิยามทางกฎหมาย ควรระบุให้ชัดเจนเพื่อผู้บริโภคและผู้บังคับใช้กฎหมายจะได้ปฏิบัติได้ถูกต้อง  
2.การศึกษากรณีศึกษาจากต่างประเทศ เพื่อกำหนดให้มีมาตรฐานในเรื่องนี้ที่ใกล้เคียงกับต่างประเทศ  
3.เรื่องอัตราราคาของขวัญในการเสี่ยงโชค ต้องมีความชัดเจนว่า ราคาแบบไหนเข้าข่ายเป็นการพนัน  
4.การต่อยอดในเรื่อง Social Network นอกเหนือจากเรื่อง SMS   
5.การกำหนดอายุของผู้ใช้บริการ  
6.การกำหนดหลักการของ Premium SMS  
7.กลุ่มเป้าหมายในการศึกษาต้องชัดเจน (เด็กหรือผู้ใหญ่)  
8.การมีตัวหนังสือวิ่งบนหน้าจอทีวีในรายการต่าง ๆ ว่ารายได้จาก SMS เป็นอย่างไร  
9.การเข้าถึงกลุ่มเป้าหมายของผู้บริโภคในวงกว้างควรมีการกำหนดแนวทางให้ชัดเจน 10.กฎหมายเรื่อง Spam ควรมีในประเทศไทย 11.การแก้กฎหมายเป็นเรื่องยาก และทางผู้ประกอบการบางรายใช้ช่องว่างทางกฎหมายหรือไม่ก็ยอมเสียค่าปรับซึ่งน้อยมากเมื่อเทียบกับรายได้ที่ได้รับ 12.กฎหมายต้องเน้นหนักไปที่ผู้ประกอบการเพราะเป็นเหมือนเจ้ามือ คอยชักจูงคนให้ไปเล่นการพนัน 13.ประเทศไทยต้องมีการกำหนดนิยามของ Spam ใหม่ให้ชัดเจน 14.ปัจจุบันประเทศไทยได้แยกกฎหมายโทรคมนาคมและบรอดแคสต์ออกจากกัน ซึ่งเป็นเรื่องที่ไม่เหมาะสมในสถานการณ์ปัจจุบัน 15.การมีองค์กรอิสระเข้ามาดูแลให้เด็ดขาดในเรื่อง Social , Spam หรือ SMS 16.การปลูกฝังค่านิยมเรื่องเศรฐกิจพอเพียงให้แก่เยาวชน

**ผลกระทบของการพนันและการเสี่ยงโชคต่อเด็ก เยาวชนและสังคม**

สังคมไทยผูกพันกับการพนันมาเป็นเวลานาน โดยการพนันเป็นส่วนหนึ่งของความบันเทิงรวมทั้งเป็นการละเล่นของคนในสังคมไทย มีการกำหนดให้การพนันเป็นสิ่งที่ถูกต้องตามกฎหมายขึ้นในสมัยรัตนโกสินทร์ตอนต้น และมีการสนับสนุนการพนันเพื่อการเก็บภาษีอากรบ่อนเบี้ย อากรหวย แต่ปัจจุบันการพนันถูกกำหนดให้เป็นสิ่งที่ผิดกฎหมาย ตามพระราชบัญญัติการพนัน พ.ศ. 2478 แม้กระนั้นก็ยังมีการลักลอบเล่นพนันอยู่เสมอจนเป็นเรื่องปกติ หากใครมีเงินและเวลาก็อาจเดินทางไปเล่นพนันที่คาสิโนในต่างประเทศ ซึ่งไม่ใช่เรื่องยากเพราะคาสิโนบางแห่งอยู่ห่างชายแดนประเทศไทยไปไม่กี่กิโลเมตร ประเทศแต่ละประเทศมีกฎหมายการพนันไม่เหมือนกัน การพนันเป็นสิ่งที่ถูกกฎหมายในบางประเทศและผิดกฎหมายในอีกหลายประเทศ เมื่อการพนันเป็นสิ่งที่ถูกกฎหมายในบางประเทศ จึงมีการจัดตั้งเว็บไซต์การพนันขึ้นโดยถูกต้องตามกฎหมายในประเทศนั้น ๆ

สำหรับสาเหตุของการเสพติดการพนันและการเสี่ยงโชคของเด็กและเยาวชนนั้น ปัจจุบันจัดว่าเป็นโรคทางสมอง โดยงานวิจัยพบว่า ระบบการทำงานของสมองของผู้ติดการพนันมีลักษณะที่ต่างจากคนทั่วไป เช่น ระบบการควบคุมตนเอง นอกจากนี้สารสื่อประสาทในสมองชนิดหนึ่งคือ Serotonin อาจเสียสมดุลในผู้ที่ติดการพนันโดยพบว่ามีระดับการทำงานลดลง การพนันในเพศชายและเพศหญิงมีความแตกต่างกันเพศหญิงมีแนวโน้มที่จะเล่นการพนันแบบที่ไม่ต้องใช้ยุทธวิธี มีแนวโน้มที่จะเล่นเพื่อหลีกหนีปัญหาชีวิตมากกว่า มีแนวโน้มที่จะมีปัญหาการติดเหล้าหรือทำสิ่งผิดกฎหมายน้อยกว่า และมีแนวโน้มที่จะพยายามหาความช่วยเหลือในการรักษาการติดพนันมากกว่าเพศชาย การติดการพนันก่อให้เกิดความบกพร่องในชีวิตทั้งทางด้านจิตใจ ร่างกาย สังคม หรืออาชีพอย่างรุนแรง มีผลกระทบต่อครอบครัวทั้งในแง่ความสัมพันธ์และการเงิน คนทั่วไปที่เล่นการพนันอาจเล่นเพราะรู้สึกสนุกกับการที่ได้เสี่ยง หรือลุ้นที่จะชนะพนัน ในขณะที่บางคนเล่นเพื่อทำให้อารมณ์ตนเองดีขึ้น หรือเพื่อหลีกหนีจากปัญหามรสุมในชีวิต จากการศึกษาพบว่ามีนักพนันประมาณ 8 - 47% ติดสารเสพติดชนิดอื่น เช่น บุหรี่ เหล้า กัญชา ร่วมด้วย และพบกลุ่มอาการทางจิตเวชได้มากกว่าคนทั่วไป เช่น ปัญหาบุคลิกภาพโดยเฉพาะบุคลิกภาพแบบอันธพาล อาการซึมเศร้า การฆ่าตัวตาย โดยพบการพยายามฆ่าตัวตายได้มากถึง 15 - 20% ของผู้ติดการพนัน ซึ่งพฤติกรรมที่เกี่ยวข้องกับการพนันดังกล่าวนี้จะมีผลในเรื่องของระบบพันธุกรรมสืบถอดไปยังรุ่นลูกหรือรุ่นหลานต่อไปในอนาคตได้

การเกิดปัญหาติดการพนัน สามารถแบ่งได้เป็น 3 ช่วง ดังนี้

1. ระยะแรก เป็นช่วงที่ผู้พนันชนะรางวัลใหญ่ หรือ ชนะติดต่อกันหลายครั้ง ทำให้ถูกมองในแง่ดีว่าจะมีการชนะเช่นนี้ไปเรื่อย ๆ ทำให้รู้สึกตื่นเต้นเมื่อได้พนันและเริ่มเพิ่มจำนวนเงินที่ใช้พนันมากขึ้นเรื่อย ๆ  
2. ระยะกลาง ผู้เล่นพนันจะคุยโม้โอ้อวดเกี่ยวกับการที่ไปชนะการเล่นพนันบ่อยครั้ง และเริ่มที่จะเล่นพนันเองคนเดียว เริ่มคิดเกี่ยวกับการพนันอยู่ตลอดและอาจยืมเงินครอบครัว เพื่อนฝูง หรือทำสิ่งผิดกฎหมายเพื่อให้ได้เงินมาใช้พนัน อาจเริ่มโกหกเกี่ยวกับการเล่นการพนันกับเพื่อน หรือครอบครัว และเริ่มรู้สึกหงุดหงิดง่าย กระสับกระส่าย ไม่สุงสิงกับใคร ชีวิตครอบครัวเริ่มไม่มีความสุข และไม่สามารถหาเงินมาใช้หนี้ได้ เริ่มที่จะเล่นพนันเพื่อ “ตามเอาคืน” และอยากกลับมาเล่นอีกครั้งให้เร็วที่สุดเพื่อเอาชนะพนันที่เพิ่งเสียไป  
3. ระยะสุดท้ายเป็นช่วงที่เพิ่มการใช้เวลาไปกับการพนันอย่างมาก โดยอาจมีความรู้สึกร่วมไปกับความรู้สึกผิด โทษคนอื่นและทำตัวเหินห่างแปลกแยกออกมาจากครอบครัวและเพื่อนฝูง ในที่สุดอาจจะเข้าไปเกี่ยวข้องกับสิ่งผิดกฎหมายเพื่อนำเงินมาใช้เป็นทุนในการพนัน อาจมีความรู้สึกสิ้นหวัง อยากตาย โดนตำรวจจับ หย่าร้าง หรือมีปัญหาการใช้สารเสพติดชนิดอื่น เช่น เหล้า หรืออาจมีปัญหาทางอารมณ์ อีกทั้งการพนันนั้นเป็นส่วนหนึ่งที่ทำให้เกิดคดีอาชญกรรมมากมายเพิ่มมากขึ้น เช่น การวิ่งราว การขโมย การลักทรัพย์ การโกง การยักยอก การคอรัปชั่น การปล้น หรืออาจจะรุนแรงถึงกับการฆ่ากันเพื่อทรัพย์สินก็เป็นได้ การพนันนั้นทำให้เกิดความเสื่อมโทรมทางด้านศีลธรรม และสร้างทัศนคติและค่านิยมที่ผิดให้แก่สังคม ซึ่งเป็นการสูญเสียทางสังคมที่ประเมินค่าไม่ได้

การเล่นการพนันก่อให้เกิดปัญหาต่อสังคมโดยส่งผลกระทบต่อหน้าที่การงานสถานะทางเศรษฐกิจและครอบครัวจากพฤติกรรมของคนที่ติดการเล่นการพนันที่ได้กล่าวไว้คือ ผลกระทบของการพนันต่อสภาพความคิดและจิตใจของผู้เล่น ซึ่งการเล่นการพนันได้แพร่ขยายไปสู่เยาวชน นักเรียน นักศึกษา ซึ่งนับว่าเป็นส่วนสำคัญอย่างยิ่งในการทำลายอนาคตของชาติ และยิ่งถ้าเด็กและเยาวชนนั้นคิดว่าเรื่องการพนันและการเสี่ยงโชคโดย SMS มีความสะดวก รวดเร็ว ราคาถูก เข้าถึงได้ง่าย ไม่ต้องมีการเผยตัว จะทำให้เด็กขาดสมาธิ สติ และความรอบครอบในการส่ง ซึ่งเรื่องความสามารถในการยั้งคิดนั้น เด็กจะมีน้อยกว่าผู้ใหญ่ และเนื่องจากสมัยนี้ประชาชนทุกคนแทบจะมีมือถือกันทุกคนและบางคนอาจจะมีมากกว่า 1 เครื่องด้วยซ้ำ และกิจกรรมที่เสี่ยงโชคผ่านมือถือนั้นมีมากมายและดำเนินอยู่ตลอดเวลา โดยผ่านสื่อหลัก ๆหลายสื่อในปัจจุบัน เช่น โทรทัศน์ วิทยุ หนังสือพิมพ์ หรือเว็บไซต์ต่าง ๆ โดยไม่ต้องเดินทางไปสถานที่ที่เกี่ยวข้องกับการพนัน หรือการเสี่ยงโชคโดยตรง ทั้งผู้ใหญ่ เด็ก เเละเยาวชน สามารถเข้าถึงโทรศัพท์มือถือ เมื่อใดก็ได้ ยิ่งถ้าของรางวัลนั้นมีราคาที่สูงหรือเป็นสิ่งที่สังคมกำลังให้ความสนใจ เช่น โทรศัพท์มือถือราคาแพง ๆ หรือแท๊บเล็ตต่าง ๆ ก็จะยิ่งทำให้เด็กหรือเยาวชนนั้น ๆ ส่ง SMS เพื่อเสี่ยงโชคและชิงรางวัลมากขึ้นเพราะอยากได้สิ่งของนั้น ๆ โดยอาจจะคิดว่าเสียค่า SMS ราคาไม่เท่าไรแต่ผลที่ได้กลับมานั้นคุ้มค่า หรืออาจจะคิดว่าถ้าได้ก็ดีถ้าไม่ได้ก็ไม่เป็นไรเล่นสนุก ๆ อาจจะส่งซัก 10-20 ข้อความ ก็คงไม่เป็นอะไร ซึ่งเป็นการบ่มเพาะนิสัยทำให้เด็กและเยาวชนจะติดการเสี่ยงโชคเป็นนิสัย ทำให้มีปัญหาติดการพนันตั้งแต่เด็กและจะเติบโตเป็นผู้ใหญ่ที่ติดการพนันในอนาคต (ผลการวิจัยของหลักสูตรวิทยาศาสตรมหาบัณฑิต สาขาสุขภาพจิต คณะแพทยศาสตร์ จุฬาลงกรณ์มหาวิทยาลัย , นพ.ประเสริฐ ผลิตผลการพิมพ์ เลขาธิการมูลนิธิสดศรีฯ)

**มาตรการควบคุมการส่งข้อความสั้น (SMS) ในต่างประเทศ**

ประเทศที่ทำการศึกษาในงานวิจัยนี้ มี 5 ประเทศ คือ

1. ประเทศสวีเดน มีองค์กรกำกับดูแลคือ [The Swedish Post and Telecom Authority (PTS)](http://www.pts.se/)
2. ประเทศเกาหลีใต้ มีองค์กรกำกับดูแลคือ Korea Communications Commission (KCC)
3. ประเทศออสเตรเลีย มีองค์กรกำกับดูแลคือ [Australian Communications Authority (ACA)](http://www.aca.gov.au/)
4. ประเทศมาเลเซีย มีองค์กรกำกับดูแลคือ [Communications and Multimedia Commission (MCMC)](http://www.cmc.gov.my/)

5. ประเทศอินเดีย มีองค์กรกำกับดูแลคือ [Telecom Regulatory Authority of India (TRAI)](http://www.trai.gov.in/)

**หลักการเลือกประเทศ**

เพื่อให้ได้งานวิจัยที่ออกมาครอบคลุมทุก ๆ บริบท และสามารถนำมาประยุกต์ใช้เพื่อให้เหมาะสมกับ บริบทของประเทศไทยนั้น ทางคณะผู้วิจัยได้มีหลักเกณฑ์ในการเลือกประเทศดังต่อไปนี้

1. เป็นประเทศที่อยู่ในสหภาพโทรคมนาคมระหว่างประเทศ หรือ ITU โดยเลือกจากประเทศสมาชิก ทั้งหมด 193 ประเทศ ส่วนประเทศที่มี Regulator (องค์กรกำกับดูแล) มีอยู่ทั้งหมด 146 ประเทศ ITU คือ International Telecommunication Union เป็นหน่วยงานของสหประชาชาติ ที่มีวัตถุประสงค์ในการประสานงานปฏิบัติการด้านการสื่อสารและบริการทั่วทั้งโลก ก่อตั้งขึ้นในปี ค.ศ.1895 เริ่มแรกคือ International Telegraph Union (ITU) มีสำนักงานใหญ่อยู่ที่กรุงเจนีวา สวิตเซอร์แลนด์ โดยสาเหตุที่เลือกสมาชิกที่อยู่ในกลุ่ม ITU เนื่องจาก เป็นองค์กรนานาชาติเก่าที่สุดในโลก และมีประสบการณ์ทางด้านโทรคมนาคมต่าง ๆ มากมาย อีกทั้ง ITU มุ่งเน้นให้มีการพัฒนาสังคมสารสนเทศอย่างมีประสิทธิภาพ ลดความเหลื่อมล้ำของประชากรโลกในการเข้าถึงสารสนเทศและองค์ความรู้ และลดปัญหาทางด้านโทรคมนาคมต่างๆ เพื่อให้ประชาชนสามารถเข้าถึงบริการเหล่านั้นได้อย่างถูกต้องและทั่วถึง ซึ่งสอดคล้องกับงานวิจัยในเรื่องการลดปัญหา SMS การพนันและการเสี่ยงโชค
2. พิจารณาถึงดัชนีชี้วัดทางด้าน NRI (Networked Readiness Index) จาก World Economic Forum ประกอบจากปัจจัยด้าน Environment หัวข้อ Political And Regulatory Environment ที่ดี NRI คือ ดัชนีบ่งชี้ระดับความพร้อมของการพัฒนาเทคโนโลยีสารสนเทศและการสื่อสาร และโอกาสในการใช้ประโยชน์จากเทคโนโลยีสารสนเทศและการสื่อสารในการพัฒนาประเทศ ที่ครอบคลุมทั้งภาคประชาชน ภาคธุรกิจและภาครัฐ ซึ่งจัดทำขึ้นโดย World Economic Forum และมีการรายงานใน Global Information Technology Report เป็นประจำทุกปี โดยเป็นดัชนีที่บ่งบอกถึงภาพรวมของประเทศ โดยในการวิจัยมุ่งเน้นในด้าน Sub Index ย่อย ในหัวข้อของ NRI คือ Political And Regulatory Environment โดยปัจจัยดังกล่าวแสดงให้เห็นว่าประเทศที่มีค่าดัชนี NRI สูงจะแสดงถึงว่าประเทศนั้นมีการกับดูแลและมีกฎหมายที่ดีเพียงพอ
3. ใช้ดัชนี NRI (Networked Readiness Index) จาก World Economic Forum ประกอบในการหาปัจจัยที่ใกล้เคียงกับประเทศไทย
4. มีบริบททางสังคมและรูปแบบการกำกับดูแลคล้ายกับประเทศไทย เพื่อให้ได้งานวิจัยนี้ได้บ่งบอกถึงประเทศที่มีลักษณะรูปแบบใกล้เคียงกับประเทศไทยโดยดูจากเรื่อง วัฒนธรรม การดำเนินชีวิต อยู่ในแถบเอเซียและมีปัจจัยต่าง ๆ คล้ายคลึงประเทศไทย
5. เป็นประเทศที่มีการกำกับดูแลททางด้าน SMS ที่ชัดเจนเช่น กฎหมายหรือนโยบาย บทลงโทษ เป็นต้น
6. นำเสนอต่อผู้เชี่ยวชาญ เพื่อเสนอแนะและสรุปหลักเกณฑ์ในการกำหนดประเทศที่ใช้เป็นกรณีศึกษา

**การควบคุมการส่งข้อความสั้น (SMS) ทั้งทางตรงและทางอ้อมในต่างประเทศ**

| **ประเด็น** | **บทเรียนจากต่างประเทศ** | **ข้อเสนอต่อการจัดการพนันของต่างประเทศ** | **บริบทของประเทศไทย** |
| --- | --- | --- | --- |
| Spam (E-mail, Instant Messaging, Webboard, MMS, SMS on Mobile phone ฯลฯ) | สวีเดน  ออสเตรเลีย  เกาหลีใต้  มาเลเซีย  อินเดีย | - มีกฎหมายที่เกี่ยวข้อง 4 ฉบับคือ  1.The 1994 Lotteries Act  2.The 1999 Casinos Act  3.Swedish Marketing Act  4.CAN-SPAM Act  - Opt - In , Opt - Out  - มีการระบุตัวตนของผู้ส่ง (Indentify Content Provider) ที่ชัดเจน  - กฎหมายสำคัญของออสเตรเลียคือ Spam Act of 2003  - Opt - In , Opt – Out  -Double Opt-in  มีการระบุตัวตนของผู้ส่ง (Indentify Content Provider) ที่ชัดเจน  - มีกฏหมาย Ministry Of Information And Communication มีการกำหนดให้การส่งสแปมเป็นการกระทำที่ผิดกฎหมาย  - Opt - In , Opt - Out  - มีกฎหมาย SPAM คือ Communications And Multimedia Act 1998 แต่ยังไม่ชัดเจน  - ศาสนาอิสลามสั่งห้ามส่งข้อความที่จะมีส่วนในการแข่งขันได้และการได้รับรางวัลต่างๆ  ซึ่งการกระทำนี้ถือว่าเป็นรูปแบบของการพนัน  -มีการลงทะเบียนโดยใช้โปรแกรม Application-To-Peer ( A2P )  -มีการติดแท็กข้อความแต่ละข้อความเพื่อจะช่วยให้ง่ายต่อการตรวจสอบผู้ส่งและการร้องเรียน | - กฏหมายของประเทศไทยนั้นมีนิยามเรื่อง Spam หรือ SMS พนันและการเสี่ยงโชคที่ไม่ชัดเจน อีกทั้งยังไม่เป็นกฏหมายที่ล้าสมัย ไม่ทันกับเทคโนโลยีที่เกิดขึ้นในปัจจุบัน แลระยะเวลาในการดำเนินการแก้กฎหมายนั้นเป็นเรื่องยากและใช้เวลานาน  - ไม่มีกฏหมายที่เกี่ยวข้องกับ Spam โดยตรง แต่ในปัจจุบันทาง ผู้ประกอบการ ในประเทศไทยก็ได้มีการใช้ระบบ Opt – In และระบบ Opt – Out แต่ก็ยังไม่ครอบคลุมและยังมีปัญหาเรื่อง Spam มากมาย  - พฤติกรรมของคนไทยนั้นมีการเล่นการพนันหรือสมัครเล่นการพนันโดยที่เกิดจากความตั้งใจหรือไม่ตั้งใจซึ่งเกิดจากการไม่สนใจและปล่อยปะละเลยเรื่อง Spam หรืออาจเกิดจากการู้เท่าไม่ถึงการ ซึ่งทำให้อาจตกเป็นเหยื่อได้ |
| การจำกัดการใช้งานและการกรอง เรื่องการพนันและ SMS | ออสเตรเลีย  เกาหลีใต้  อินเดีย | - บ่อนออนไลน์นั้น การให้บริการรับแทงพนันบ่อนออนไลน์จะสามารถให้บริการได้เฉพาะนอกอาณาจักรออสเตรเลียเท่านั้น เพื่อไม่ให้คนที่อาศัยอยู่ในออสเตรเลียสามารถเข้าไปใช้บริการการพนันได้  - มีการจำกัดอายุและจำกัดเงินของเด็กในการเล่นเกมออนไลน์ มีการออก “Internet User I.D.” ให้แก่เยาวชน โดยเพื่อให้การควบคุมส่วนบุคคลง่ายขึ้น  - มีการกำหนดการส่ง SMS เพียง 100 ข้อความวันและใช้มาตราการการเรียกเก็บเรียกเก็บภาษีสูง | ในประเทศไทยนั้นการจำกัดการใช้งานและการกรอง เป็นเรื่องยากลำบากของผู้ประกอบการ เพราเทคโนโลยีของทาง ผู้ประกอบการ นั้นเป็นเทคโนโลยีที่เก่า ซึ่งถ้าจะมีการจำกัดสิ่งต่างๆนั้นนั้นจำเป็นต้องมีการวางระบบใหม่ ซึ่งทำให้ ผู้ประกอบการ มีค่าใช้จ่ายในการดำเนินการที่สูงมากและยังทำให้อัตราค่าบริการ SMS สูงขึ้นเพราะเป็นการทำให้ต้นทุนของ SMS สูงขึ้น อีกทั้งในการจำกัดการใช้งานและการกรอง บางเรื่องยังเป็นการละเมิดสิทธิส่วนบุคคลของผู้บริโภคด้วยซึ่งอาจจะมีประชาชนที่อยากเล่นการพนันและจะไม่เป็นการแก้ปัญหาบางเรื่องได้เช่น การกำหนดการส่ง SMS เพียง 100 ข้อความวันจะทำให้ประชาชนที่อยากใช้บริการ SMS หันมาซื้อซิมเพิ่ม มากกว่า 1 ซิม เป็นต้น |
| กฎหมายการพนันและการกำกับดูแล | สวีเดน  ออสเตรเลีย  เกาหลีใต้  มาเลเซีย | - เปิดให้เล่นการพนันอย่างเสรี และมีกฏหมายการพนันออนไลน์ที่สมบูรณ์และชัดเจน ผู้ประกอบการเล่นการพนันจะต้องขอใบอนุญาตจากรัฐโดยมีองค์กรอิสระเป็นคณะกรรมการในการกำกับดูแลคือ (Lotteriinspektionen)  - ผู้ประกอบการที่ได้รับใบอนุญาตเพื่อให้บริการเกมพนันออนไลน์อย่างถูกต้องตามกฎหมายเพียงรายเดียวและต้องถือสัญชาติของประเทศนั้นๆด้วย  - ห้ามให้บริการพนันกับคนในประเทศ แต่สามารถให้บริการได้เฉพาะคนต่างชาติที่อาศัยอยู่ในประเทศเท่านั้น  -ห้ามไม่ให้เล่นการพนันที่คาสิโนต่างประเทศใด ๆ ที่ตั้งอยู่นอกประเทศและโทษอย่างรุนแรง โดยให้เล่นได้เฉพาะภายในประเทศเท่านั้น ซึ่งเกาหลีใต้อนุญาติให้เปิดบ่อนคาสิโนอย่างเสรี  -ประเทศมาเลเซียถือว่าในศาสนาการพนันเป็นสิ่งผิดกฎหมายและได้สั่งห้ามชาวมุสลิมเล่นการพนัน | การที่จะให้ประเทศไทยเปิดให้เล่นการพนันอย่างเสรีนั้นเป็นการไม่เหมาะกับบริบทของประเทศไทย ซึ่งในประเทศไทยนั้นการพนันเป็นสิ่งเลวร้าย ขัดกับหลักพุทธศาสนา ทำให้เกิดปัญหาสังคมต่างๆตามมามากมายเช่น เกิดการเพิ่มขึ้นของอาชญากรรม และครอบครัวแตกแยก เป็นต้นคนไทยเล่นการพนันมากขึ้น จะทำให้เป็นการมอมเมาคนในประเทศ และในเรื่ององค์กรอิสระนั้นจะถูกความพยายามแทรกแซงโดยตรงและโดยอ้อมจากกลุ่มการเมืองและกลุ่มทุนเกิดขึ้นตลอดเวลา เพราะทุกการตัดสินใจมีการเดิมพันสูงและผลประโยชน์มาก |

**การพนันและกฎหมายเกี่ยวกับการพนันในประเทศไทย**

ประเทศไทยกำหนดให้การพนันเป็นสิ่งต้องห้าม ดังที่พระราชบัญญัติการพนัน พ.ศ. 2478 บัญญัติว่า การเล่นพนันสิ่งผิดกฎหมาย โดยกฎหมายดังกล่าวมีการกำหนดมาตรการในลักษณะต่างๆ อันเป็นการควบคุมและปราบปรามการพนันไว้ แต่อย่างไรก็ตาม การลักลอบเล่นพนันนั้นยังมีอยู่อย่างแพรหลาย ทั้งนี้ อาจเป็นเพราะการพนันเป็นอาชญากรรมที่ไม่มีผู้เสียหาย โอกาสที่พลเมืองจะแจ้งความให้เจ้าพนักงานตำรวจทราบจะมีน้อย เนื่องจากคิดว่าไม่ใช่เรื่องของตน และตนไม่ได้รับผลกระทบใดๆ จากการกระทำความผิดนั้น การเล่นการพนันโดยผิดกฎหมายจึงเป็นการกระทำความผิดที่เจ้าพนักงานตำรวจยากที่จะจับผู้กระทำความผิดได้ ยิ่งในปัจจุบันนี้ เทคโนโลยีสารนิเทศมีการพัฒนาไปมาก จนกระทั้งมีการเล่นพนันบนอินเทอร์เน็ต (OnlIne GamblIng) ยิ่งทำให้การติดตามจับกุมผู้กระทำความผิดยากขึ้นไปอีก เนื่องจากผู้กระทำความผิดสามารถเล่นการพนันโดยผิดกฎหมายที่ใดก็ได้แม้เพียงแค่กระทำความผิดผ่านคอมพิวเตอร์ที่สามารถเชื่อมโยงเข้าสู่ระบบอินเทอร์เน็ตเท่านั้นซึ่งการระบุตัวตนของบุคคลนั้นยากมาก อีกทั้งประเทศไทยยังมีบุคคลากรที่มีความรู้ความชำนาญในเรื่องคอมพิวเตอร์และอินเทอร์เน็ตจำนวนไม่มาก ทำให้การป้องกันและปราบปรามการเล่นพนันทางอินเทอร์เน็ตไม่มีประสิทธิภาพเท่าที่ควร

จากการศึกษากฎหมายที่เกี่ยวข้องกับการพนันโดยเฉพาะพระราชบัญญัติการพนันพ.ศ. 2478 ซึ่งถือว่าเป็นกฎหมายหลักที่ใช้ในการป้องกันและปราบปราบการเล่นการพนันนั้น ผู้วิจัยเห็นควรให้มีการดำเนินการต่อไปนี้

**ความหมายของการพนัน** (พระราชบัญญัติการพนัน พ.ศ. 2478)

ความหมายของ **“การพนัน”** พระราชบัญญัติการพนัน พ.ศ. 2478 มิได้มีบทวิเคราะห์ศัพท์ไว้โดยตรง แต่สามารถหาความหมายหรือคำจำกัดความของการพนันได้จาก พจนานุกรมฉบับราชบัณฑิตยสถาน พ.ศ. 2542 การพนัน หมายถึงการเล่นเอาเงิน หรือสิ่งอื่นโดยอาศัยความฉลาด ความชำนาญ เล่ห์เหลี่ยม ไหวพริบและฝีมือรวมทั้งโชคด้วย

**กฎหมายที่เกี่ยวข้องกับการพนัน** (พระราชบัญญัติการพนัน พ.ศ. 2478)

กฎหมายที่ใช้ควบคุมการเล่นการพนันของประเทศไทยใน ปัจจุบัน คือ พระราชบัญญัติการพนัน พ.ศ. 2478 กฎกระทรวงและระเบียบที่ออกตามความในพระราชบัญญัติการพนัน ฯ นอกจากนี้ ประมวลกฎหมายแพ่งและพาณิชย์ มาตรา 853 มาตรา 854 และ มาตรา 855 ยังบัญญัติเกี่ยวกับการพนันไว้ว่า หนี้ที่เกิดจากการพนันเป็นสิงที่กฎหมายไม่รับรอง

พระราชบัญญัติการพนัน พ.ศ. 2478 ซึ่งเป็นกฎหมายสำคัญในการป้องกันและปราบปรามการเล่นพนันโดยผิดกฎหมาย วางหลักเกณฑ์ที่สำคัญไว้ดังนี้

**สาระสำคัญของพระราชบัญญัติการพนัน พ.ศ. 2478**

พระราชบัญญัติการพนัน พ.ศ. 2478 มีทั้งหมด 17 มาตรา เป็นกฎหมายที่มีสาระทั้งปราบปรามและควบคุมการเล่นพนันดังจะเห็นได้จากการแบ่งลักษณะการเล่นพนันไว้เป็น 2ลักษณะคือการเล่นพนันที่ห้ามเด็ดขาด และการเล่นพนันที่อนุญาตให้เล่นได้

**ก. การเล่นพนันที่ห้ามเด็ดขาด** การเล่นพนันที่ห้ามเด็ดขาดนั้นบัญญัติไว้ในพระราชบัญญัติการพนัน พ.ศ. 2478 มาตรา 4 วรรคแรก*“มาตรา 4 ห้ามมิให้อนุญาตจัดให้มี หรือเข้าเล่น หรือเข้าพนันในการเล่นอันระบุไว้ในบัญชี ก. ท้ายพระราชบัญญัตินี้ หรือการเล่นซึ่งมีลักษณะคล้ายกัน หรือการเล่นอันร้ายแรงอื่นใด ซึ่งรัฐมนตรีเจ้าหน้าที่ได้ออกกฎกระทรวงระบุเพิ่มเติมห้ามไว้ แต่เมื่อรัฐบาลพิจารณาเห็นว่า ณ สถานที่ใดสมควรจะอนุญาตภายใต้บังคับเงื่อนไขใด ๆ ให้มีการเล่นชนิดใดก็อนุญาตได้โดยออกพระราชกฤษฎีกา”*

การเล่นพนันที่ห้ามเด็ดขาดตามมาตราดังกล่าว สามารถแบ่งออกได้เป็น 3 กรณี คือ การเล่นตามบัญชี ก. การเล่นที่มีลักษณะคล้ายบัญชี ก. และการเล่นร้ายแรงอื่นใดที่กำหนดห้ามไว้ในกฎกระทรวง28

**การเล่นตามบัญชี ก.** ได้แก่การเล่นพนันที่ระบุไว้รวม 28 ชนิดด้วยกันในบัญชี ก. ท้ายพระราชบัญญัติการพนัน พ.ศ. 2478 การเล่นตามบัญชี ก. นี้เป็นการเล่นที่ห้ามเล่นเด็ดขาด คือห้ามจัดให้มี หรือเข้าเล่น หรือเข้าพนัน เพราะเป็นการเล่นที่กฎหมายไม่ให้อนุญาตให้ทำกันได้ โดยกฎหมายได้กำหนดแบ่งเป็นการพนันประเภทต่างๆ ไว้ดังนี้ 1. หวย ก. ข. 2. โปปั่น 3. โปกำ 4. ถั่ว 5. แปดเก้า 6. จับยี่กี 7.ต่อแต้ 8. เบี้ยโบก หรืคู่คี่ หรืออีโจ้ง 9. ไพ่สามใบ 10. ไม้สามอัน 11. ช้างงา หรือป๊อก 12.ไม้ดำ ไม้แดง หรือปลาดำปลาแดง หรืออีดำอีแดง 13. อีโปงครอบ 14. กำตัด 15. ไม้หมุนหรือล้อหมุนทุก ๆ อย่าง 16. หัวโตหรือทายภาพ 17. การเล่นซึ่งมีการทรมานสัตว์ เช่น เอามีดหรือหนามผูก หรือวางยาเบื่อเมาให้สัตว์ชนหรือต่อสู้กัน หรือสุมไฟบนหลังเต่าให้วิ่งแข่งกัน หรือการเล่นอื่นๆ ซึ่งเป็นการทรมานสัตว์ อันมีลักษณะคล้ายกับที่ว่ามานี้ 18. บิลเลียดรู ตีผี 19.โยนจิ่ม 20. สี่เหงาลัก 21. ขลุกขลิก 22. น้ำเต้าทุก ๆ อย่าง 23. ไฮโลว์ 24. อีก้อย 25. ปั่นแปะ 26. อีโปงซัด

**การเล่นที่มีลักษณะคล้ายบัญชี ก.** ได้แก่การเล่นพนันที่แม้ว่าจะไม่ใช่การเล่นพนันตามประเภทที่กำหนดห้ามไว้อย่างชัดเจนในบัญชี ก. แต่ก็เป็นการเล่นพนันที่มีลักษณะคล้ายกับการเล่นการพนันที่กำหนดไว้ในบัญชี ก. และเนื่องจากเป็นปัญหาทางด้านข้อเท็จจริง จึงเป็นหน้าที่ของโจทก์ที่จะต้องอธิบายลักษณะการเล่นดังกล่าวว่ามีลักษณะวิธีการเล่นอย่างไร และคล้ายกับการพนันประเภทใดในบัญชี ก.

ส่วน**การเล่นร้ายแรงอื่นใดที่กำหนดห้ามไว้ในกฎกระทรวง**นั้นได้แก่การเล่นพนันที่รัฐมนตรีเจ้าหน้าที่ได้ออกกฎกระทรวงระบุเพิ่มเติมห้ามไว้ ซึ่งมีลักษณะการเล่นที่ร้ายแรงเท่ากับที่ระบุไว้ในบัญชี ก. และไม่ถือว่าเป็นการเล่นอื่นใดตามมาตรา 4 ทวิ ซึ่งการเล่นร้ายแรงอื่นใดที่กำหนดห้ามไว้ในกฎกระทรวงนี้ปัจจุบันมี 2 ประเภทคือ **บาการา** ตามที่กำหนดไว้ในกฎกระทรวงมหาดไทยฉบับที่ 17 พ.ศ. 2503 ข้อ 2 ที่ให้เพิ่มการเล่นพนันประเภท

ดังกล่าวเป็นการพนันในบัญชี ก. หมายเลข 27 และสล๊อตแมชีนตามที่กำหนดไว้ในกฎกระทรวงมหาดไทยฉบับที่ 18 พ.ศ. 2504 ข้อ 1 ที่ให้เพิ่มการเล่นพนันประเภทดังกล่าวเป็นการพนันในบัญชี ก. หมายเลข 28

อย่างไรก็ตาม การเล่นพนันที่ห้ามเด็ดขาด ตามมาตรา 4 วรรคแรกนี้ก็มีข้อยกเว้น โดยอาจยกเว้นเพื่ออนุญาตให้เล่นได้ แต่รัฐบาลจะต้องตราพระราชกฤษฎีกาเพื่ออนุญาตให้เล่นการพนันประเภทใด ณ สถานที่ใดและภายใต้บังคับเงื่อนไขใดเป็นการเฉพาะเป็นรายกรณีไปได้ปัจจุบัน พระราชกฤษฎีกาว่าด้วยเงื่อนไขการพนัน ตามมาตรา 4 แห่งพระราชบัญญัติการพนัน พ.ศ. 2478 พ.ศ. 2478 (ฉบับที่ 2) กำหนดไว้ในมาตรา 4และมาตรา 5 ดังนี้ *“ มาตรา 4 การพนันอันระบุไว้ในบัญชี ก. ท้ายพระราชบัญญัติพนันพ.ศ. 2478 หรือการเล่นซึ่งมีลักษณะคล้ายกันนั้น จะจัดให้ มี เข้าเล่น หรือเข้าพนันได้ ณสถานกาสิโนของรัฐบาล ซึ่งรัฐมนตรีว่าการกระทรวงการคลังจัดตั้งขึ้น”“ มาตรา 5 การเข้าหรือออกจากสถานกาสิโนของรัฐบาลก็ดี การเข้าเล่นหรือเข้าพนันหรือการอื่น ๆ ตลอดทั้งอัตราค่าธรรมเนียมในสถานกาสิโนนั้นก็ดี ต้องปฏิบัติตามระเบียบการที่รัฐมนตรีว่าการกระทรวงการคลังกำหนด ”*

**ข. การเล่นพนันที่อนุญาตให้เล่นได้** การเล่นพนันที่อนุญาตให้เล่นได้นี้บัญญัติไว้ในพระราชบัญญัติการพนัน พ.ศ. 2478 มาตรา 4 วรรคสอง ดังนี้*“ มาตรา 4 วรรคสอง การเล่นอันระบุไว้ในบัญชี ข. ท้ายพระราชบัญญัตินี้ หรือการเล่นซึ่งมีลักษณะคล้ายกัน หรือการเล่นอื่นใดซึ่งรัฐมนตรีเจ้าหน้าที่ได้ออกกฎกระทรวงระบุเพิ่มเติมไว้ จะจัดให้มีขึ้นเพื่อเป็นทางนำมาซึ่งผลประโยชน์แก่ผู้จัดโดยทางตรงหรือทางอ้อมได้ต่อเมื่อรัฐมนตรีเจ้าหน้าที่หรือเจ้าพนักงานผู้ออกใบอนุญาตเห็นสมควรและออกใบอนุญาตให้หรือมีกฎกระทรวงอนุญาตให้จัดขึ้นโดยไม่ต้องมีใบอนุญาต ”*บทบัญญัติมาตรา 4 วรรคสองนี้เป็นการอนุญาตให้ “เล่น” เท่านั้น ไม่ได้หมายความรวมถึงการอนุญาตให้ “พนัน” ด้วย ดังนั้น การเล่นพนันบางประเภทนอกจากจะต้องได้รับอนุญาตเล่นแล้ว ยังจะต้องได้รับอนุญาตให้พนันด้วยเสมอ โดยการของอนุญาตให้พนันนั้นบัญญัติไว้ในมาตรา 4 วรรค 3 แห่งพระราชบัญญัติการพนัน พ.ศ. 2478 ดังนี้คือ*“ มาตรา 4 วรรคสาม ในการเล่นอันระบุไว้ในวรรค 2 ข้างต้นนั้นจะพนันกันได้เฉพาะเมื่อได้มีใบอนุญาตให้จัดมีขึ้นหรือมีกฎกระทรวงอนุญาตให้จัดขึ้นได้โดยไม่ต้องมีใบอนุญาต ”*การเล่นพนันที่อนุญาตให้เล่นได้นี้สามารถแบ่งออกได้เป็น 3 กรณี

คล้ายคลึงการเล่นพนันที่ห้ามเด็ดขาด คือ การเล่นอันระบุไว้ในบัญชี ข. การเล่นซึ่งมีลักษณะคล้ายกัน และการเล่นอื่นใดซึ่งรัฐมนตรีเจ้าหน้าที่ได้ออกกฎกระทรวงระบุเพิ่มเติม

**การเล่นตามบัญชี ข.** ได้แก่การเล่นพนันที่ระบุไว้รวม 24 ชนิดในบัญชีข. ท้ายพระราชบัญญัติการพนัน พ.ศ. 2478 ซึ่งกฎหมายถือว่าเป็นการห้ามเล่น เว้นแต่จะได้รับอนุญาตโดยรัฐมนตรีเจ้าหน้าที่หรือเจ้าพนักงานผู้ออกใบอนุญาตเห็นสมควรและออกใบอนุญาตให้ โดยกฎหมายกำหนดแบ่งเป็นการพนันประเภทต่างๆ ไว้ดังนี้

1. การเล่นต่าง ๆ ซึ่งให้สัตว์ต่อสู้หรือแข่งกัน เช่น ชนโค ชนไก่ กัดปลาแข่งม้า ฯลฯ นอกจากที่กล่าวไว้ในหมายเลข 17 แห่งบัญชี ก. 2. วิ่งวัวคน 3. ชกมวย มวยปล้ำ4. แข่งเรือพุ่ง แข่งเรือล้อ 5. ชี้รูป 6. โยนห่วง 7. โยนสตางค์หรือวัตถุใด ๆ ลงในภาชนะต่าง ๆ 8. ตกเบ็ด 9. จับสลากโดยวิธีใด ๆ 10. ยิงเป้า 11. ปาหน้าคน ปาสัตว์ หรือสิ่งใด ๆ 12. เต๋าข้ามด่าน 13. หมากแกว 14. หมากหัวแดง 15. ปิงโก 16. สลากกินแบ่ง สลากกินรวบหรือการเล่นอย่างใดที่เสี่ยงโชคให้เงินหรือประโยชน์อย่างอื่น แก่ผู้เล่นคนใดคนหนึ่ง 17. โตแตไลเซเตอร์ สำหรับการเล่นอย่างใดอย่างหนึ่ง 18. สวีป สำหรับการเล่นอย่างใดอย่างหนึ่ง 19. บุ๊กเมกิง สำหรับการเล่นอย่างใดอย่างหนึ่ง 20. ขายสลากกินแบ่ง สลากกินรวบ หรือสวีป ซึ่งไม่ได้ออกในประเทศสยาม แต่ได้จัดให้มีขึ้นโดยชอบด้วยกฎหมายของประเทศที่จัดนั้น 21. ไพ่นกกระจอก ไพ่ต่อแต้ม ไพ่ต่าง ๆ 22. ดวด 23. บิลเลียด 24. ข้องอ้อย

**การเล่นที่มีลักษณะคล้ายบัญชี ข.** ได้แก่การเล่นพนันที่มีลักษณะเดียวกับการเล่นที่มีลักษณะคล้ายบัญชี ก. คือ การเล่นพนันที่แม้ว่าจะไม่ใช่การเล่นพนันประเภทที่กำหนดห้ามไว้อย่างชัดเจน แต่ลักษณะการเล่นพนันทางข้อเท็จจริงเหล่านี้คล้ายกับที่ลักษณะของประเภทการพนันที่กำหนดไว้ในบัญชี ข. ซึ่งถือเป็นปัญหาทางด้านข้อเท็จจริง ตัวอย่างเช่นการเล่นพนันสนุกเกอร์นั้นไม่ได้มีการบัญญัติห้ามไว้ในบัญชี ข. แต่การเล่นพนันดังกล่าวมีลักษณะการเล่นทางข้อเท็จจริงคล้ายกับการบิลเลียด ซึ่งเป็นการพนันที่บัญญัติไว้ในบัญชี ข. ข้อ23 เป็นต้น

ส่วน**การเล่นอื่นใดซึ่งรัฐมนตรีเจ้าหน้าที่ได้ออกกฎกระทรวงระบุเพิ่มเติม**นั้น ได้แก่การเล่นที่รัฐมนตรีเจ้าหน้าที่ได้ออกกฎกระทรวงระบุเพิ่มเติมห้ามไว้ ซึ่งการเล่นอื่นใดซึ่งรัฐมนตรีเจ้าหน้าที่ได้ออกกฎกระทรวงระบุเพิ่มเติม นี้ปัจจุบันกระทรวงมหาดไทยได้ออกกฎกระทรวงมหาดไทยฉบับที่ 17 พ.ศ. 2503 ข้อ 3 ให้เพิ่มเติมการเล่น 4 ประเภทต่อไปนี้เป็นการเล่นในบัญชี ข. ท้ายพระราชบัญญัติการพนัน พ.ศ. 2478 เป็นหมายเลข 25, 26, 27 และ 28 ตามลำดับ คือ สะบ้าทอย สะบ้าชุด ฟุตบอลโต๊ะ และเครื่องเล่นซึ่งใช้เครื่องกล พลังไฟฟ้า พลังแสงสว่าง หรือพลังอื่นใดที่ใช้เล่นโดยวิธีสัมผัส เลื่อน กด ดีด ดึง ดัน ยิง โยน โยกหมุน หรือวิธีอื่นใดซึ่งสามารถทำให้แพ้ชนะกันได้ ไม่ว่าจะโดยมีการนับแต้มหรือเครื่องหมายใดๆหรือไม่ก็ตามอนึ่ง นอกจากการเล่นพนันที่ห้ามเด็ดขาดและการเล่นพนันที่อนุญาตให้เล่นได้ตามมาตรา 4 ดังที่ได้กล่าวไปแล้ว กฎหมายว่าด้วยการพนันยังได้กำหนดความผิดเกี่ยวกับการเล่นการพนันไว้ในมาตรา 4 ทวิ เกี่ยวกับการเล่นพนันอื่นๆ คือ*“ มาตรา 4 ทวิ ในการเล่นอื่นใดนอกจากที่กล่าวในมาตรา 4 จะพนันกันหรือจะจัดให้มีเพื่อให้พนันกันได้เฉพาะการเล่นที่ระบุชื่อและเงื่อนไขไว้ในกฎกระทรวงคำว่า “การเล่น” ในวรรคก่อน ให้หมายความรวมตลอดถึงการทายและการทำนายด้วย ”* มาตรา 4 ทวิ นี้ถือได้ว่าเป็นมาตราที่กำหนดไว้เพื่อเป็นเครื่องมือในการอุดช่องของกฎหมายว่าด้วยการพนัน กล่าวคือในกรณีที่มีการเล่นการพนันอื่นๆ ที่อยู่นอกเหนือจากประเภทการเล่นพนันที่มีการระบุในในบัญชี ก. และบัญชี ข. ท้ายพระราชบัญญัติการพนัน พ.ศ. 2478 และการเล่นนั้นก็ไม่ได้มีลักษณะคล้ายคลึงกับการเล่นพนันมีการระบุในบัญชี ก. และบัญชี ข. ท้ายพระราชบัญญัตินี้ด้วย หากปรากฏในทางข้อเท็จจริงว่าการกระทำใดที่มีลักษณะการเล่นที่เป็นการพนันก็เป็นการต้องห้ามตามมาตรา 4 ทวิ นี้แล้ว

**ค. อัตราโทษการเล่นพนัน** พระราชบัญญัติการพนัน พ.ศ. 2478 ได้กำหนดโทษทางอาญาสำหรับผู้ที่จัดให้มีการเล่นพนัน และผู้เล่นการพนันไว้ในมาตรา 12 ดังนี้

*“ มาตรา 12 ผู้ใดจัดให้มีการเล่น หรือทำอุบายล่อ ช่วยประกาศโฆษณาหรือชักชวนโดยทางตรงหรือทางอ้อมให้ผู้อื่นเข้าเล่นหรือเข้าพนันในการเล่นซึ่งมิได้รับอนุญาตจากเจ้าพนักงานหรือรับอนุญาตแล้วแต่เล่นพลิกแพลง หรือผู้ใดเข้าเล่นหรือเข้าพนันในการเล่นอันขัดต่อบทแห่งพระราชบัญญัตินี้ หรือกฎกระทรวง หรือข้อความในใบอนุญาต ผู้นั้นมีความผิดต่อไปนี้*

*(1) ถ้าเป็นความผิดในการเล่นตามบัญชี ก. หมายเลข 1 ถึงหมายเลข 16หรือการเล่นตามบัญชี ข. หมายเลข 16 เฉพาะสลากกินรวบ หรือการเล่นซึ่งมีลักษณะคล้ายกันนี้ต้องระวางโทษจำคุกตั้งแต่ 3 เดือนขึ้นไปจนถึง 3 ปี และปรับตั้งแต่ 500 บาท ขึ้นไปจนถึง 5,000บาท ด้วยอีกโสดหนึ่ง เว้นแต่ผู้เข้าเล่นหรือเข้าพนันที่เรียกว่าลูกค้า ให้จำคุกไม่เกิน 3 ปี หรือปรับไม่เกิน 5,000 บาท หรือทั้งจำทั้งปรับ*

*(2) ถ้าเป็นความผิดในการเล่นอื่นใดตามพระราชบัญญัตินี้ ต้องระวางโทษจำคุกไม่เกิน 2 ปี หรือปรับไม่เกิน 2,000 บาท หรือทั้งจำทั้งปรับ เว้นแต่ความผิดตามมาตรา4 ทวิต้องระวางโทษจำคุกไม่เกิน 1 ปี หรือปรับไม่เกิน 1,000 บาท หรือทั้งจำทั้งปรับ”*บทบัญญัติของมาตรา 12 ได้แบ่งฐานความรุนแรงของโทษกับลักษณะ

การเล่นพนันไว้ดังต่อไปนี้ผู้จัดให้มีการเล่นพนัน หรือทำอุบายล่อ ช่วยประกาศโฆษณาหรือชักชวนโดยทางตรงหรือทางอ้อมให้ผู้อื่นเข้าเล่นการเล่นพนันตามบัญชี ก. หมายเลข 1 ถึงหมายเลข 16 และการเล่นตามบัญชี ข. หมายเลข 16 เฉพาะสลากกินรวบ หรือการเล่นซึ่งมีลักษณะคล้ายกันนี้เท่านั้น มีความผิดที่ต้องระวางโทษจำคุกตั้งแต่ 3 เดือนขึ้นไปจนถึง 3 ปี และปรับตั้งแต่ 500 บาทถึง 5,000 บาทด้วย กล่าวคือผู้กระทำความผิดเหล่านี้มีโทษขั้นต่ำที่กฎหมายกำหนดจึงต้องรับทั้งโทษจำคุกและโทษปรับเสมอความผิดของผู้เล่นพนันที่เป็นลูกค้าตามบัญชี ก. หมายเลข 1 ถึงหมายเลข 16 และการเล่นตามบัญชี ข. หมายเลข 16 เฉพาะสลากกินรวบ หรือการเล่นซึ่งมีลักษณะคล้ายกันนั้น ต้องระวางโทษจำคุกไม่เกิน 3 ปี หรือปรับไม่เกิน 5,000 บาท หรือทั้งจำทั้งปรับ โดยไม่มีโทษขั้นต่ำที่กฎหมายกำหนดบทบัญญัติของพระราชบัญญัติการพนัน พ.ศ. 2478 มาตรา 12 (1) บัญญัติให้ผู้เข้าเล่นหรือเข้าพนัน ในการเล่นต้องได้รับโทษทั้งจำคุกและปรับด้วย หาใช่ลงโทษจำคุกและปรับเฉพาะแต่ผู้จัดให้มีการเล่น เพียงแต่มีข้อยกเว้นว่าถ้าผู้เข้าเล่นหรือเข้าพนันเรียกว่าส่วนความผิดอื่นนอกจากที่กำหนดไว้ในมาตรา 12 (1) แห่งกฎหมายว่าด้วยการพนันคือการที่ผู้จัดให้มีการเล่นพนัน หรือทำอุบายล่อ ช่วยประกาศโฆษณาหรือชักชวนโดยทางตรงหรือทางอ้อมให้ผู้อื่นเข้าเล่นการเล่นพนัน หรือผู้เล่นพนันตามบัญชี ก. หมายเลข 17 – 28 และตามบัญชี ข. ทั้งหมด ยกเว้นสลากกินรวบ มีความผิดที่ต้องระวางโทษจำคุกไม่เกิน 2 ปี หรือปรับไม่เกิน 2,000 บาท หรือทั้งจำทั้งปรับสำหรับผู้จัดให้มีการเล่นพนันหรือผู้เล่นพนันตามมาตรา 4 ทวินั้น ต้องระวางโทษจำคุกไม่เกิน 1 ปี หรือปรับไม่เกิน 1,000 บาท หรือทั้งจำทั้งปรับ

นอกจากมาตรา 12 แห่งพระราชบัญญัติการพนัน พ.ศ. 2478 จะได้มีบทกำหนดโทษทางอาญาไว้แล้ว ในมาตรา 14 ทวิ ของกฎหมายดังกล่าวยังได้มีการกำหนดบทเพิ่มโทษไว้อีก ดังนี้

*“ มาตรา 14 ทวิ ผู้ใดกระทำความผิด ต้องระวางโทษตามพระราชบัญญัตินี้เมื่อพ้นโทษแล้วยังไม่ครบกำหนดสามปีกระทำความผิดต่อพระราชบัญญัตินี้อีก*

*(1) ถ้าโทษซึ่งกำหนดไว้สำหรับความผิดที่กระทำครั้งหลังเป็นโทษจำคุกและปรับให้วางโทษทวีคูณ*

*(2) ถ้าโทษซึ่งกำหนดไว้สำหรับความผิดที่กระทำครั้งหลังเป็นโทษจำคุกหรือปรับ ให้วางโทษทั้งจำทั้งปรับ”*เจตนารมณ์ของมาตรา 14 ทวิ ก็เพื่อลงโทษผู้กระทำความผิดซ้ำซากให้เกิดความเข็ดหลาบมากยิ่งขึ้นเพื่อที่จะไม่กล้าที่จะกลับมากระทำความผิดอีกนอกจากความผิดที่เกี่ยวข้องกับการพนันที่บัญญัติไว้ในพระราชบัญญัติการพนัน พ.ศ. 2478 ดังกล่าวไปข้างต้นยังมีกฎหมายอื่นที่กำหนดความผิดที่เกี่ยวข้องกับการพนันเอาไว้เช่นกัน เช่น พระราชบัญญัติป้องกันและปราบปรามการฟอกเงิน พ.ศ. 2542 ที่ได้กำหนดให้การจัดการพนันบางกรณีถือเป็นความผิดดังที่กำหนดไว้ในส่วนของคำนิยามในมาตรา3 ดังนี้

*“ มาตรา 3 ในพระราชบัญญัตินี้*

*….*

*ความผิดมูลฐาน” หมายความว่า*

*….*

*….*

*(9) ความผิดเกี่ยวกับการพนันตามกฎหมายว่าด้วยการพนัน เฉพาะความผิดเกี่ยวกับการเป็นผู้จัดให้มีการเล่นการพนันโดยไม่ได้รับอนุญาต และมีจำนวนผู้เข้าเล่นหรือเข้าพนันในการเล่นแต่ละครั้งเกินกว่าหนึ่งร้อยคน หรือมีวงเงินในการกระทำความผิดรวมกันมีมูลค่าเกินกว่าสิบล้านบาทขึ้นไป”*

*….*

*….*

หากมีการกระทำการอันเป็นความผิดมูลฐานดังกล่าวก็จะต้องถูกดำเนินการตามกระบวนการ และต้องรับโทษตามที่พระราชบัญญัติป้องกันและปราบปรามการฟอกเงิน พ.ศ. 2542 ได้กำหนดไว้

การเล่นการพนัน แบ่งออกเป็น 2 ประเภท ตามมาตรา 4 พระราชบัญญัติการพนัน พ.ศ. 2478

**(1) การพนันประเภทห้ามต้องห้ามโดยเด็ดขาด** ได้แก่ การเล่นตามบัญชี ก. ท้ายพระราชบัญญัติการพนัน พ.ศ. 2478 ซึ่งมี 28 ชนิด คือ หวย โปปั่น โปกำ ถั่ว แปดเก้า จับยี่กี ต่อแต้ม เบี้ยโบกหรือคู่คี่หรืออีโจ้ง ไพ่สามใบ ไม้สามอัน ช้างงาหรือป๊อก ไม้ดำไม้แดงหรือปลาดำปลาแดงหรืออีดำอีแดง อีโปงครอบ กำตัด ไม้หมุนหรือล้อหมุนทุกๆ อย่าง หัวโตหรือทายภาพ การเล่นซึ่งมีการทรมานสัตว์ เช่น เอามีดหรือหนามผูกหรือวางยาเบื่อยาเมา ให้สัตว์ชนหรือต่อสู้กัน หรือสุมไฟบนหลังเต่าให้วิ่งแข่งขันหรือการเล่นอื่นๆ ซึ่งเป็นการทรมานสัตว์อันมีลักษณะคล้ายกับที่ว่ามานี้ บิลเลียดรู ตีผี โยนจิ่ม สี่เหงาลัก ขลุกขลิก น้ำเต้าทุกๆ อย่าง ไฮโล อีก้อย ปั่นแปะ อีโปงซัด บาการา สล๊อตแมชีน

การเล่นอันระบุไว้ในบัญชี ก. ประเภทนี้ ห้ามมิให้อนุญาตจัดให้มีหรือเข้าเล่น หรือเข้าพนันในการเล่นโดยเด็ดขาด เว้นแต่ในกรณีที่รัฐบาลพิจารณาเห็นว่า ณ สถานที่ใดสมควรจะอนุญาตภายใต้บังคับเงื่อนไขใดๆ ให้มีการเล่นชนิดใดก็อนุญาตได้โดยออกพระราชกฤษฎีกา ตามมาตรา 4 วรรคหนึ่ง แห่งพระราชบัญญัติการพนัน ฯ ซึ่งจะเห็นได้ว่า การอนุญาตกระทำได้ยาก จึงมีผลเท่ากับไม่อนุญาตให้จัดให้มีการเล่นนั่นเอง

**(2) การพนันประเภทอาจได้รับอนุญาตได้** มีดังนี้ การเล่นตามบัญชี ข. ท้ายพระราชบัญญัติการพนัน พ.ศ. 2478 ซึ่งมี 28 ชนิด คือ การเล่นต่างๆ ที่ให้สัตว์ต่อสู้หรือแข่งขัน เช่น ชนโค ชนไก่ กัดปลา แข่งม้า ฯลฯ นอกจากที่กล่าวมาในอันดับ 17 แห่งบัญชี ก. วิ่งวัวคน ชกมวย มวยปล้ำ แข่งเรือพุ่ง แข่งเรือล้อ ชี้รูป โยนห่วง โยนสตางค์หรือวัตถุใดๆ ลงในภาชนะต่างๆ ตกเบ็ด จับสลากโดยวิธีใดๆ ยิงเป้า ปาหน้าคน ปาสัตว์หรือสิ่งใดๆ เต๋าข้ามด่าน หมากแกว หมากหัวแดง บิงโก สลากกินแบ่ง สลากกินรวบ หรือการเล่นอย่างใดที่เสี่ยงโชคให้เงิน หรือประโยชน์อย่างอื่นแก่ผู้เล่นคนใดคนหนึ่ง โตแตไลเซเตอร์สำหรับการเล่นอย่างใดอย่างหนึ่ง สวีปสำหรับการเล่นอย่างใดอย่างหนึ่ง บุ๊กเมกิ้งสำหรับการเล่นอย่างใดอย่างหนึ่ง ขายสลากกินแบ่ง สลากกินรวบหรือ สวีปซึ่งไม่ใช่ออกในประเทศไทย แต่ได้จัดให้มีขึ้นโดยชอบด้วยกฎหมายของประเทศที่จัดนั้น ไพ่นกกระจอก ไพ่ต่อแต้ม ไพ่ต่างๆ ดวด บิลเลียด ข้องอ้อย สะบ้าทอย สะบ้าชุด ฟุตบอลโต๊ะ เครื่องเล่น ซึ่งใช้เครื่องกล พลังไฟฟ้า พลังแสงสว่าง หรือพลังอื่นใดที่ใช้เล่นโดยวิธีสัมผัส เลื่อน กด ดีด ดึง ดัน ยิง โยน โยก หมุน หรือวิธีอื่นใด ซึ่งสามารถทำให้แพ้ชนะกันได้ไม่ว่าจะโดยมีการนับแต้มหรือเครื่องหมายใดๆ หรือไม่ ก็ตาม

การเล่นอันระบุไว้ในบัญชี ข. ประเภทนี้ จะจัดให้มีขึ้นเพื่อเป็นทางนำมาซึ่งผลประโยชน์แก่ผู้จัดโดยทางตรงหรือทางอ้อมได้ต่อเมื่อรัฐมนตรีเจ้าหน้าที่หรือเจ้าพนักงานผู้ออกใบอนุญาตเห็นสมควรและออกใบอนุญาตให้หรือมีกฎกระทรวงอนุญาตให้จัดขึ้นโดยไม่ต้องมีใบอนุญาตตามมาตรา 4 วรรคสอง แม้ว่าการเล่นดังกล่าวอาจจะได้รับอนุญาตได้ แต่กระทรวงมหาดไทยมีนโยบายควบคุมและอนุญาตให้เล่นการพนันได้เพียงบางประเภทเท่านั้น

ส่วนการพนันทางอินเทอร์เน็ต (OnlIne GamblIng) เป็นพนันประเภทอื่นนอกเหนือจากที่อยู่ในบัญชี ก. และบัญชี ข. ดังกล่าวข้างต้น ซึ่งจัดอยู่ในการเล่นการพนัน ตามมาตรา 4 ทวิ แห่งพระราชบัญญัติการพนัน ฯ ปัจจุบันไม่สามารถอนุญาตจัดให้มีการเล่นการพนันได้เนื่องจากไม่มีการระบุชื่อและเงื่อนไขไว้ในกฎกระทรวง

**มาตรการการควบคุม ป้องกัน และปราบปรามการพนัน**

ตามพระราชบัญญัติการพนัน พ.ศ. 2478 กำหนดมาตรการควบคุมการพนันโดยให้รัฐมนตรีว่าการกระทรวงมหาดไทยเป็นผู้รักษาการให้เป็นไปมีอำนาจออกกฎกระทรวงแต่งตั้งเจ้าพนักงานดำเนินการตามพระราชบัญญัติ กำหนดหลักเกณฑ์การออกใบอนุญาตการพนันบางประเภท กำหนดเงินค่าธรรมเนียม กำหนดเงื่อนไขในการเล่นการพนัน และระเบียบเพื่อปฏิบัติให้เป็นไปตามพระราชบัญญัติดังกล่าว

การพนันประเภทใดที่อาจอนุญาตให้เล่นได้ก็จะแต่งตั้งจ้าพนักงานผู้ออกใบอนุญาตเพื่อตรวจสอบควบคุมให้เป็นไปตามหลักเกณฑ์และกฎหมาย ในเขตกรุงเทพมหานคร ผู้อำนวยการสำนักการสอบสวนและนิติการ กรมการปกครอง เป็นเจ้าพนักงานผู้ออกใบอนุญาต ส่วนต่างจังหวัด นายอำเภอ หรือปลัดอำเภอผู้เป็นหัวหน้าประจำกิ่งอำเภอแห่งท้องที่เป็นจ้าพนักงานผู้ออกใบอนุญาต

ยิ่งไปกว่านั้น การพนันประเภทบางประเภทซึ่งเป็นส่วนหนึ่งในการทำการตลาดของธุรกิจประเภทต่างๆ เช่น การจัดให้มีการแถมพกหรือรางวัลด้วยการเสี่ยงโชค จะต้องได้รับอนุมัติ จะต้องผ่านการอนุมัติจากผู้บังคับบัญชาระดับสูงขึ้นไป ได้แก่ อธิบดีกรมการปกครอง หรือผู้ว่าราชการจังหวัด แล้วแต่กรณีเป็นผู้อนุมัติก่อน เจ้าพนักงานผู้ออกใบอนุญาตจึงจะออกใบอนุญาตได้ หรือหากเป็นการเล่นการพนันบางประเภท ได้แก่ สลากกินแบ่ง สลากกินรวบ แข่งม้า เป็นต้น เจ้าพนักงานผู้ออกใบอนุญาตจะออกใบอนุญาตได้ก็ต่อเมื่อรัฐมนตรีว่าการกระทรวงมหาดไทยได้อนุมัติแล้ว ซึ่งขั้นตอนต่างๆดังกล่าวล้วนแต่เป็นมาตรการการควบคุมดูแลการเล่นพนันให้อยู่ภายใต้การดูแลของรัฐ และไม่ให้มีการอนุญาตให้มีการเล่นพนันมากยิ่งขึ้น

นอกจากมาตรการการควบคุมการเล่นพนันโดยเจ้าพนักงานของรัฐดังกล่าวแล้ว กฎหมายยังกำหนดมาตรการการป้องกันและปราบปรามการเล่นพนันที่ไม่ได้รับอนุญาตไว้ โดยกำหนดให้การเล่นพนันโดยผิดกฎหมายเป็นความผิดทางอาญา มีหลักเกณฑ์ดังนี้

ก. กฎหมายสันนิษฐานเพื่อเอาผิดกับผู้ที่ฝ่าฝืนจัดให้มีการเล่นพนันโดยไม่ได้รับอนุญาต และผู้เล่นพนันไว้ดังนี้

“ผู้ใดจัดให้มีการเล่นซึ่งตามปกติย่อมพนันเอาเงินหรือทรัพย์สินอย่างอื่นแก่กันให้สันนิษฐานไว้ก่อนว่าผู้นั้นพนันเอาเงินหรือทรัพย์สินอย่างอื่น” (มาตรา 5 พระราชบัญญัติการพนัน ฯ)

“ผู้ใดอยู่ในวงการเล่นอันขัดต่อบทแห่งพระราชบัญญัติการพนัน ฯ หรือขัดต่อข้อความในกฎกระทรวงหรือใบอนุญาตซึ่งออกตามความพระราชบัญญัติการพนัน ฯ ให้สันนิษฐานไว้ก่อนว่าผู้นั้นเล่นด้วย เว้นแต่ผู้ซึ่งเพียงแต่ดูการเล่นในงานรื่นเริงสาธารณะ หรือในงานนักขัตฤกษ์หรือในที่สาธารณะสถาน” (มาตรา 6พระราชบัญญัติการพนัน ฯ)

ข.กฎหมายกำหนดโทษแก่ผู้จัดให้มีการเล่นพนัน ผู้เล่นพนัน ผู้มีส่วนเกี่ยวข้อง หรือกระทำความผิดโดยทางอ้อมไว้ ดังนี้

(ก) การเล่นหรือทำอุบายล่อ ช่วยโฆษณา หรือชักชวนโดยทางตรงหรือทางอ้อมให้ผู้อื่นเข้าเล่นหรือเข้าพนันในการเล่นซึ่งไม่ได้รับอนุญาตจากเจ้าพนักงานผู้ออกใบอนุญาต

(ข) ผู้ได้รับอนุญาตจากเจ้าพนักงานผู้ออกใบอนุญาตแล้วแต่เล่นพลิกแพลง

(ค) ผู้เข้าเล่นหรือเข้าพนันในการเล่นอันขัดต่อบทบัญญัติแห่งพระราชบัญญัตินี้หรือกฎกระทรวงหรือข้อความในใบอนุญาต

ค. อัตราโทษของผู้กระทำผิด

มาตรา 12 พระราชบัญญัติการพนันฯ กำหนดไว้ว่าถ้าเป็นความผิดในการเล่นตามบัญชี ก.หมายเลข 1 ถึงหมายเลข 16 หรือการเล่นตามบัญชี ข. หมายเลข 16 เฉพาะสลากกินรวบหรือการเล่นซึ่งมีลักษณะคล้ายกันนี้ ต้องระวางโทษ

ก.จำคุกตั้งแต่ 3 เดือนขึ้นไปจนถึง 3 ปี และปรับตั้งแต่ 500 บาท ขึ้นไปจนถึง 5,000 บาท ด้วยอีกโสดหนึ่ง เว้นแต่ผู้เข้าเล่นหรือเข้าพนันที่เรียกว่า “ ลูกค้า” ให้จำคุกไม่เกิน 3 ปี หรือปรับไม่เกิน 5,000 บาท หรือทั้งจำทั้งปรับ

ข.ถ้าเป็นความผิดในการเล่นอื่นใดตามพระราชบัญญัตินี้ ต้องระวางโทษจำคุก ไม่เกิน 2 ปี หรือปรับไม่เกิน 2,000บาท หรือทั้งจับทั้งปรับ เว้นแต่ความผิดตามมาตรา 4 ทวิ ต้องระวางโทษจำคุกไม่เกิน 1 ปี หรือปรับไม่เกิน 1,000 บาท หรือทั้งจำทั้งปรับ

มาตรา 13 พระราชบัญญัติการพนันฯ กำหนดไว้ว่า ผู้ฝ่าฝืนด้วยการรับกลับคืนหรือรับซื้อหรือแลกเปลี่ยนรางวัล มีความผิดต้องระวางโทษจำคุกไม่เกิน 3 เดือน หรือปรับไม่เกิน 500 บาท หรือทั้งจำทั้งปรับ

มาตรา 14 พระราชบัญญัติการพนันฯ กำหนดไว้ว่าผู้จัดให้มีการแถมพกหรือรางวัลด้วยการเลี่ยงโชคโดยวิธีใดๆ ในการประกอบกิจการค้าหรืออาชีพโดยไม่ได้รับอนุญาตจากเจ้าพนักงานผู้ออกใบอนุญาตมีความผิดต้องระวางโทษจำคุกไม่เกิน 1 ปี หรือปรับตั้งแต่ 50 บาท ขึ้นไปจนถึง 2,000 บาท หรือทั้งจำทั้งปรับ

มาตรา 9 มาตรา 9 ทวิ และมาตรา 9 ตรี พระราชบัญญัติการพนันฯ กำหนดไว้ว่า หากเสนอขายหรือขายสลากกินแบ่งที่ออกจำหน่ายและที่ยังมิได้ออกรางวัลเกินกว่าราคาที่กำหนดในสลากมีความผิดต้องระวางโทษจำคุกไม่เกิน 1 เดือนหรือปรับไม่เกิน 1,000 บาท หรือทั้งจำทั้งปรับ

มาตรา 14 ทวิ พระราชบัญญัติการพนันฯ กำหนดไว้ว่า ผู้กระทำผิดที่ได้รับโทษตามพระราชบัญญัติการพนัน พ.ศ. 2478 เมื่อพ้นโทษแล้วยังไม่ครบกำหนด 3 ปี กระทำความผิดต่อพระราชบัญญัตินี้อีก

ก. ถ้าโทษซึ่งกำหนดไว้สำหรับความผิด ที่กระทำครั้งหลังเป็นโทษจำคุกและปรับให้วางโทษทวีคูณ

ข. ถ้าโทษซึ่งกำหนดไว้สำหรับความผิดที่กระทำครั้งหลังเป็นโทษจำคุกหรือปรับ ให้วางโทษทั้งจำทั้งปรับ

มาตรา 10 พระราชบัญญัติการพนันฯ กำหนดไว้ว่า การริบทรัพย์สินที่พนันกันซึ่งจับได้ในวงการเล่นอันขัดต่อบทบัญญัติแห่งพระราชบัญญัตินี้หรือขัดต่อข้อความในกฎกระทรวงหรือใบอนุญาต

**การวิเคราะห์สถานการณ์กฎหมายการพนันในประเทศไทย (SWOT)**

**จุดแข็ง (Strengths)**

* การเล่นการพนันในประเทศไทยถือเป็นสิ่งที่ผิดกฎหมาย
* หน่วยงานในกระบวนการยุติธรรมได้ทุ่มเทความพยายามป้องกันและปราบปรามการพนันต่าง ๆ ทุกวิถีทาง
* มีหน่วยงานหลายภาคส่วนและผู้ทรงคุณวุฒิมากมายในการช่วยเหลือ เข้ามาเป็นผู้กำหนดทิศทาง และนโยบาย เกี่ยวกับเรื่องการพนันในสังคมไทยทั้งหมด
* นโยบายของรัฐบาลและภาคส่วนต่าง ๆ ให้การสนับสนุน

**จุดอ่อน (Weaknesses)**

* ปัญหาการบังคับใช้กฎหมายที่เกี่ยวข้องกับการพนันนั้นมีอยู่หลายประการเช่น ความไม่ชัดเจนของตัวกฎหมาย การกำหนดโทษที่ไม่เหมาะสม รวมทั้งความล้าสมัยของกฎหมาย
* กฎหมายการพนันควรจะมีการกำหนดว่าค่า SMS ที่ส่งไปนั้น มีอัตราส่วนแบ่งเท่าไร ถูกจัดส่งให้กับใครบ้าง ที่มาเป็นอย่างไรและควรมีการพิจารณาในเรื่องราคามาตรฐานของรางวัลว่าเป็นราคาเท่าไร เราถึงจะเรียกว่าการพนัน
* ปัญหาด้านบทบัญญัติแห่งกฎหมายบทบัญญัติของพระราชบัญญัติการพนัน พ.ศ. 2478 ซึ่งถือว่าเป็นกฎหมายหลักในการจัดการการเล่นพนันนั้นยังมีความไม่เหมาะสมในเรื่องความชัดเจนของการกระทำความผิด บทลงโทษตามกฎหมาย การใช้ดุลยพินิจในการลงโทษดังนี้

**ก. ปัญหาความไม่ชัดเจนของการกระทำความผิด** บทบัญญัติของพระราชบัญญัติการพนัน พ.ศ. 2478 นั้นได้ระบุเนื้อหาและรูปแบบของการพนันที่เป็นความผิดต่างๆไว้ โดยกำหนดไว้ เป็นชื่อของการเล่นพนันโดยเฉพาะในบัญชี ก.และบัญชี ข.ท้ายพระราชบัญญัติเท่านั้น ซึ่งในปัจจุบันการเล่นการพนันตามบัญชีท้ายถือได้ว่าล้าสมัย การกำหนดชื่อของการพนันเอาไว้ทำให้การพนันเหล่านั้นมีลักษณะที่ตายตัว ไม่มีความยืดหยุ่น ไม่ทันต่อการเปลี่ยนแปลงของโลกยุคโลกาภิวัตน์ที่มีความสะดวกในการติดต่อสื่อสาร ส่งผลให้วิธีการเล่นการพนันมีการพัฒนาโดยมีการเล่นโดยใช้เทคโนโลยีหลายรูปแบบ เช่น โทรศัพท์ อินเทอร์เน็ต เป็นต้น การพัฒนาดังกล่าวส่งผลให้ลักษณะของการพนันไม่จำกัดรูปแบบ สถานที่ หรือวงพนันเหมือนอย่างเดิม เช่น การพนันทายผลฟุตบอล หรือการพนันทายผลกีฬาอื่น ๆ ที่ทำให้เกิดปัญหาความไม่ชัดเจนว่าจะต้องใช้กฎหมายในพระราชบัญญัติการพนัน พ.ศ. 2478 ส่วนใดเอาผิดกับกรณีดังกล่าวตัวอย่างเช่น รูปแบบการพนันที่สำคัญอย่างการพนันทายผลฟุตบอลที่เป็นที่แพร่หลายในสังคมขณะนี้ เนื่องจากบทบัญญัติของพระราชบัญญัติการพนัน พ.ศ. 2478 มิได้มีการระบุประเภทของการพนันทายผลฟุตบอลไว้ในบัญชีท้ายพระราชบัญญัติอย่างชัดเจนจึงส่งผลให้เจ้าหน้าที่ผู้ปฎิบัติตามกฎหมายเกิดความสับสนในทางปฏิบัติว่าการเล่นพนันทายผลการแข่งขันฟุตบอลถือเป็นความผิดตามกฎหมายหรือไม่ และจะกล่าวหาฟ้องร้องผู้กระทำความผิดตามบทกฎหมายข้อใด ซึ่งในคดีการเล่นพนันทายผลการแข่งขันฟุตบอลส่วนใหญ่ เจ้าพนักงานได้ฟ้องร้องจำเลยคนละบทกฎหมาย ทำให้เกิด ความลักลั่นในการบังคับใช้กฎหมาย

**ข. ปัญหาความไม่ชัดเจนในการนิยามคำว่าการพนัน เนื่องจาก พ.ร.บ.การพนัน พ.ศ.2478 นั้น ไม่ได้ระบุนิยามของการพนันไว้อย่างชัดเจน และการส่งข้อความสั้น (SMS) เพื่อชิงรางวัลก็ไม่ได้ เป็นกิจกรรมที่ระบุไว้ในบัญชี ก และบัญชี ข** พระราชบัญญัติการพนัน พ.ศ. 2478 เป็น บทบัญญัติแห่งกฎหมายที่มีโทษทางอาญา แต่เป็นเรื่องแปลกที่กฎหมายดังกล่าวไม่ได้มีการให้คำนิยาม ของคำว่า “การพนัน” เอาไว้ มีแต่เพียงการกำหนดรูปแบบและวิธีการเล่นพนันตามบัญชี ก. และ บัญชี ข. ท้ายพระราชบัญญัติเท่านั้นดังนี้ การที่จะพิจารณาว่าการกระทำที่เป็นการเล่นพนันอื่น ๆ ที่ เป็นความผิดจึงต้องพิจารณาจากเนื้อหาของบทบัญญัติมาตรา 4 ทวิ ซึ่งเป็นบทบัญญัติที่ใช้อุดช่องว่าง สำหรับการพนันรูปแบบอื่น ๆ ที่ไม่ได้กำหนดไว้ดังนี้

“มาตรา 4 ทวิ ในการเล่นอื่นใดนอกจากที่กล่าวในมาตรา 4 จะพนันกันหรือจะจัดให้มีเพื่อให้พนันกัน ได้เฉพาะการเล่นที่ระบุชื่อและเงื่อนไขไว้ในกฎกระทรวงคำว่า “การเล่น” ในวรรคก่อน ให้หมายความ รวมตลอดถึงการทายและการทำนายด้วย” จะเห็นได้ว่า บทบัญญัติของมาตรา 4 ทวิ นี้กล่าวถึงเพียง “การเล่น” เท่านั้น ยังไม่ได้มีความหมายถึงขนาดเป็น “การพนัน” แต่อย่างใด ดังนั้น จึงต้องใช้การ ตีความบทบัญญัติของมาตรา 5 ประกอบด้วยจึงจะมีความชัดเจนถึงนิยามของ “การพนัน” ตาม เจตนารมณ์ของพระราชบัญญัติการพนัน พ.ศ. 2478 ที่แท้จริง “มาตรา 5 ผู้ใดจัดให้มีการเล่น ซึ่ง

ตามปกติย่อมพนันเอาเงินหรือทรัพย์สินอย่างอื่นแก่กัน ให้สันนิษฐานไว้ก่อนว่าผู้นั้นจัดให้มีขึ้นเพื่อ นำมาซึ่งผลประโยชน์แห่งตน และผู้ใดเข้าเล่นอยู่ด้วยก็ให้สันนิษฐานไว้ก่อนว่าผู้นั้นพนันเอาเงินหรือ ทรัพย์สินอย่างอื่น” จากการตีความบทกฎหมายทั้งสองมาตราข้างต้นอาจสรุปได้ว่า หากจะต้องนิยาม คำว่าการพนันนั้น การพนันจะต้องประกอบด้วย

1. มีการเล่นด้วยฝีมือหรือทำนายผลของเหตุการณ์ในอนาคตที่ไม่แน่นอน และ

2. ต้องมีการได้เสียเงินทองหรือทรัพย์สินให้แก่กัน

ดังนั้น การพนันต้องมีการได้เสียเงินทองหรือทรัพย์สินเสมอ หากมีเพียงการเล่นด้วยฝีมือหรือทำนาย ผลของเหตุการณ์ในอนาคตที่ไม่แน่นอน แต่ไม่มีการได้เสียเงินทองหรือทรัพย์สินให้แก่กันก็ถือไม่ได้ว่า เป็นการพนัน เป็นเพียงแต่การเล่นเท่านั้น

**ค. ปัญหาอัตราโทษ** การกำหนดโทษของการกระทำ ความผิดตามพระราชบัญญัติการพนัน พ.ศ.

2478 เป็นปัญหาเช่นเดียวกันคือ “มาตรา 12 ผู้ใดจัดให้มีการเล่น หรือทำอุบายล่อ ช่วยประกาศ

โฆษณาหรือชักชวนโดยทางตรงหรือทางอ้อมให้ผู้อื่นเข้าเล่นหรือเข้าพนันในการเล่นซึ่งมิได้รับอนุญาต

จากเจ้าพนักงานหรือรับอนุญาตแล้วแต่เล่นพลิกแพลง หรือผู้ใดเข้าเล่นหรือเข้าพนันในการเล่นอันขัด

ต่อบทแห่งพระราชบัญญัตินี้ หรือกฎกระทรวง หรือข้อความในใบอนุญาต อีกทั้งโทษของ คนเล่นการ

พนันหรือเจ้ามือนั้นยังไม่ค่อยมีความรุนแรง

**ง. ปัญหาด้านทัศนคติต่อกฎหมายการพนัน** สังคมไทยมีค่านิยมประการหนึ่งที่สำคัญคือ การเชื่อถือ โชคลางที่คอยกำหนดความเป็นไปของมนุษย์ และสามารถดลบันดาลสิ่งต่างๆ ให้ได้อย่างไม่คาดคิดมา

ก่อน ค่านิยมดังกล่าวมีมานานแล้วและมีความสัมพันธ์ใกล้ชิดกับนิสัยการเล่นพนันของคนไทย เมื่อมอง

ในแง่ของบุคคลที่มีรายได้น้อย โอกาสที่จะร่ำรวยค่อนข้างน้อย จึงมีหนทางเดียวที่จะหวังร่ำรวยได้ คือ

การเสี่ยงโชคในรูปแบบต่าง ๆ อีกทั้งสภาพของคนที่ติดการพนันจะเหมือนกับคนติดยาเสพติด คือ ยิ่ง

เสพมากก็ยิ่งติด ยิ่งเล่นมากก็ยิ่งติด

ด้านทัศนคติส่วนตัวของผู้เล่นการพนันนั้นมองว่า การเล่นการพนันแม้กฎหมายจะบัญญัติให้เป็น ความผิด แต่ก็ไม่ได้ว่าเป็นความผิดที่เลวร้ายที่เป็นลักษณะความผิดในตัวเอง (Mala In se) อย่างการ ฆ่าคน หรือการลักทรัพย์ แต่มองว่าเป็นความผิดลักษณะไม่ใช่ความผิดในตัวเองเป็นเพียงความผิดที่ กฎหมายที่เป็นข้อห้าม (Mala Prohibita) เท่านั้น ผู้กระทำความผิดส่วนใหญ่จึงไม่รู้สึกผิดในการ กระทำความผิดของตนเองดังนั้น การเคารพเชื่อฟังและปฏิบัติตามกฎหมายอย่างเคร่งครัดจึงไม่ค่อยมี การฝ่าฝืนข้อห้ามจึงไม่ใช่สิ่งที่มีความสำคัญมากนัก เมื่อมีการจับกุมผู้กระทำความผิดส่วนใหญ่มักได้รับ โทษเพียงโทษปรับ ซึ่งถือว่าเป็นเรื่องธรรมดา เมื่อเสียค่าปรับแล้วก็ย้อนกลับมากระทำความผิดอีก ความศักดิ์สิทธิ์ของกฎหมายย่อมถูกกระทบกระเทือนอย่างแน่นอน

* กฎหมายบางเรื่องมีช่องโหว่ ไม่สามารถบังคับใช้ได้ ผู้มีอิทธิพลอาจมีอำนาจในการต่อรองกับผู้บังคับใช้กฎหมาย

**โอกาส (Opportunities)**

* มีคนเล่นการพนันมากขึ้น จึงทำให้กฎหมายต้องมีการควบคุมและกำกับดูแลมากขึ้น
* มีตัวอย่างจากหลายประเทศให้ได้ศึกษาเพื่อนำมาปรับใช้
* การเข้ามามีบทบาทของเทคโนโลยี

**อุปสรรค (Threats)**

* มีการติดขัดในระบบราชการต่าง ๆ มากมายในการแก้ไขกฎหมาย ปัญหาที่เกิดขึ้นสืบเนื่องมาจากการพัฒนาเทคโนโลยีสารสนเทศหรือเครือข่ายอินเทอร์เน็ต ส่งผลให้การบัญญัติกฎหมายในฐานะที่เป็นกระบวนการแก้ปัญหาของสังคมประการหนึ่งนั้นไม่เท่าทันกับเทคโนโลยีที่เปลี่ยนแปลงไป
* มีคนมากมายที่ชอบเล่นการพนันและมีคนประท้วงให้มีการพนันอย่างเสรี
* บุคลากรในภาคส่วนต่าง ๆ ขาดความรู้ความเข้าใจในส่วนงานที่ตนเองรับผิดชอบ เช่น เรื่องเทคโนโลยีต่าง ๆ
* จากการร่วมมือกันของผู้ให้บริการเครือข่ายโทรศัพท์เคลื่อนที่ในการกรอง SMS ของต่างประเทศนั้นเป็นเรื่องที่เป็นไปได้ยากมาก
* มีผู้ประกอบการมากมายที่พร้อมจะทำทุกวิถีทางในการหลบเลี่ยงหรือหาช่องว่างทางกฎหมาย และทำผิดกฎหมายเพื่อผลประโยชน์ของตัวเอง
* การไม่เปิดเผยตัวตนของผู้เล่นพนัน เนื่องจากการที่ผู้ใช้บริการหรือผู้เล่นพนันสามารถปกปิดตัวตนของตนได้ หรือการที่ไม่ใช้ชื่อจริงของตนในการเล่นพนัน ซึ่งการทำเช่นนี้มีผลในทางกฎหมาย เพราะทำให้การตรวจสอบตัวผู้เล่นพนันเป็นไปได้ยาก และยังทำให้เกิดปัญหาความยุ่งยากในการพิสูจน์ความผิดของผู้เล่นพนันด้วย
* เจ้าหน้าที่ของรัฐไม่ให้ความสำคัญกับปัญหา ปัจจุบันเจ้าหน้าที่ของรัฐยังไม่ให้ความสำคัญกับการเล่นพนันบนเครือข่ายอินเทอร์เน็ตมากนัก ทั้งนี้ เนื่องจากการสำรวจตรวจตราการกระทำความผิดบนอินเทอร์เน็ตเป็นไปโดยยาก และไม่มีผู้เสียหายมาร้องทุกข์ดำเนินคดี
* ปัญหาความร่วมมือระหว่างประเทศในการดำเนินคดี ปัญหานี้เกิดขึ้นสืบเนื่องมาจากปัญหาเขตอำนาจศาล หากต้องสืบสวนและดำเนินคดีในประเทศหนึ่งประเทศนั้น ๆ จะขอความร่วมมือในทางคดีกับประเทศที่เกี่ยวข้องได้หรือไม่ และในขอบเขตมากน้อยเพียงใด จึงควรส่งเสริมความร่วมมือกับประเทศต่าง ๆ ในด้านการสืบสวน สอบสวน ดำเนินคดี และการปราบปรามธุรกิจการพนัน
* มาตรฐานทางวัฒนธรรม ศีลธรรม และกฎหมายของแต่ละประเทศแตกต่างกัน จึงทำให้กฎหมายทางอาญาของแต่ละประเทศแตกต่างกันไปด้วย เช่น ประเทศหนึ่งกำหนดความผิดเรื่องการเล่นพนัน แต่อีกประเทศหนึ่งไม่กำหนดความผิดดังกล่าว
* การเล่นการพนันที่ใช้อุปกรณ์อิเล็กทรอนิกส์เป็นเครื่องมือในการเล่นจึงหาพยานหลักฐานได้ยาก ซึ่งในชั้นศาลเองก็จะต้องรับฟังพยานหลักฐานที่ปรากฏให้เห็นอย่างชัดแจ้งและได้มาอย่างถูกต้องตามกฎหมาย หากให้ตำรวจไปดักฟังโทรศัพท์ก็จะเป็นการกระทำที่ผิดกฎหมาย พยานหลักฐานที่ได้มาศาลก็จะไม่รับฟัง และในส่วนตำรวจเองก็อาจถูกฟ้องร้องได้เช่นกัน ข้อจำกัดในการสืบสวนจับกุมจึงมีมาก
* การพนันเป็นสิ่งผิดกฎหมาย ซึ่งการปราบปรามอย่างมีประสิทธิภาพนั้นต้องใช้ต้นทุนค่าใช้จ่ายที่สูง

**ข้อเสนอแนะมาตรการควบคุมและกำกับดูแลการให้บริการ SMS การพนันและการเสี่ยงโชคและการวิเคราะห์ (SWOT**)

* ปัจจุบันการส่ง SMS เสี่ยงโชคทุกชนิดที่มีการสุ่มเเจกรางวัลต้องได้รับอนุญาตคำสั่งกระทรวงมหาดไทย (ที่ มท.0307.2/ว.2384 ลว. 28 ก.ค. 2548)

จุดแข็ง (Strengths)

* อำนาจเด็ดขาดอยู่ที่กระทรวงมหาดไทยเพียงผู้เดียว

จุดอ่อน (Weaknesses)

* พ.ร.บ.การพนันยังมีจุดอ่อนและช่องโหว่อยู่มากมาย

โอกาส (Opportunities)

* ในอนาคตอาจมีการแก้กฎหมายให้มีความครอบคลุมเรื่อง SMS มากขึ้น

อุปสรรค (Threats)

* ผู้ประกอบการไม่ปฏิบัติตามและไม่พบว่ามีการเเจ้งหรือเเสดงข้อมูล รวมทั้งไม่ปรากฏว่ามีการขออนุญาต ตามพระราชบัญญัติการพนัน
* ระยะเวลาในการดำเนินการแก้กฎหมายนั้นเป็นเรื่องยากและใช้เวลานาน
* ควรกำหนดให้มีการควบคุมการเสี่ยงโชคเเละเกมเสี่ยงโชค ในระบบ SMS ให้เหมือนกับการพนัน

จุดแข็ง (Strengths)

* จะทำให้กฎหมายการพนันมีความเข้มแข็งมากขึ้น และจะสามารถทำให้ SMS การพนันและการเสี่ยงโชคลดลง

จุดอ่อน (Weaknesses)

* ยังมีการโฆษณาเรื่องการเสี่ยงโชคเเละเกมเสี่ยงโชค โดยเฉพาะในช่วงที่มีเด็กเเละเยาวชนชมรายการโทรทัศน์เป็นจำนวนมากเช่น ในรายการข่าวปัจจุบันนี้ อาจทำให้อาจทำให้การควบคุมเป็นไปได้ยาก

โอกาส (Opportunities)

* โอกาสในการนำมาตรการควบคุมการเสี่ยงโชคและเกมเสี่ยงโชคในระบบ SMS ให้เหมือนกับการพนันเป็นไปได้สูง เพราะมีองค์กรและภาคีต่าง ๆ ที่มีความคิดเห็นตรงกันและให้การสนันสนุนแนวความคิดนี้มากมาย

อุปสรรค (Threats)

* ต้องได้รับความร่วมมือจากส่วนต่าง ๆ ไม่ว่าจะเป็นทางด้านกฎหมาย ผู้ให้บริการโทรศัพท์มือถือ และผู้ประกอบการ
* ควรมีการจัดตั้งหน่วยงานหรือองค์กรอิสระขึ้นมาเพื่อดูแลเรื่อง การพนันและการเสี่ยงโชคผ่านทาง SMS Social หรือ Spam อย่างเด็ดขาด โดยให้คณะกรรมการที่ถูกจัดตั้งขึ้นมานั้นได้มีการศึกษาช่องทางการเสี่ยงโชคต่าง ๆ ซึ่งปัจจุบันนี้มีเปลี่ยนแปลงไปทุกวัน ตามเทคโนโลยีที่ก้าวหน้า การเรียนรู้เพื่อทำความเข้าใจ สร้างภูมิคุ้มกันเเละเพื่อเท่าทัน ต้องเป็นการศึกษาที่ดึงเด็กและเยาวชนเข้ามามีส่วนร่วมด้วย

จุดแข็ง (Strengths)

* สามารถมีอำนาจเด็ดขาดในการ การบริหารงานหรือการตัดสินใจเรื่องต่าง ๆ และมีความคล่องตัวกว่าหน่วยงานรัฐอื่น ๆ มาก
* โครงสร้างตามกฎหมายที่ออกแบบมาให้มีความเป็นอิสระสูง ทำให้ไม่ถูกแทรกแซงจากฝ่ายการเมืองหรือทุนได้โดยง่าย
* ถ้าจัดตั้งเป็นองค์กรใหม่ สังคมยังฝากความหวัง ให้ความเชื่อมั่น ภาพลักษณ์ทางการเมืองยังมีความเป็นกลาง สามารถประสานความร่วมมือได้หลายฝ่าย

จุดอ่อน (Weaknesses)

* ความพยายามแทรกแซงโดยตรงและโดยอ้อมจากกลุ่มการเมืองและกลุ่มทุนเกิดขึ้นตลอดเวลา เพราะทุกการตัดสินใจการเดิมพันสูงและผลประโยชน์มาก

โอกาส (Opportunities)

* ถ้าได้รับความร่วมมือจากภาคส่วนต่าง ๆ จะสามารถทำให้องค์กรอิสระด้านนี้สามารถเกิดขึ้นอย่างจริงจังได้
* ให้องค์กรอิสระที่เกิดขึ้นนี้เป็นองค์กรสมัยใหม่ โดดเด่นเรื่องการกระจายอำนาจ ถ่วงดุลซึ่งกันและกัน

อุปสรรค (Threats)

* อาจมีปัญหาในเรื่องเงินงบประมาณต่าง ๆ ไม่เพียงพอ
* แม้จะตั้งใจทำงานดี แต่ถ้าองค์กรยังมีปัญหาธรรมภิบาลต่อเนื่อง สังคมจะไม่ให้ความเชื่อถือ ส่งผลต่อการทำงานและภาพลักษณ์
* ถ้าการจัดสรรผลประโยชน์ไม่เป็นธรรม อาทิ รัฐเสีย-เอกชนได้มาก-ผู้บริโภคยังไม่มีหลักประกัน จะไม่ใช่แนวทางที่ได้ประโยชน์ทุกฝ่าย
* แก้ไขปรับปรุงพระราชบัญญัติการพนัน พ.ศ. 2475 ให้ทันสมัยขึ้น โดยเฉพาะเรื่องคำนิยามของคำว่าการพนันควรมีความชัดเจนยิ่งขึ้นรวมไปถึง SMS การพนัน และเรื่อง Spam ต่างๆเพราะการเล่นการพนันในปัจจุบันได้มีการพัฒนาวิธีการเล่นซับซ้อนมากขึ้น ตลอดจนมีการแก้ไขอัตราโทษให้รุนแรงมากขึ้น เพื่อให้เป็นที่เกรงกลัวต่อผู้กระทำความผิด รวมไปถึงในกฎหมายการพนันควรกำหนด เรื่องอัตราราคาของขวัญในการเสี่ยงโชค ต้องมีความชัดเจนว่า ราคาแบบไหน และครอบคลุมเรื่อง “การโฆษณา” “การให้ข้อมูลข่าวสารการพนัน”ด้วย

จุดแข็ง (Strengths)

* จะส่งผลโดยตรงต่อทัศนคติของสังคมที่มองว่าการเล่นการพนันนั้นถือว่าเป็นความร้ายแรง มีโทษหนัก และไม่กล้าที่จะทำอะไรผิดกฎหมาย
* เจ้าหน้าที่รัฐจะมีความเข้มงวดกวดขันในการบังคับใช้กฎหมายที่เกี่ยวข้องกับการพนันและจะทำให้เป็นรูปธรรมมากขึ้น
* เมื่อนิยามมีความชัดเจนจะทำให้ผู้ประกอบการ Content Provider ประชาชน หรือเจ้าหน้าที่รัฐ สามารถมีแนวทางในการปฏิบัติตามกฎหมายได้อย่างถูกต้อง
* เป็นการสร้างความชัดเจนและเข้าใจให้แก่ประชาชนและผู้บริโภค ในการคิดจะเล่นการพนันหรือเสี่ยงโชคในแต่ละครั้ง

จุดอ่อน (Weaknesses)

* กฎหมายเก่านั้นมีนิยามเรื่องการพนันที่ไม่ชัดเจน อีกทั้งเป็นกฎหมายที่ล้าสมัย ไม่ทันกับเทคโนโลยีที่เกิดขึ้นในปัจจุบัน
* พ.ร.บ. การพนัน ไม่มีความครอบคลุมเรื่อง SMS การพนันและการเสี่ยงโชค
* อัตราโทษให้มีไม่ค่อยมีความรุนแรง จึงทำให้ผู้กระทำความผิดไม่ค่อยมีความเกรงกลัวกฎหมาย

โอกาส (Opportunities)

* การประสานงานกับหน่วยงานที่มีหน้าที่ดำเนินการในความผิดที่เกี่ยวกับการพนันอย่างเป็นรูปธรรมให้มากยิ่งขึ้น

อุปสรรค (Threats)

* ระยะเวลาในการดำเนินการแก้กฎหมายนั้นเป็นเรื่องยากและใช้เวลานาน
* การแก้กฎหมายเป็นเรื่องยากมาก และทางผู้ประกอบการบางรายใช้ช่องว่างทางกฎหมายหรือไม่ก็ยอมโดนค่าปรับซึ่งน้อยมากเมื่อเทียบกับรายได้ที่เค้าได้รับ
* ให้รัฐบาลทำให้การพนันเป็นสิ่งที่ถูกกฎหมาย แต่อยู่ภายใต้การควบคุมอย่างเข้มงวด

จุดแข็ง (Strengths)

* ประหยัดงบประมาณในการปราบปรามการกระทำความผิดเกี่ยวกับการพนันและรัฐสามารถเข้าไปควบคุมดูแลได้ง่ายขึ้น
* สามารถเก็บภาษีจากการเล่นการพนันได้มากขึ้นและส่งเสริมให้ชาวต่างชาติมาท่องเที่ยวเพื่อเล่นการพนัน
* พนักงานตำรวจสามารถนำเวลาไปทำงานในภารกิจที่สำคัญกว่าการจับผู้เล่นการพนัน
* ลดปัญหาการติดสินบนเจ้าหน้าที่ของรัฐจากผู้เล่นการพนัน
* ทำให้ผู้เล่นการพนันชาวไทยนำเงินออกไปเล่นการพนันนอกประเทศน้อยลง
* ป้องกันการนำเงินได้ที่ได้จากบ่อนการพนันไปฟอกในธุรกิจอื่น ๆ
* ทำให้พื้นที่ที่ไม่เจริญมีการพัฒนาขึ้นเมื่อมีการตั้งบ่อนการพนันในพื้นที่นั้นและทำให้มีการจ้างงานเพิ่มขึ้น

จุดอ่อน (Weaknesses)

* การพนันเป็นสิ่งเลวร้าย ขัดกับหลักพุทธศาสนา
* อาจก่อให้เกิดความเหลื่อมล้ำทางชนชั้นมากขึ้น
* การใช้จ่ายไม่รอบคอบ
* ครอบครัวแตกแยก
* การเพิ่มขึ้นของอาชญากรรม
* ประชาชนหาเงินโดยเสี่ยงโชคมากกว่างานสุจริต
* ค่าครองชีพเพิ่มโดยไม่จำเป็น
* การทำลายมาตรฐานศีลธรรม จริยธรรม

โอกาส (Opportunities)

* มีโอกาสสูงที่สามรถทำได้เพราะมีการสนับสนุนจากหลายภาคส่วน

อุปสรรค (Threats)

* การต่อต้านจากกลุ่มคนที่เคร่งครัดในศาสนาและประเพณีดั้งเดิม
* ขั้นตอนการแก้กฎหมาย
* หน่วยงานที่รับผิดชอบที่ชัดเจนยังไม่มี
* การแบ่งกลุ่มผู้เล่น / นิยามการพนัน ประเภทการพนัน
* ให้เอากรณีจากต่างประเทศมาศึกษา ทำให้มีมาตรฐานในเรื่องนี้ใกล้เคียงกับต่างประเทศเช่น กฎหมาย Spam Act ของประเทศออสเตรเลีย เป็นต้น

จุดแข็ง (Strengths)

* กฎหมายจากต่างประเทศมีความชัดเจนและครอบคลุมในเรื่อง SMS พร้อมทั้งมีมาตรการต่าง ๆ ที่เข้มงวดและการระบุโทษที่รุนแรง เช่น มีการเปิดพนันอย่างถูกกฎหมายแต่ห้ามคนในประเทศมาเล่น เป็นต้น

จุดอ่อน (Weaknesses)

* กฎหมายของต่างประเทศบางอย่างไม่เข้ากับบริบทของประเทศไทย

โอกาส (Opportunities)

* ต้องมีการผลักดันอย่างจริงจังจึงจะสำเร็จ จากทุกภาคส่วน

อุปสรรค (Threats)

* ระยะเวลาในการดำเนินการแก้กฎหมายนั้นเป็นเรื่องยากและใช้เวลานาน
* ต้องมีการกำหนดอายุของผู้ใช้บริการ

จุดแข็ง (Strengths)

* เป็นการกรองเด็กและเยาวชน ไม่ให้เข้ามาใช้บริการอะไรที่เกี่ยวข้องกับการพนันและการเสี่ยงโชคและผู้บังคับกฎหมายสามารถเข้าไปควบคุมดูแลได้ง่ายขึ้น
* จะทำให้ปัญหาการพนันและการเสี่ยงโชคทาง SMS ลดลง

จุดอ่อน (Weaknesses)

* ปัญหาในการดำเนินการของผู้ประกอบการ ต่างๆ

โอกาส (Opportunities)

* การสนับสนุนจากองค์กรภาครัฐและภาคีต่าง ๆ เพื่อลดปัญหาด้านเด็กและเยาวชน

อุปสรรค (Threats)

* ปัญหาในเรื่องงบประมาณในการดำเนินการ
* ปัญหากับผู้ให้บริการเครือข่ายโทรศัพท์เคลื่อนที่ที่ต้องมีการเปลี่ยนแปลงหรือวางระบบใหม่ ซึ่งเป็นเรื่องที่ยากมาก
* ระยะเวลาในการดำเนินการแก้กฎหมายนั้นเป็นเรื่องยากและใช้เวลานาน
* รายการต่าง ๆ ควรจะมีตัวหนังสือวิ่งบนหน้าจอทีวี หรือนำเสนอข้อมูลผ่านสื่อต่างๆ ในหลายๆประเด็นเลยว่า รายได้จาก SMS เป็นยังไงผู้บริโภคจะได้เข้าใจ เช่น SMS ราคา 6 บาทนี้ แบ่งให้กับอะไรบ้าง เช่น จำนวนเงินลงทุน-รายรับของผู้ประกอบการ ผู้ที่มีส่วนได้ส่วนเสียจากการจัดกิจกรรมการส่ง SMS เพื่อชิงรางวัล จำนวนผู้บริโภคที่ส่ง SMS มาชิงรางวัลเพื่อให้ผู้บริโภคทราบโอกาสที่ตนเองจะได้รับรางวัล เงื่อนไขของการประกอบกิจกรรมการส่ง SMS เพื่อชิงรางวัล ความโปร่งใสของการจัดกิจกรรม ช่องทางที่ผู้บริโภคสามารถตรวจสอบความโปร่งใสในการจัดกิจกรรม เป็นต้น

จุดแข็ง (Strengths)

* เมื่อนิยามในกฎหมายที่มีความชัดเจนจะทำให้ผู้ประกอบการ Content Provider ประชาชน หรือเจ้าหน้าที่รัฐ สามารถมีแนวทางในการปฏิบัติตามกฎหมายได้อย่างถูกต้อง
* เป็นการสร้างความชัดเจนและเข้าใจเรื่องค่าใช้จ่ายในเรื่อง SMS ให้แก่ประชาชนและผู้บริโภค
* จะทำให้ปัญหาการพนันและการเสี่ยงโชคทาง SMS ลดลง

จุดอ่อน (Weaknesses)

* ปัญหาในการดำเนินการของผู้ให้บริการเครือข่ายโทรศัพท์เคลื่อนที่ ผู้ประกอบการและสื่อต่างๆ

โอกาส (Opportunities)

* กฎหมายควบคุมเรื่องราคาค่าบริการ / พ.ร.บ.ต่าง ๆ ของ กสทช.

อุปสรรค (Threats)

* ปัญหาในเรื่องงบประมาณในการดำเนินการ
* ปัญหากับผู้ให้บริการเครือข่ายโทรศัพท์เคลื่อนที่ที่ต้องมีการเปลี่ยนแปลงหรือวางระบบใหม่ ซึ่งเป็นเรื่องที่ยากมาก
* ระยะเวลาในการดำเนินการแก้กฎหมายนั้นเป็นเรื่องยากและใช้เวลานาน
* มูลนิธิต้องพยายามประชาสัมพันธ์และเอาเรื่องนี้เข้าไปอยู่ในสื่อให้ได้ เพื่อให้ประชาชนรับรู้มากกว่านี้

จุดแข็ง (Strengths)

* การประชาสัมพันธ์ที่ดีกับสื่อมวลชนและต่อเนื่อง ทำให้ได้รับการสนับสนุนในการเผยแพร่ข้อมูลข่าวสาร
* เป็นการเผยแพร่ข้อมูลต่างๆให้แก่ประชาชนและผู้บริโภคที่เกี่ยวข้องกับการพนันและการเสี่ยงโชคต่าง ๆ หรืออาจให้มีรายการที่มีการเชิญผู้ที่มีส่วนเกี่ยวข้องที่จะแก้ไขปัญหาต่าง ๆ ได้ ซึ่งมาจากหน่วยงานต่าง ๆ มาถกเถียงปัญหา ช่วยกันคิดช่วยกันแก้ไขปัญหาผ่านทางสื่อวิทยุ หรือโทรทัศน์ เป็นต้น เพราะการคุยกันในวงแคบ ๆ ไม่สามารถมีผลกระทบอะไรใด ๆ ต่อคนในสังคมมากนัก
* ถ้าผลักดันเรื่องนี้ให้ไปอยู่ในสื่อต่าง ๆ ได้ จะทำให้การพนันและการเสี่ยงโชคทาง SMS ลดลง

จุดอ่อน (Weaknesses)

* การให้ร่วมมือของสื่อต่าง ๆ เพราะปัจจุบันสื่อทางโทรทัศน์ต่าง ๆ ไม่ค่อยมีรายการที่มีสาระหรือมีประโยชน์ต่อสังคมมากนัก

โอกาส (Opportunities)

* ปัญหาเด็กและเยาวชนส่วนหนึ่งมาจากการพนัน การกระตุ้นสังคมในเรื่องนี้จะเป็นทำให้ปัญหาลดลง

อุปสรรค (Threats)

* งบประมาณในการดำเนินงานด้านต่าง ๆ มีอยู่อย่างจำกัด
* การร่วมมือของผู้ประกอบการสื่อต่าง ๆ

**ข้อเสนอแนะเพิ่มเติม**

* ปัจจุบันประเทศไทยได้แยกกฎหมายโทรคมนาคมและบรอดแคสต์ออกจากกัน ซึ่งเป็นเรื่องที่ไม่เหมาะสม

* ต้องมีการปลูกฝังค่านิยมเรื่องเศรฐกิจพอเพียงให้เด็กและเยาวชน
* ควรมีการป้องกันปัญหาที่เกิดจากบริการเสริมผ่านโทรศัพท์มือถือหรือเรื่อง ข้อความสั้นในรายการโทรทัศน์ วิทยุเนื่องจากกลุ่มผู้ประกอบการโทรศัพท์เคลื่อนที่ มีผลประโยชน์ร่วมกับ Content Provider ในการจัดให้มีกิจกรรมการส่ง SMS เพื่อชิงรางวัล ซึ่งเข้าข่ายการพนัน
* สร้างระบบกลไกการควบคุมร่วม (Co-Regulation) การสื่อสารผ่าน SMS นั้น เกี่ยวข้องกับองค์กรสื่อหนังสือพิมพ์และวิทยุโทรทัศน์ ในลักษณะการโฆษณาสื่อสารให้ประชาชนรับเห็นทราบ โดยเฉพาะเด็กและเยาวชน ที่อาจรับทราบข้อมูลกิจกรรมการพนันเสี่ยงโชคชิงรางวัลดังกล่าวได้ (ธาม เชื้อสถาปนศิริ, นักวิชาการ วิจัย)
* เสนอให้ทำโครงการนำร่องโดยร่วมมือกับโรงเรียนและผู้ปกครอง โดยมีเป้าหมายเพื่อสร้างองค์ความรู้ และสร้างภูมิคุ้มกันแก่เด็กและเยาวชนในเรื่องการพนันโดยเสนอว่า ให้เริ่มจากเลือกโรงเรียนมา 1 โรงเรียนที่เป็นโรงเรียนเอกชนเพื่อการจัดการที่คล่องตัว ทั้งนี้เพื่อศึกษาว่าจะต้องใช้กระบวนการอย่างไรบ้าง ที่จะทำให้เยาวชนได้เรียนรู้และซึมซับถึงค่านิยมที่เกี่ยวกับการพนัน และสามารถทำให้เด็กและเยาวชนตระหนักรู้ถึงโทษของการพนันได้ด้วยตัวเอง (สุชาดา จักรพิสุทธิ์ , ศูนย์ข้อมูล & ข่าวสืบสวนเพื่อสิทธิพลเมือง)
* ควรมีการป้องกันเรื่องการโฆษณาที่เกี่ยวกับการพนันและการเสี่ยงโชคต่าง ๆ อย่างเร่งด่วน โดยเฉพาะพื้นที่ของเด็กและเยาวชนที่สามารถเข้าถึงได้ง่ายเช่น ช่องการ์ตูน รายการเด็ก เป็นต้น ทั้งนี้เพื่อเป็นการป้องกันเด็กและเยาวชนจากการพนัน (คุณอิฐบูรณ์ อ้นวงศา , มูลนิธิเพื่อผู้บริโภค)

**บทสรุปงานวิจัย**

บริการส่งข้อความสั้น (SMS) เป็นบริการที่ควบคู่กับโทรศัพท์มือถือและมีประโยชน์มากมายในการติดต่อสื่อสารที่สะดวก รวดเร็ว สามารถเข้าถึงประชาชนทุกคนได้ มีประโยชน์มากมายในการติดต่อสื่อสาร ซึ่งทำให้ผู้ประกอบธุรกิจจำนวนไม่น้อยใช้เป็นช่องทางในการหารายได้ในด้านต่าง ๆ และ การบริการ SMS นั้น ถือว่าเป็นช่องทางหลักช่องทางหนึ่งในการ เล่นพนันหรือการเสี่ยงโชค ซึ่งจะทำให้เด็กและเยาวชนมีความเสี่ยงที่จะมีพฤติกรรมที่บ่มเพาะนิสัยนักพนัน และเป็นการมอมเมาเยาวชน

จากการศึกษาข้อมูลในประเทศไทยและในต่างประเทศนั้น พบว่าปัญหา SMS การพนันทวีความรุนแรงมากขึ้น จากปัจจัยทั้งต่างประเทศ และในประเทศ ปัญหาต่าง ๆ ที่สร้างผลกระทบต่อเด็กเยาวชน นอกจากนี้ พ่อแม่ ผู้ปกครองก็ไม่ควรตามใจบุตรหลาน และควรสอดส่องดูแลพฤติกรรม โดยเฉพาะปัญหาการเสี่ยงโชคผ่านทาง SMS ที่มอมเมาเยาวชน จึงควรมีการกำหนดมาตรการที่เป็นรูปธรรมชัดเจนมากขึ้น อีกทั้งต้องมีการควบคุมรายการข่าว ละคร และรายการต่าง ๆ ทางโทรทัศน์ มักจะมีรูปแบบของการส่งข้อความสั้นเข้าไปร่วมพูดคุยแสดงความคิดเห็นในรายการหรือตอบคำถามต่าง ๆ โดยคิดราคาการส่งข้อความในราคาที่สูงกว่าปกติ และมีการแบ่งปันผลประโยชน์ร่วมกันระหว่างรายการและผู้ประกอบการโทรคมนาคม ซึ่งการดำเนินการลักษณะดังกล่าวนั้นถือว่าผิดกฎหมาย

กฎหมายของประเทศไทยนั้นการพนันเป็นเรื่องที่ผิดกฎหมาย แต่ยังไม่มีองค์กรในการแก้ปัญหาพนันอย่างชัดเจน การพัน SMS และการนั้นเสี่ยงโชค ถือเป็นการพนันที่มีตรวจสอบ จับตัวได้ยาก ไม่สามารถระบุตัวตนได้เนื่องจาก ผู้ใช้โทรศัพท์มือถือส่วนใหญ่เป็นระบบเติมเงิน ไม่สามารถตรวจสอบได้ว่าใครเล่น จะทำให้เป็นการปลูกฝังให้เด็กและเยาวชนหมกมุ่นอยู่กับการอยากได้ของรางวัล โดยไม่คิดมุ่งมั่นตั้งใจเรียนหรือทำงานหนัก นอกจากนี้เยาวชนที่ติดการเสี่ยงโชคยังมีแนวโน้มสูงที่จะเติบโตเป็นผู้ใหญ่ติดการพนันในอนาคต

การพนันนั้นมีเกือบทุกสังคมในโลก แต่กฎหมายเกี่ยวกับการพนันของประเทศต่าง ๆ มีความแตกต่างกัน สังคมไทยมีความสัมพันธ์กับการพนันมาเป็นเวลานาน โดยการพนันเป็นส่วนหนึ่งของความบันเทิงรวมทั้งเป็นการละเล่นของคนในสังคมไทย ดังนั้นการควบคุมและดูแลนั้นควรจะมีความเด็ดขาด และต้องมีการกำหนดนิยามอย่างชัดเจน เพื่อให้ผู้ประกอบการและผู้บริโภคมีแนวทางในการปฏิบัติได้อย่างถูกต้อง อีกทั้งปัจจุบันนี้เทคโนโลยีมีความก้าวหน้ามากขึ้น ซึ่งเปรียบได้เหมือนกับดาบ 2 คม ซึ่งมีทั้งข้อดีและข้อเสีย กล่าวได้ว่าเทคโนโลยีมีผลทำให้การพนันนั้นเข้ามาใกล้ตัวผู้บริโภคมากขึ้น เพราะฉะนั้นขึ้นอยู่กับตัวผู้บริโภคเองว่า จะเลือกใช้เทคโนโลยีอย่างไรให้เกิดความถูกต้องและเกิดประโยชน์สูงสุด

**อ้างอิง**

คุณ จุฑิมาศ สุกใส ใน “รายงานสำรวจสถานการณ์การเสี่ยงโชคทางข้อความสั้น (SMS)”

สถาบันคุ้มครองผู้บริโภคในกิจการโทรคมนาคม ใน “การศึกษามาตรการคุ้มครองสิทธิความเป็นส่วนตัวของผู้บริโภคในกิจการโทรคมนาคมในมิติของการส่งเสริมการตลาดผ่านเทคโนโลยีโทรคมนาคม (กรณีโทรศัพท์)”

“ข้อเสนอคณะอนุกรรมการคุ้มครองผู้บริโภคด้านกิจการโทรคมนาคม กรณีเครือข่ายรณรงค์หยุดพนันร้องเรียนปัญหา SMS เข้าข่ายพนัน”

“ข้อเสนอเชิงนโยบายเพื่อป้องกัน/ควบคุมการพนันด้วยการส่งข้อความสั้นเสี่งโชค SMS”โดย คุณ ธาม เชื้อสถาปนศิริ , นักวิจัยชำนาญการ สถาบันวิชาการสื่อสาธารณะ (สวส.) องค์กรกระจายเสียงและแพร่ภาพสาธารณแห่งประเทศไทย (ไทยพีบีเอส)

วงการกฎหมายทั่วไป : จุดยืนของกระบวนการยุติธรรมกับสิ่งที่เรียกว่าการพนัน วิทยาลัยการยุติธรรม สำนักงานศาลยุติธรรม ดุลพาหะ เล่ม 2 ปีที่ 47 พ.ค.-ส.ค. 2543 หน้า 107-116

พัชรี นิยมศิลป์. มองบ่อนการพนันเชิงบวก : ทรรศนะในการพัฒนาสู่โลกเสรีนิยม**.** คณะนิติศาสตร์ จุฬา จุฬาลงมหาวิทยาลัย. (ออนไลน์) แหล่งที่มา <http://law.chula.ac.th>